
Deşi au trecut mai bine de şase ani de la 
adormirea Părintelui Cleopa, memoria Sfinţiei sale 
a rămas vie nu numai în rândul vieţuitorilor mă- 
năstirii, ci şi a credincioşilor. Şi astăzi continuă să 
vină la chilia şi mormântul Prea Cuvioşiei sale, 
pentru a le vizita şi a se ruga în aceste „locuri sfin- 
te", creştini ortodocşi din ţară şi de peste hotare, 
din Grecia, Serbia, Franţa, Ungaria etc. 

In volumul de faţă am adunat câteva din 
mărturiile scrise sau vorbite de cei care l-au cunos- 
cut pe când era împreună cu noi, sau a celor care 
au ajuns să-1 cunoască după mutarea sa la Domnul. 

Toate aceste mărturii ne fac să credem că 
Părintele Cleopa, care dorea tuturor să fie „mân- 
caţi de rai", a aflat milă la Bunul Dumnezeu, şi de 



acolo, din rai, ne poate ajutn i»« nul 1 1 i păcătoşi, 
cu rugăciunile sale, spre ;i lunii iNpltcIc acestui 
veac şi a ne întâlni acolo sus, în i oi UI I, pentru a-1 
auzi din nou spunându-ne „Mâiua v Bl raiul! 4 '. 

Editorul 





IN LOC DE 
INTRODUCERE 



S-a scris şi se va tot scrie despre Părintele 
Cleopa cât timp neamul românesc va dăinui pe 
acest pământ. Pentru că Părintele Cleopa reprezin- 
tă sufletul nemuritor al neamului nostru, atât de 
urgisit şi, paradoxal, atât de dăruit de Dumnezeu. 

Dacă m-ar întreba cineva, aşa cum se obişnu- 
ieşte, şi m-am întrebat eu însămi, care este perso- 
nalitatea care m-a impresionat şi mi-a marcat în 
mod irevocabil existenţa, aş răspunde f&ră cea mai 
mică ezitare: Părintele Cleopa. 

Părintele este cunoscut de mulţi dintre noi, 
cei vârstnici, numele său a depăşit graniţele, dar 
tinerii n-au avut fericirea să-i cunoască viaţa şi 
opera, şi pentru ei, în mod deosebit, doresc să fac o 
evocare a celui care a fost Arhimandritul Cleopa 
Ilie, duhovnic al Sfintei Mănăstiri Sihăstria, aşa 
cum l-am cunoscut eu: personalitate de excepţie, 
„desăvârşit întru toate", a cărui viaţă poate fi luată 



ca model de puritate sufletească şi ale cărui prea 
înţelepte cuvinte ne pot călăuzi în viaţă. 

Scriind aceste rânduri, am plecat de la consi- 
derentul că într-o lume la răscruce, meschină, pusă 
pe căpătuială, axată pe partea materială, măcar un 
pic de spiritualitate este necesară. 

Sper să nu agasez, reamintind din cuvintele 
lui Andre Malraux, că secolul XXI va exista în 
măsura în care va fi religios sau nu, în măsura în 
care vom şti să ne întoarcem către noi înşine, către 
ceea ce se numeşte spirit. 

Dar, mai întâi, de acolo din cer, îl rog pe 
Părintele să-mi ierte îndrăzneala de a scrie despre 
Sfinţia sa, să-mi dea binecuvântarea pentru a-mi 
îndeplini dificila, dar şi minunata misiune pe care 
mi-am asumat-o. 

Era pe la începutul anilor '90, când Dumnezeu 
a considerat că trebuie să apară o schimbare totală 
în viaţa noastră, să ne întoarcem faţa spre El. 

Având acum acces la o mulţime de informa- 
ţii, altădată interzise, când am putut să intru într-o 
biserică sau mănăstire fără teamă şi restricţii, când 
am realizat că viaţa nu mi-a oferit nici o satisfacţie 
majoră, am început să-mi pun întrebări şi să-mi 
caut propria identitate. 

„Niciodată nu este prea târziu pentru a pune 
început bun", spunea adesea Părintele Cleopa. 

Am citit numeroase cărţi de spiritualitate, am 
mers în pelerinaje la mănăstiri din aproape toată 






ţara şi nu numai. în străinătate am ajuns în locuri 
de o mare frumuseţe şi încărcătură spirituală, am 
vizitat Israelul cu locurile sale sfinte, Grecia cu 
celebrele mănăstiri de la Meteora, dar şi alte şi alte 
locuri dăruite de Dumnezeu pe acest pământ. 

Dar trebuie să mărturisesc cu mâna pe inimă 
că sufletul meu vibrează însă mai mult la mănăs- 
tirile şi locurile sfinte din ţara mea, şi mai ales la 
cele ale Moldovei, pe care le numesc Sfinte Locuri 
Româneşti. 

La unul din aceste locuri sacre am să mă 
opresc, unde mie şi altor mireni pelerini ni s-a făcut 
o urare minunată, pe care n-am s-o pot uita nici- 
odată: „Mânca-v-ar raiul!". 




Cei pe care îngerii le-au purtat paşii spre 
„casa din deal" de la Mănăstirea Sihăstria şi-au dat 
seama, desigur, care este autorul acestor memora- 
bile cuvinte. 

Revăd cu ochii minţii şi ai sufletului chipuri 
şi locuri dragi de acum mai bine de un deceniu şi 
care mi-au lăsat amintiri de neşters. 

încă înainte de 1990 obişnuiam ca în luna oc- 
tombrie să mergem să ne rugăm şi să ne reculegem 
la moaştele Sfintei Parascheva, cu care ocazie eu 
revedeam şi laşul, oraşul studenţiei mele. 

Dar în acel an, când începuse să adie un vân- 
ticel de libertate, a vrut Bunul Dumnezeu să ajun- 
gem şi pe la mănăstirile din ţinutul Neamţului, şi, 
mai ales, la Sfânta Mănăstire Sihăstria. 

Drumul spre aceste sfinte locuri este pe mă- 
sură, un fel de „via sacra"; să fii pelerin pe această 
cale înseamnă să oferi sufletului un regal, o săr- 
bătoare de zile mari. 

Dintr-un modest autocar admiram munţii 
maiestuoşi cu arbori multiseculari ce ne îmbiau la 
reverie. Priveam în tăcere peisajul de vis al unei 
toamne binecuvântate, spectacolul coloristic fasci- 
nant al frunzelor de la nuanţele cele mai subtile de 
galben-auriu la flăcările de roşu-rubiniu, pe care 
nici cel mai dibaci penel al vreunui pictor celebru 
din lumea aceasta n-ar reuşi să-1 redea. Căci cine-L 
poate egala pe Creator? (îndrăznesc să fac aceste 
afirmaţii în ciuda ideilor de frumos ale unui vestit 
poet francez). 

Lăsam în urma noastră, pe dreapta, alte mi- 
nuni: „pădurea de argint" şi „codrii de aramă" atât 
de îndrăgite de genialul Eminescu. 



Şi cum este ceva drum până la Sihăstria, cu 
ochii admiram, ne încărcăm sufletele mirate de 
atâta frumuseţe şi armonie, dar simţeam nevoia să 
schimbăm impresii cu cei de lângă noi, cu care vi- 
bram la unison. 

Auzeam printre frânturi de fraze, un nume tot 
mai des repetat: Părintele Cleopa... sau, pur şi sim- 
plu, Părintele. 

Am devenit mai atentă. Auzisem eu ceva, 
cândva, poate citisem, dar erau doar nişte amintiri 
vagi, probabil din vremea studenţiei, pentru că pe 
atunci eram o turistă împătimită, dar turistă numai. 

Se vorbea despre Părintele Cleopa cu o pio- 
şenie, dragoste şi admiraţie care m-au pus pe gân- 
duri ce nu-mi dădeau pace; aş fi dorit mult să-1 văd, 
să-1 aud, să-1 cunosc pe om, cum se spune. 

Ca şi cum mi-ar fi ghicit gândul, o pelerină 
cu ochi zâmbitori şi voce amabilă, din apropierea 
mea, simţindu-mi neliniştea şi curiozitatea, m-a 
sfătuit să fac tot posibilul să ajung la chilia Părin- 
telui Cleopa, să stau prin preajmă, că Părintele, 
chiar dacă este bolnav, cum se aude, nu se îndură 
să lase oamenii în aşteptare, şi, cine ştie... 

Deja se simţea un aer mai răcoros, de o parte 
şi de alta drumul era acum străjuit de brazi falnici, 
şi iată-ne la porţile mari, din lemn, ale mănăstirii. 

Deşi ghidul ne-a rugat să stăm pe lângă auto- 
car, cât timp se va ocupa el de cazare, eu, de obicei 
un om disciplinat şi conformist, de data aceasta am 

luat-o aşa, de una singură, am tot urcat o potecă şi 
nu m-am oprit decât în faţa unei căsuţe cu cerdac, 
care avea icoane pe pereţii din afară. 

M-am aşezat pe scările din faţa casei să-mi 
trag sufletul. Lângă mine apăru un motan uriaş, ca 
din poveşti, frumos tărcat şi am încercat, precaut, 
să mă împrietenesc cu el. N-a fost cazul să insist, 
n-a făcut deloc mofturi cum fac de obicei pisicile 
şi s-a lăsat mângâiat. 

Ca din pământ s-a ivit şi un câine, cu o blană 
lungă, albă, mătăsoasă cum nu mai văzusem, la fel 
de frumos şi prietenos, gata să-mi ţină şi el com- 
panie, alături de motanul cu care se găsea, am 
observai, în relaţii absolut cordiale. 

Stăteam aşa, eu şi cei doi tovarăşi ai mei, şi 
ne bucuram de soarele blând de toamnă liniştită, 
într-un peisaj fermecător, simfonie de sunet şi 
culori. 

Nişte păsărele dădeau un concert de zile mari, 
care nu impieta cu nimic liniştea pădurii, dimpo- 
trivă. 

între timp au mai sosit câteva persoane, iar o 
voce ne-a asigurat în şoaptă că ne aflăm chiar în 
faţa chiliei Părintelui Cleopa. 

N-am mai apucat să întreb ceva, căci o uşă s-a 
deschis şi un călugăr tânăr, subţirel, ne a spus cu o 
voce gravă şi îngrijorata c;"i ii pair mu. dar Părin- 
tele nu se simte prea bine, aşa i &,.. 

Am ascultat cu respect vorbele călugărului, 
dar n-am plecat; ceva mă reţinea. . . 

Mi-am luat locul pe scări, mă bucuram de 
frumuseţea din jur, binefăcătoare, iar aerul..., sim- 
ţeam că aerul era altfel decât în alte locuri. Sigur, 
erau brazii din apropiere, dar nu era numai atât. 
Atunci nu mi-am dat seama, dar acum ştiu: era 
:rul de sfinţenie, harul Creatorului, care ocrotea 
..căsuţa din deal", unde vieţuia un sfanţ. 

Nu mai aveam noţiunea timpului, părea că stă 
pe loc, când, deodată, acelaşi călugăr, de fapt un 
ucenic al Părintelui, cu o voce precipitată, dar la fel 
de îngrijorată, ne-a spus că Părintele o să vină, dar 
să nu-1 ţinem de vorbă prea mult, că medicii i-au 

interzis, etc... 

Numai că Părintele, cum am observat mai 

târziu, nu respecta întocmai sfaturile medicilor şi 

chiar dacă rugase pe ucenic să nu-1 deranjeze nici 

chiar împăratul Japoniei, iată că pentru noi, nişte 

simpli pelerini din ţara sa, nu 1-a lăsat inima... 

Şi nici n-a terminat vorba ucenicul, că a şi 
apărut în pragul uşii un bătrân încă falnic, cu un 
chip blând, luminos, harismatic, încadrat de plete 
şi barbă albe, care ni s-a adresat cu o voce afectu- 
oasă şi puţin cântată: „Mânca-v-ar raiul!". 

Nu mai auzisem o aşa îmbinare de cuvinte; 
oricine, orice ne putea mânca, dar „raiul" suna 
prea frumos! 

Părintele Cleopa, căci Sfinţia sa era, ne-a 
invitat în chilie, ne-a întrebat de unde venim, s-a 
bucurat, apoi a luat un teanc de cărţi şi ne-a dăruit 
la flecare câte una. 

Totul se întâmpla uimitor de repede, ne-a 
binecuvântat şi ne-a spus să ne rugăm neîncetat. 

. Ucenicul ne-a tăcut semn să ne retragem, şi 
aşa era prea mult, ne-a dat el de înţeles... 

Nu ştiam ce să fac. Nu-mi reveneam, mi se 
părea că trăiesc un vis prea frumos. Mă inundase o 
mare bucurie, o pace a sufletului pe care n-o mai 
avusesem poate decât în copilărie. Mă miram câtă 
răbdare am avut să aştept acolo, pe scări, uitând 
pur şi simplu de mine însămi. 

Mi-am amintit mai târziu cuvintele Părintelui, 
care repeta cu nesfârşită răbdare: „răbdare, răbdare, 
răbdare... până la sfârşit, răbdare". 

Nu-mi ieşea din minte imaginea Părintelui, 
simţeam că semăna cu cineva şi nu-mi aminteam... 

Coborând scările potecii mă întrebam ce mi-a 
plăcut atât de mult la Părintele, pentru că pur şi 
simplu mă fascinase, rămăsesem fără grai. 

Şi mi-am dat seama: emana Părintele atâta 
lumină, bunătate, bunăvoinţă, modestie şi mai ales 
dragoste, că nu puteai decât să rămâi vrăjit şi să-1 
iubeşti la rându-ţi, fără limite. 

Semăna cu imaginea Bunului Dumnezeu din 
povestirile copilăriei mele, când „umbla" pe pă- 
mânt, însoţit de Sfanţul Petru. 

Plutea totuşi în aer ceva care depăşea puterea 
mea de înţelegere, iar chipul Părintelui atât de lu- 
minos şi plin de bunătate îmi stăruia în minte. 

A fost de ajuns această scurtă vedere ca să-mi 
doresc să ajung cât mai des la Sihăstria, să-1 mai 
văd, să-i fiu în preajmă, dar mai ales să-1 aud. 

Şi Bunul Dumnezeu mi-a ascultat ruga, s-a 
întâmplat de mai multe ori. Cum ajungeam la Si- 
hăstria, alergam într-un suflet spre „căsuţa din 
deal". 





Niciodată vreo prelegere a unui universitar 
(şi unii au fost de excepţie) n-a avut un asemenea 
impact asupra mea. 

Cuvintele Părintelui aveau o forţă evocatoare 
extraordinară: găsise cuvântul ce exprimă adevărul, 
cuvântul mergea drept la ţintă, avea o siguranţă în 

exprimare rar întâlnită. Verva, tonul, schimbarea 
registrului evocării, sublinierea unor cuvinte, tot ce 
spunea Părintele era memorabil, de o intensitate 
maximă. Nimic în plus, nimic în minus, cuvântul 
părea dăltuit în marmură. Apoi, memoria fenome- 
nală, citatele din Sfinţii Părinţi, din Sfintele Scrip- 
turi, din Vieţile Sfinţilor. Era un adevărat izvor de 
înţelepciune, de sfinţenie şi har. Avea de la Dum- 
nezeu darul cunoaşterii şi al înţelepciunii. 

Erau cuvintele unui predicator, dar şi ale unui 
orator de excepţie şi, de ce nu?, ale unui mare artist 
al cuvântului. (S-ar putea scrie lucrări de licenţă, 
doctorate etc, cu o asemenea temă). 

Dar Părintele era şi un actor înnăscut, în ace- 
laşi timp regizor şi scenarist, fără a fi însă teatral. 

Şi ne dăruia Părintele tuturor înţelepciune din 
prea plinul minţii şi al sufletului său. 

Dar mai era ceva, poate cel mai important: 
predicile Părintelui erau atât de inteligent gândite, 
încât erau accesibile tuturor ascultătorilor, indife- 
rent de gradul lor de cultură. Era înţeles şi de omul 
simplu, dar era gustat şi de cei mai rafinaţi intelec- 
tuali. (Aşa cum se întâmplă cu opera unor mari 
creatori de geniu, de talia unui Brâncuşi, Emines- 
cu, Enescu etc). 

Era pe înţelesul tuturor, pentru că Părintele 
iubea pe toţi la fel, cunoştea valoarea inestimabilă 
a sufletului omenesc. Nu conta că erai ministru sau 
om de rând, pe fiecare îl trata cu toată dragostea şi 

consideraţia. Putea fi un interlocutor egal cu cei 
mai valoroşi oameni de cultură, deşi Părintele era 
un autodidact, dar cu atât mai mult de apreciat. 

Şi spunea Părintele lucruri atât de profunde, 
într-un limbaj atât de simplu, cu inflexiunile dulci 
şi inconfundabile ale graiului moldovenesc! 

Fac aici o precizare. Nu-mi place când o per- 
soană publică vorbeşte cu accent dialectal, dar la 
Părintele simţeai că aşa trebuie, nu se putea altfel. 

Sigur, Părintele depăşea ceea ce se cheamă 
un talent chiar ieşit din comun - avea har de la 
Duhul Sfanţ. Numai că acest har n-a venit aşa din 
senin, pe un teren sterp. Exista o bază solidă: edu- 
caţia religioasă din familie, multa lectură a cărţilor 
sfinte şi nu numai, multa ascultare, multa dragoste 
pentru tot ce făcea, multa dorinţă de a cunoaşte şi a 
se instrui, multa responsabilitate şi rigurozitate 
pentru tot lucrul bine făcut, dar mai ales, multa 
dragoste de oameni. 

Aş putea spune, f&ră să greşesc, că Părintele 
era un erudit, o adevărată enciclopedie în sensul 
bun al cuvântului, căci Părintele avea un cap bine 
flcut şi nu unul bine umplut. 

Era tot timpul animat de dorinţa de a şti, de a 
cunoaşte. Spunea Părintele: „Cine te opreşte să nu 
ştii?". Ştia pe de rost cărţile sfinte, dar avea cunoş- 
tinţe din cele mai variate domenii. 

Mai spunea Părintele: „Nimic nu este mai 
işor decât a învăţa pe alţii şi nimic nu este mai 

greu decât a face ceea ce înveţi pe alţii". Şi înce- 
pea să înşiruie o mulţime de păcate pe care şi le 
atribuia sieşi. N-am mai văzut la nimeni atâta 
sinceritate şi modestie! 

In anii în care veneam la Sihăstria, Părintele 
era bolnav, dar, întotdeauna când apărea, se arăta 
plin de blândeţe, bunătate, uneori făcea glume ca 
un bătrân hâtru şi se punea pe sine însuşi la dispo- 
ziţia celor care aveau nevoie de un sfat, de o vorbă 
ziditoare. Cu cât îl vedeam şi-1 ascultam mai des, 
cu atât îi găseam mai multe calităţi, era cu totul 
deosebit, incomparabil, unic. 

A fost singura fiinţă aproape de perfecţiune 
pe care am întâlnit-o (perfect este numai Creatorul). 
îl comparam uneori cu marii noştri voievozi: „Un 
bătrân atât de simplu, după vorbă, după port"... Şi 
dacă voievozii au construit biserici din piatră şi 
lemn, Părintele a zidit biserici în sufletele oame- 
nilor. 

II asemănăm cu Sfanţul Serafim de Sarov, 
care îşi întâmpina oaspeţii veniţi din cine ştie ce 
cătun îndepărtat al Rusiei cu minunatele cuvinte: 
„bucuria mea", „comoara mea" -, dar şi „mân- 
ca-v-ar raiul" al Părintelui Cleopa n-are egal. 

Se bucura mult când oamenii îl căutau să-i 
asculte cuvintele înţelepte. Dar cel mai mult se 
bucura Părintele când vedea copii şi când aceştia 
mai ştiau şi rugăciuni. I se lumina şi mai mult faţa, 
îi râdeau ochii, întinerea pur şi simplu, radia de 



.ucurie şi fericire. Se bucura Părintele ca un copil, 
căci avea suflet curat de copil. 




Oamenii îl iubeau mult şi îi aduceau daruri. 
Ce se mai minuna Părintele când a primit în dar o 
pereche de ghete! „Uite, zicea, sunt chiar măsura 
mea". Sunt sigură că mai târziu Părintele dăruia la 
rândul său darurile primite unor oameni nevoiaşi. 
Şi cred că se bucura mai mult când vedea că oa- 
menii sunt capabili de generozitate, de milostenie 
creştină, de dragoste pentru aproapele şi, de ce 
nu?, mai cred că se bucura Părintele că este iubit. 
Pentru că şi sfinţilor le place să fie iubiţi; nu-i aşa? 

Am luat parte la multe întâlniri cu Părintele 
Cleopa, dar mărturisesc cu toată sinceritatea că 
n-am avut curajul să-i pun o întrebare, şi aveam o 
mulţime, căci abia pusesem început bun; mă 

cuprindea o sfială, o emoţie şi chiar mi-era teamă 
să nu-1 supăr cumva cu vreo întrebare nepotrivită. 

Mă simţeam ca o gâză mică, mult prea mică, 
la poalele Ceahlăului. 

Se mai supăra Părintele, destul de rar, e ade- 
vărat, şi atunci ridica tonul, vorbea cam răstit, de 
mă miram de unde mai are atâta forţă... îi trecea 
însă repede şi spunea cu vocea blândă, obişnuită, 
„Da, mamă, da", „Da, dragul mamei, să fim atenţi 
cu sufletele noastre". (Cel mai mult se supăra Pă- 
rintele când era ispitit în legătură cu sfinţenia sa - 
şi apoi, nu-i plăceau laudele de nici un fel). 

învăţam din răspunsurile pe care Părintele le 
dădea celorlalţi şi întrebările nu se mai terminau. 
Pentru mine era destul că mă aflam în preajmă. 
Simpla sa prezenţă mă făcea fericită, pentru că 
Părintele avea putere prin lucrarea harului Duhului 
Sfanţ să schimbe inimile oamenilor. 

II iubeam nespus de mult pe Părintele, cu acea 
dragoste dezinteresată despre care vorbeşte Sfanţul 
Apostol Pavel şi care este inegalabilă, căci fără ea 
nimic nu suntem. 

Mi-am dorit mult să fac eu, personal, o foto- 
grafie Părintelui Cleopa, dacă tot nu aveam curajul 
să-i vorbesc. Părintelui nu-i plăcea să fie fotogra- 
fiat, filmat - le socotea deşertăciuni. Părintele nu 
voia, dar aparatele erau prezente mai mereu şi nu 
avea ce face. Aşa că, profitam şi eu, şi la aglome- 
raţie reuşeam cu chiu cu vai să-1 prind în obiectiv. 

»ar ca un făcut, acasă descopeream cu necaz că 
numai pozele cu Părintele nu ieşeau. Ideea cu foto- 
grafia devenise pentru mine o obsesie (a face foto- 

■afii e un hobby al meu). 

în vara lui '97 mi-am zis eu: nu se poate, 
trebuie să am o poză a Părintelui făcută de mâna 
mea. Şi cum au început blitzurile - era pe seară -, 
mi-am pregătit şi eu aparatul, mi-am luat inima în 

i dinţi şi m-am dus la Părintele să-i cer binecuvân- 
tarea să-1 pot fotografia. Era pentru prima oară 
când mă adresam direct Părintelui, care, văzân- 
du-mă şi cam agitată, mi-a spus că nu vrea să-1 po- 
zez şi mi s-a adresat rar şi apăsat: „Măi, uite ce-i! 
Eu mă rog la Dumnezeu să nu iasă poza asta cu 
Moş Putregai" (aşa se autopersifla). Şi acasă desco- 
peream din nou cu tristă mirare că filmul cu Părin- 
tele era voalat. 

N-aveam cum să mă supăr pe Părintele; mă 
gândeam: unde am greşit, de ce n-am meritat?! 
Cred că mi-a intuit mândria; sigur m-aş fi lăudat 
că, iată, pozele astea cu Părintele eu le-am făcut. 
Şi mai ştiam eu de ce. Cumpărasem cărţile scrise 
de Sfinţia sa şi doar Ie frunzărisem; în schimb îmi 
pierdeam vremea cu cine ştie ce maculatură. 

Dar în seara cu pricina Părintele mi-a dăruit o 
bucurie, una dintre cele mai mari din viaţa mea. 

I Deoarece o parte din grupul nostru, în majoritate 

femei, nu aveam cazare, unde credeţi c-am petrecut 
noaptea? în autocar? Sub cerul liber? Nici vorbă! 

Am rămas peste noapte în locul cel mai bine- 
cuvântat din ţara asta, în camera plină de icoane şi 
Duh Sfânt [unde Părintele Cleopa vorbea la oa- 
meni în perioada friguroasă - n.n.\. 




Am dormit jos, pe nişte pături, privegheate 
de icoane cu licăriri de lumină de la candelele care 
ardeau fără oprire. 

Mă gândesc acum şi-mi fac un „mea culpa". 
De ce n-am stat să priveghem în acea noapte unică, 
să nu fi pus pleoapă peste pleoapă, să ne fi rugat la 
una din icoanele din jur?! 

E adevărat că eram obosite de la Iaşi, de 
multele ore de aşteptare în picioare, fără somn, şi 
totuşi... 

In viaţa mea s-a întâmplat să dorm în camere 
ultraelegante, cu puf- Ia propriu şi la figurat -, dar 

nicăieri nu m-am simţit mai ocrotită şi mai liniştită 

ca în camera modestă, plină de icoane şi cărţi 

sfinte a Părintelui Cleopa! 

Şi nu sunt deloc o exaltată. Mai ales acum, 

când realizez că am dormit în chilia unui sfanţ, iar 
Părintele sfinţea şi pământul pe unde păşea. 

Şi poate că Bunul Dumnezeu m-a ajutat ca 
multe din dorinţele mele de călătorie să se împli- 
nească, mai ales cea la Mormântul Domnului din 

Ierusalim. 

Părintele ne povestise despre pelerinajele sale 
la Locurile Sfinte, scrisese şi în cărţile sale, mi-a 
dat curaj să încerc şi am reuşit, mai mult chiar 
decât am visat. 

Am învăţat de la Părintele Cleopa, din cele 
câteva întâlniri şi din cărţile sale, ce nu am învăţat 
din miile de cărţi citite şi de la miile de persoane 
întâlnite în viaţa mea. 

Am învăţat de la cel mai mare specialist în 
suflete despre valoarea inestimabilă a sufletului 
fiecăruia dintre noi, că trupul trebuie să fie templu 
sfanţ pentru acest suflet şi să-1 respectăm. Am în- 
văţat să spun „iartă-mă" şi să-mi iubesc mai mult 
semenii, am învăţat ce este smerenia şi să fiu mai 

generoasă. Dar ce n-am învăţat?! 

L-am iubit enorm pe Părintele Cleopa şi ştiu 
de ce l-am iubit şi-i iubesc şi astăzi memoria şi mă 
rog la el ca la un sfanţ. Pentru că Părintele ne-a 

iubit pe noi semenii la fel de mult, şi chiar mai 
mult se dăruia pe sine însuşi nouă, oamenilor. 

Mulţumesc lui Dumnezeu că mi-a îngăduit să 
mă aflu în preajma Părintelui, că m-a făcut să în- 
ţeleg adevăratul sens al vieţii. Ferice de cei care au 
luat lecţii de viaţă de la Părintele Cleopa, marele 
profesor al „Academiei Duhovniceşti" din „casa 
din deal" a Sihăstriei Neamţului! 

* 

Am mers la Mă- 
năstirea Sihăstria şi 
după ce Părintele 
Cleopa a plecat în 
rai, acolo unde îi 
este locul; m-am 
rugat şi recules la 
mormântul său. Am 
mers şi la chilia sa, 
unde, dintr-un ta- 
blou uriaş, m-a în- 
tâmpinat chipul său 
minunat, în mână 
ţinând crucea cu 
care m-a binecu- 
vântat de atâtea ori. 
Ii simţeam duhul prezent peste tot şi aşteptam să 
vină parcă de undeva şi să spună cu dragostea de 
care numai Sfinţia sa era capabil: „Mânca-v-ar 
raiul!". 

Prof. A. Ţ., Focşani 

ANII DE ÎNCEPUT 



Mitropolitul Antonie Plămădeală': 

Intrarea în mănăstire 2 

Stareţul meu de la Mănăstirea Slatina, Cleopa, 
ne povestea adesea, în plimbările pe care le făcea 
cu noi pe munte, cum a fost el primit în mănăstire 
de către stareţul Ioanichie de la Mănăstirea Sihăs- 
tria. 



' între anii 1950-1954 Mitropolitul Antonie a fost vieţuitor al 
Mănăstirii Slatina, avându-1 ca stareţ pe Părintele Cleopa. în 
anul 1954 a fost arestat şi închis la Jilava în baza unei con- 
damnări mai vechi pentru activitate anticomunistă. Abia în 
anul 1968 şi-a putut relua activitatea bisericească. A obţinut 
doctoratul la Oxford şi la Bucureşti. In 1970 a fost hirotonit 
episcop, iar din anul 1982 este ales Mitropolit al Ardealului. A 
rămas foarte apropiat de Părintele Cleopa pe care îl evocă şi în 
cartea sa „ Tradiţie şi libertate Ui spiritualitatea românească", 
din care am extras, cu binecuvântarea înalt Prea Sfinţiei Sale, 
paginile referitoare la viaţa Părintelui Cleopa. 

2 Mitropolitul Antonie, „ Tradiţie şi libertate... ", p. 36-39. 

Tânăr adolescent, abia trecut de vârsta majo- 
ratului, s-a prezentat la Sihăstria, dar, în loc de 
stareţ, a fost primit de econom, un călugăr aspru, 
cu un păr bogat, roşu, ca de leu tânăr şi viguros, 
care i-a spus doar atât: 

- Ai venit să rămâi la noi? 

- Da, Prea Cuvioase, i-a răspuns Părintele 
Clcopa, pe atunci Constantin. 

- Bine, să mă duc să-1 întreb pe stareţ. Stai 
aici. 

- Spune-i Prea Cuviosului că mai am doi fraţi 
aici, călugări, I-a mai informat Cleopa. 

După ce 1-a întrebat cum îl cheamă, econo- 
mul a plecat. S-a întors repede cu un băţ în mână. 
Lângă poartă era un trunchi de copac uscat, uitat 
acolo de multă vreme. Economul 1-a luat de braţ, 1-a 
dus lângă trunchiul de copac, i-a dat băţul şi i-a zis 
doar atât: 

- Bate trunchiul ăsta! Bate-1! 

Şi a început să-1 bată, ţinând încă pe umăr 
traista în care îşi purta averea: câteva cărţi şi ceva 
schimburi de corp. Economul i-a întors spatele şi a 
plecat la treburile lui. 

Treceau pe lângă el călugări, fraţi, vizitatori. 
Nimeni nu-1 vedea. A sunat clopotul de masă, apoi 
de cină, dar de dânsul nu şi-a mai amintit nimeni. 
Seara târziu a venit economul, 1-a luat de braţ şi 1-a 
dus la arhondaric, la casa oaspeţilor, într-o cameră 
cu pat de scândură, fără saltea, acoperit doar cu un 

ţol de cânepă şi având la unul din capete o pernă 
de paie. L-a introdus în cameră fără cuvânt, a închis 
işa după el şi a plecat. N-a apucat să adoarmă 
line, că a auzit toaca şi apoi îndată clopotele. S-a 
deschis uşa şi din prag economul i-a făcut semn 
să-1 urmeze. Era ora 1 1 şi începea Miezonoptica şi 
Utrenia. L-a dus în biserică şi l-a aşezat într-un 
colţ, în pronaos, lângă tindă. 

Era noapte, în biserică lumina era pe vremea 
aceea dată numai de câteva lumânări, aşa că nimeni 
nu l-a remarcat. Pe la ora 1 după miezul nopţii sluj- 
ba s-a terminat şi, după ce toţi călugării au părăsit 
biserica, economul rămas la urmă i-a făcut semn 
din nou să-1 urmeze şi, tot fără cuvânt, l-a dus din 

în camera de la arhondaric. Dimineaţa, foarte 
dimineaţă, în cântec de păsărele şi într-o lumină 
le zi de geneză, îngemănată cu întunericul ce se 
dădea învins încetul cu încetul dar ireversibil, l-a 
dus din nou la poartă, i-a dat din nou băţul în mână 
şi i-a zis ca şi în ajun: 

-Bate-1! 

L-a bătut toată ziua, până seara, nemâncat, 
ignorat de toată lumea. Toţi îşi vedeau de treabă, 
intrând şi ieşind, grăbiţi la ascultări. Noaptea s-a 
repetat istoria nopţii dintâi. Tot aşa s-a repetat şi 
ziua a treia până la apusul soarelui. Când ziua şi-a 
stins felinarul, coborându-1 dincolo de Piciorul 
Crucii, muntele dinspre apus care începea chiar din 
grădina mănăstirii, economul a venit tot atât de 

taciturn, dar cu o veselie uşor observabilă în ochii 
lui mari şi curaţi ca de pasăre sălbatică: 

- Vino, te cheamă Bătrânul. Lasă băţul aici! 
„Bătrânul" era stareţul Ioanichie căruia i se 

zicea aşa de pe când avea doar patruzeci de ani. în- 
tors de la Muntele Athos, găsise mănăstirea pustiită 
de un incendiu şi începuse singur şi restaurarea 
vieţii monahale şi a zidurilor. Aşa ajunsese să 
primească în timp până la o sută de fraţi care acum 
erau în cea mai mare parte călugări, toţi ucenicii 
lui. El să fi avut la vremea aceea în jur de şaizeci 
de ani. 

Bătrânul îl aştepta în odăiţa sa de la stăreţie, 
o cameră modestă, cu laiţă de lemn, acoperită cu 
un covoraş, cu o masă, două scaune şi cu un ana- 
log pe care îşi ţinea epitrahilul şi Molitfelnicul. 

- Stai în genunchi. Te voi spovedi. Să-mi spui 
tot ce ai făcut şi ce ai de gând. Da' copacul de la 
poartă ce-a zis? 

- N-a zis nimic. Prea Cuvioase. 

- Aşa să fii şi tu. Da n-a zis că-1 doare capul? 
N-a zis că-i e foame? 

- N-a zis nimic. Prea Cuvioase. 

- Bine. Aşa să fii şi tu. 

A urmat apoi o scurtă spovedanie şi citirea 

dezlegării. 

* 

Ajuns la acest moment, Părintele Cleopa po- 
vestea: „De povestea cu băţul n-am ştiut dinainte, 

că bătrânul nu-şi repeta «ispitirile», dar ştiam de 
mult, îmi spusese cineva, că momentul de după 
spovedanie e momentul cheie. Dacă Bătrânul îţi 
cerea actele, însemna că ai trecut proba, dacă nu, a 
doua zi economul îţi arăta drumul pe care ai venit. 

- Dă-mi actele, a poruncit Bătrânul blând. 
Zici că eşti frate cu alde Ilie? Nu-i bine să fiţi de la 
început împreună. De mâine dimineaţă te duci la 
oi, la stână pe Piciorul Crucii, să-1 ajuţi pe Antonie 
Olaru. El e baciul. Să-1 asculţi. Şi sâmbătă seara să 
vii la spovedanie. Acum du-te! 

Afară aştepta economul. 

- Ei, ţi-a cerut actele? Ştiau toţi de acte! 

- Mi le-a cerut. 

- Bine, atunci să mergem să mâncăm. 

Am mers la trapeză, povestea Părintele Cleo- 
pa, am mâncat împreună, pentru că economul pos- 
tise şi el întru aşteptarea lămuririi cu privire la vo- 
caţia mea şi, conducându-mă acum la o altă chilie, 
în rând cu fraţii, la despărţire m-a întrebat: 

- Şi ce-a mai zis Bătrânul? 

- A zis că mâine să plec la Piciorul Crucii, la 

;iână. 

- Aşa a zis? s-a mirat economul, dar apoi şi-a 

luat seama şi a adăugat: Dacă aşa a zis, aşa să faci". 
Şi din seara aceea, în afară de o altă seară pes- 
tc şapte ani, când a fost trimis la slujbă de noapte 
; i botezat Cleopa, pe tânărul Constantin-Cleopa nu 
l-au mai văzut decât cei care mai treceau din când 

în când pe la stână şi se nimerea ca oile să nu fie 
prin pădure. Prin mănăstire nu 1-a mai văzut nimeni 




ani şi ani, aproape cincisprezece. A fost uitat acolo, 
la oi! 



Alegerea ca locţiitor de stareţ 3 

Uneori smerenia e atât de bine observată, 
încât virtuţile excepţionale rămân total necunos- 
cute în obşte. De aceea e foarte greu să ştii, întâl- 
nind pe cineva prin curtea unei mănăstiri, dacă ai 
întâlnit un călugăr obişnuit sau un sfanţ. în Mănăs- 
tirea Sihăstria, la o alegere de stareţ, s-a petrecut 



3 Idem, p. 181-185. 

un fapt puţin obişnuit cu care am putea ilustra 
excelent cele spuse mai sus despre smerenie: 

Ava Ioanichie de la Sihăstria, biruit de bătrâ- 
neţe şi de grijile mănăstirii - tocmai arseseră o 
parte din acareturi -, a strâns obştea într-o bună 
dimineaţă de vară şi a grăit celor optzeci de părinţi 
şi fraţi, tot atâţia câţi anii săi: 

- Vremea este să las locul altuia, părinţilor şi 
fraţilor. Blagosloviţi şi mă iertaţi pe mine păcăto- 
sul, că mă trag la odihnă. Alegeţi alt stareţ. De azi 
înainte trec în rândul ascultătorilor, să-mi plâng 
păcatele pe care le-am agonisit cât timp a rânduit 
Cel de sus să vă fiu povăţuitor. Că ştiţi Prea Cu- 
vioşiile voastre, nu-i treabă uşoară să porţi grija 
atâtor suflete. Mai greşeşti, mai te mânii, ca omul, 
mâhneşti fraţii, superi pe Dumnezeu. Dar vremea 
de greşeală trebuie răscumpărată cu vreme de 
pocăinţă şi eu sunt slab, şi cine ştie zilele omului! 
Ca mâine mă cheamă Dumnezeu şi mă găseşte ne- 
pregătit. 

Au zis părinţii: 

- Lasă, Părinte, că ne rugăm noi pentru Prea 
Cuvioşia ta. Milostiv este Dumnezeu. Rămâi mai 
departe. Cine ţi-ar putea lua locul? Sfinţia ta ne-ai 
primit pe toţi din lume şi ne-ai învăţat calea mân- 
tuirii şi dulceaţa cugetării la Dumnezeu. Ai milă de 
sufletele noastre până la sfârşit. 

Erau printre dânşii multe capete albe, dar toţi 
se simţeau copii pe lângă el. îi ziceau între ei 

„Bătrânul", uitându-şi numărul anilor lor, care nu 
erau cu mult mai puţini. 

Toate străduinţele părinţilor de a-1 îndupleca 
să le rămână stareţ au rămas zadarnice. Nu şi nu! 
De altfel, şi ştiau: gândea bine înainte de a vorbi, 
şi când vorbea, cuvântul era sfanţ. 

- Şi pe cine s-alegem în loc, părinte? întrebă 
Natanail cu dreaptă nedumerire. 

- Pe Cleopa, răspunse Bătrânul, simplu, pri- 
vindu-i cu oarecare înfruntare. 

- Care Cleopa? săriră mai mulţi, de parcă 
le-ar fi pus jăratec sub tălpi. 

Ciudată privelişte când sfinţii îşi pierd capul! 

Câteva bărbi porniră să tremure mărunt, iar 
părintele Natanail începu să-şi mănânce vârfurile 
mustăţii, trăgând firele unul câte unul cu limba şi, 
aşezându-le între buzele strânse, făcea cranţ, cranţ... 
Avea păr aspru părintele Natanail şi dinţii din faţă 
întregi. 

- Cleopa de la Piciorul Crucii, explică Bă- 
trânul. 

- Prostul de la oi? 

Câţiva schiţară zâmbete complice, înţelepte 
şi îngăduitoare. 

In spate, părintele Chesarie, un bătrân vânjos, 
cu barba roşie înspicată şi lungă, îşi traduse zâm- 
betul de-a dreptul în cuvinte grele: 

- S-a stricat Bătrânul! Anii, ce vreţi! Cu ade- 
vărat i-a venit vremea să se liniştească la chilie! 





Lui Cleopa i se zicea într-adevăr „Prostul de 
la oi". Venise în mănăstire cu cincisprezece ani 
înainte, băietan cu armata făcută, şi Bătrânul îl în- 
cercase ca pe nimeni altul. „Acum, frate Constan- 
tine, eşti frate de mănăstire. De mâine te duci sus 
în munte, la Piciorul Crucii, la stâna mănăstirii, şi 
rămâi acolo până voi trimite eu vorbă să vii în 
obşte, aici, cu călugării". 

Trecuseră de atunci cincisprezece ani. Şi iată 
că abia acum trimitea Bătrânul vorbă să vină în 

obşte. 

Au încercat părinţii să-1 înduplece pe Bătrân 
să renunţe. Nu i-au spus că gândul de a-1 alege pe 
Cleopa e un gând năstruşnic, dar au găsit destule 
argumente cuminţi. 

Cleopa nu ştie carte; Cleopa nu ştie să vor- 
bească cu lumea; Cleopa nu se va descurca cu re- 
paraţiile; Cleopa n-are experienţă duhovnicească 
pentru că a stat numai la stână... 
~J - Merităm un stareţ ca Cleopa; o să fie sfârşi- 
tul mănăstirii! 

- Eu zic să fie Cleopa, stărui Bătrânul în ho- 
tărârea sa. Dar Prea Cuvioşiile voastre puteţi alege 
altul. Eu mi-am spus numai o părere, fiindcă m-aţi 
întrebat. Acum nu mai sunt stareţ, nu mai porun- 
cesc. Ştiu că vă gândiţi la Ioil, ucenicul meu, dar 
nu va fi Ioil acum, Ioil va fi după ce va pleca 
Cleopa. 

Asta suna a profeţie, dar nimeni nu se ridică 
la înălţimea momentului. Lucrurile erau prea lim- 
pezi. Bătrânul îşi pierduse cumpăna minţii. 

Părintele Visarion, căruia îi încolţise un gând, 
propuse obştii să se retragă să chibzuiască ce e de 
făcut. 

- Părinţilor, le zise el când rămaseră singuri, 
nu e bine să-1 mâhnim pe Bătrân. A fost tatăl nostru 
o viaţă întreagă. Să-1 lăsăm să moară liniştit. Să-1 
alegem pe Cleopa, cum vrea el, şi 'om avea noi 
grijă de mănăstire. Doar avem un consiliu. Cleopa 
să fie aşa, de formă. 

S-au întors şi i-au spus Bătrânului că l-au 
ales pe Cleopa. Bătrânul le-a mulţumit, zâmbind 
şiret şi satisfăcut. 

A doua zi după Liturghie, îmbrăcaţi de sărbă- 
toare, cu camilăfci, cu mantii, sprijinindu-se pe 
bastoane de fag, porniră toţi să-şi aducă stareţul de 
la Piciorul Crucii. Urcau tăcuţi, rumegând îngrijo- 
raţi întâmplarea, ca pe o mare încercare prin care 
are de trecut mănăstirea. 

Părintele Cleopa îi văzu cel dintâi. 

- Părinte Antonie, strigă el, vine obştea la deal. 

- Fac rugăciuni pentru ploaie, gândi Antonie 
când îi văzu urcând, şi se repezi să rânduiască lu- 
crurile în stână. 

Obştea s-a apropiat tăcută, solemnă, ca la o 
înmormântare. II priveau ciudat pe Cleopa, care 

tătea în faţa lor, în costumul lui de fiu risipitor, 

zdrenţuit şi murdar. 

I Părintele Visarion a ieşit înainte, s-a gândit 
puţin, apoi a făcut o închinăciune până la pământ, 
apoi s-a răzgândit şi a făcut o metanie pe iarbă în 
faţa Părintelui Cleopa, care privea nedumerit. 

- Părinte Cleopa, spuse Visarion ridicându-se. 
Bătrânul s-a retras din stăreţie şi obştea te-a ales 
pe Sfinţia ta stareţ. Am venit să te luăm în vale. 

! Şi atunci toţi, ca la o comandă, se lăsară pe 
Iarbă, făcând metanie ca la stareţ după obicei, dar 
( leopa a căzut odată cu ei în genunchi şi a spus: 

- Nu mă ridic de la pământ până nu vă schim- 
baţi hotărârea. Eu nu sunt vrednic de stareţ. 

Părintele Visarion a luat din nou cuvântul şi a 
vorbit cam aspru şi cam de-a dreptul: 

- Ştim. Ştim noi totul, Părinte. Dar e asculta- 
re de la Bătrânul. El te vrea. Noi ne-am hotărât să 
ascultăm, ca să nu-1 mâhnim. Cine ştie câte zile 
mai are, şi e păcat să-1 supărăm tocmai acum. Pri- 
meşte, de ascultare. De mănăstire o să avem noi 
grijă. Lasă asta. Să-i facem o bucurie Bătrânului! 

A doua zi. Părintele Cleopa a scris o carte 
poştală părintelui Paisie de la Schitul Cozancea şi 
i-a cerut sfat ce să facă în această grea încercare. 
ar el a postit trei zile şi s-a rugat în taină lui Dum- 
nezeu să se facă voia Sa. 

După zece zile a primit de la pustnicul Paisie 
o carte poştală cu următorul cuprins: „Dragul tatei, 

de la mine păcătosul să fii ca şi cum n-ai da şi ca şi 
cum n-ai lua! Nu te bucura când te-or pune stareţ 
şi nu te supăra când te-or scoate din stăreţie! Fă 
ascultare de Bătrânul stareţ şi de soborul părinţilor 
şi lasă-te întru toate în voia lui Dumnezeu!". 

Auzind că e vorba de poruncă. Părintele 
Cleopa se ridică drept şi zise cu seriozitate: 

- Dacă e din ascultare faţă de Bătrânul, pri- 
mesc. Dar să nu mă lăsaţi, părinţilor, fără ajutor. 

Antonie, uimit şi surprins, spuse vorbă ne- 
ghioabă, aşa ca pentru sine, dar o grăi destul de tare: 

- Şi nu e nici măcar diacon! 

L-au coborât în mănăstire, l-au îndrumat să 
se spele, i-au adus schimburi, dulamă şi rasă nouă 
de la magazie, i-au dat bocanci cu care nici nu pu- 
tea umbla ca lumea, şi apoi l-au dus în biserică 
pentru ceremonia de instalare. Aşa era datina. 

A venit şi Bătrânul la biserică. Secretarul a 
citit fără entuziasm hotărârea de alegere, iar Bătrâ- 
nul i-a dat cârja stăreţească f&ră nici un cuvânt, 
căci nu ţinuse cuvântări niciodată. Apoi toţi se 
mişcară, dând să se retragă, când noul ales ridică 
mâna, cerând ascultare. 

- Stareţul nostru ştie să vorbească! zise unul 
în râs. 

într-adevăr le dovedi că ştie să vorbească. 

Două ceasuri le vorbi din Sfinţii Părinţi, le 
arătă cum înţelege să-i povăţuiască pe calea mân- 
tuirii, analiză păcatele „groase" şi pe cele „subţiri" 



ale minţii şi ale imaginaţiei. Ie dădu sfaturi, cită din 
memorie pagini după pagini, ca după carte, din 

Sfanţul Isaac Şirul, din 
Efrem Şirul, din Ioan Da- 
maschin, din Scărarul, din 
Maxim Mărturisitorul, din 
manuscrisele paisiene, le 
spuse cum înţelege să re- 
construiască acareturile arse 
şi cum va duce mai departe 
rânduiala Bătrânului, şi toţi 
înţeleseră că se află în faţa 
adevăratului urmaş al Bătrâ- 
nului. 
La sfârşit se rânduiră toţi 
şT-i sărutară mâna, cel dintâi Bătrânul, iar prin faţa 
Uătrânului trecură umiliţi, cu respect şi veneraţie. 

Taina era simplă. Dintre toţi, singur Bătrânul 
ştia că în cei cincisprezece ani cât fusese la oi, 
Părintelui Cleopa nu-i lipsiseră din traistă cărţile, 
împrumutate în taină, fie de la Neamţu, fie de la 
Secu, mănăstirile vecine de care se apropia anume 
cu turmele prin pădure, mănăstiri cu biblioteci 
mari, din care în cincisprezece ani îşi făcuse o 
adevărată cultură teologică. Mai târziu a putut sta 
alături de mari teologi şi cărturari, care l-au iubit şi 

ascultat... 

Spusese Bătrânul odată: „Fiţi cu dragoste şi 
espect faţă de tot omul, că nu ştiţi niciodată cine 

vă stă în faţă". Dar toţi şi-au amintit cuvântul şi l-au 
crezut abia acum. 

Părintele Cleopa a refăcut mănăstirea, a înte- 
meiat obşti vestite şi în alte părţi, iar în locul lui la 
Sihăstria a venit Ioil, aşa cum profeţise Bătrânul, 
care între timp se mutase la Domnul. în anii din 
urmă, Părintele Cleopa s-a retras din nou la me- 
tanie la Sihăstria, într-o chilie simplă, ascultător la 
rândul său faţă de un stareţ tânăr, ucenic de-al lui, 
aşa cum fusese şi el ucenic al Iui Ioanichie. Rându- 
ielile lumii se schimbă ca anotimpurile, iar înţelep- 
ciunea reîntinereşte cu fiecare generaţie. 

Părintele Cleopa va spune cu încredinţare că 
e doar un călugăr obişnuit, că mai postitor decât 
dânsul este Chirii, mai învăţat este Petroniu, mai 
smerit este Paisie, mai folositor pentru obşte este 
Caliopie, mai lepădat de avere este Valerian, mai 
iubitor de singurătate este Calinic. 

Părintele Cleopa a fost câţiva ani stareţ la 
Mănăstirea Slatina, apoi s-a retras la metanie, la 
Sihăstria. 

Părintele Macarie Tănase 4 : 

în timpul războiului 

Era în anul 1943, 1 aprilie. Venisem la Schi- 
tul Sihăstria cu gândul să rămân acolo. Am mers 
mai întâi la părintele stareţ, Ioanichie Moroi, la 
care m-am mărturisit şi căruia i-am spus despre 
dorinţa mea. „Bine, a zis părintele, te primim, dar 
provizoriu, să vedem dacă calci a călugăr". Şi m-a 
trimis la Părintele Cleopa ca să-i dau actele mele, 
pentru că el se ocupa cu cancelaria. Pe Părintele 
Cleopa l-am găsit în faţa grajdului, îmbrăcat cu 
rasa şi cu un miel brumăriu în braţe. Atunci mi-am 

:is în mintea mea: „Iată păstorul cel bun care a 
aflat oaia cea pierdută". M-am apropiat de Sfinţia 
sa şi i-am sărutat mâna, spunându-i: „Părinte, nu- 

lăraţi-mă şi pe mine cu oile cele cuvântătoare ale 
Sfinţiei voastre". Părintele a lăsat mielul din braţe, 

i-a uitat la mine şi a zis: „Dar ai vreun act, frate? 
Că suntem în plin război şi aşa mi se cere". I-am 
dat actele, spunându-i că părintele stareţ m-a trimis 



4 Părintele Macarie Tănase a fost ucenic al Părintelui Cleopa 
atât în Mănăstirea Sihăstria, cât şi în Mănăstirea Slatina. în 
prezent este vieţuitor la Schitul românesc Prodromu - Sfanţul 
Munte Athos. Sfinţia sa a avut bunăvoinţa să ne trimită aceste 
rânduri care ni-1 prezintă pe Părintele Cleopa în anii '40. 

la Sfinţia sa. Apoi m-a rânduit să locuiesc în ca- 
meră cu un nepot al Sfinţiei sale. 

Părintele Cleopa m-a cucerit de la prima în- 
tâlnire: prin bunătatea sa, prin smerenia sa, prin 
cuvântul său. în fiecare seară ne adunam toţi fraţii 
la chiliuţa Sfinţiei sale, unde ascultam cu nesaţ 
cuvinte de la Sfinţii Părinţi, întâmplări din viaţa 
mănăstirească, sau îi puneam diferite întrebări, la 
care ne răspundea cu argumente din Sfânta Scrip- 
tură sau din Sfinţii Părinţi. Când îl întrebam unde a 
învăţat toate aceste lucruri, ne răspundea: „La uni- 
versităţile de la Fagii Rari, de la Chita Mare, sau 
de pe Tăciune, cu oile". 

Când am venit eu 
la mănăstire, era dis- 
trus aproape tot de 
incendiul din 1941. 
Rămăseseră doar stă- 
rcţia şi grajdul nea- 
tinse de foc. Părin- 
ţii, împreună cu Pă- 
rintele Cleopa, fă- 
ceau eforturi mari 
pentru refacerea 

schitului. Toată vara 
şi toată toamna lui 
1943 am cărat mate- 
riale: grinzi de brad din pădure, nisip şi balast de 
la Ozana, cherestea şi ciment de la Mănăstirea 

feamţ. Conducerea Mănăstirii Neamţului ne-a dat 

totul pe gratis, până şi patru căruţe cu boi, ba 

câteodată ne dădea şi camionul cu care duceam 

cheresteaua şi o depozitam la Secu, pentru că nu se 

putea ajunge cu camionul până la Sihăstria. In vara 

lui 1943 s-a lucrat mult, încât, pe la sfârşitul 

toamnei, corpul de nord era ridicat şi acoperit cu 

şindrilă. 

îmi amintesc că prin septembrie, în acelaşi 

an. Părintele Cleopa stătea de vorbă cu şeful de post 
din Vânători, Craischi, despre mersul războiului 
din răsărit. Şeful spunea: „Părinte, mergem spre 
biruinţă", iar Părintele Cleopa îi răspundea: „Eu 
am citit prin cărţi, mai ales la Agatanghel, şi am 
aflat că ruşii vor bate pe nemţi". „Cu neputinţă, 
Părinte, îi răspundea şeful, frontul e la Cotul Do- 
nului. Cine se mai îndoieşte de biruinţă?". Dar cine 
mai credea că în mai puţin de şase luni ruşii vor fi 
la graniţa României? 

în primăvara lui 1944, prin martie, a venit 
ordin de la marele stat major, ca toţi cetăţenii de 
pe linia fortificată: Mănăstirea Neamţ - Vânători - 
Târgu Neamţ - Graşi - Blebea să părăsească locu- 
inţele şi să se refugieze unde vor putea. Atunci au 
venit multe familii la Sihăstria, cu tot ce au putut 
lua în grabă în căruţe, ba şi de la Rădăşeni veniseră 
vreo două familii. 

Atunci Părintele Cleopa i-a primit pe toţi cu 
toată dragostea. Unii au ocupat toată clădirea 

dinspre nord, aşa cum era, fără uşi şi geamuri, iar 
în vara aceea fiecare şi-a lipit camera unde stătea. 
Afară de poarta principală, în partea dreaptă, era o 
clădire făcută în pripă - şi pe aceea au ocupat-o 
refugiaţii- Restul care n-a mai încăput în schit şi-au 
flcut corturi prin Poiana Cireşului. 

Mâncarea se făcea la ceaune mari, afară, iar 
sala de mese era la grajd, într-o încăpere unde mai 
înainte se ţineau căruţele, butoaiele şi alte lucruri. 

Ruşii înaintau mereu; în aprilie erau la 
Oglinzi, iar ai noştri ocupaseră linia fortificată 
despre care am amintit mai sus - aici ruşii au fost 
ţinuţi până în august. Au mai încercat ei în noaptea 
de înviere să rupă frontul; atunci s-a dat o luptă 
înverşunată la aşa-zisa „Borta dracului". Acolo 
ruşii au fost măcelăriţi şi respinşi, dar şi dintre ai 
noştri au căzut mulţi. 

In aceste condiţii, la 15 kilometri de front, 
noi stăteam în Sihăstria ca într-o oază. Părintele 
Cleopa umbla peste tot şi îmbărbăta pe fiecare. Ne 
spunea să avem răbdare şi încredere în purtarea de 
grijă a lui Dumnezeu şi a Maicii Domnului, că toa- 
te suferinţele vor trece. 

Părintele Cleopa a fost un om harismatic, cu 
o memorie fenomenală, aşa îmi spunea un colonel 
de la Piatra Neamţ. Eu aş zice că a fost un trimis al 
lui Dumnezeu pentru acele vremuri grele. 

Vara a trecut repede cu toate peripeţiile ei, 
până când, într-o seară din august a început o luptă 

crâncenă. Urla pădurea de zgomotul tunurilor şi a 
mitralierelor. Atunci Părintele Cleopa a trimis un 
om călare ca să vadă ce se întâmplase. După o oră, 
omul a venit repede şi a spus că ruşii au rupt fron- 
tul, iar românii se retrag. Părintele Cleopa ne-a 
adunat şi ne-a spus că cine vrea şi poate să-şi ia un 
bagaj în spate şi să plecăm cât mai repede, pentru 
ca să nu ne prindă ruşii. Era ora 22 şi o noapte 
întunecată că nu vedeai la un metru înainte. Ne-am 
strâns în faţa bisericii cam vreo 25 de persoane, 
între care erau şi mireni. Am cântat „Apărătoare 
Doamnă", am luat lumânări aprinse în mâini şi am 
plecat spre Sihla. Aici am dormit până dimineaţa, 
apoi am plecat mai departe. 

Când am ajuns la Crăcăoani, şoseaua care 
merge spre Piatra Neamţ era plină de ostile române 
care se retrăgeau din calea ruşilor. Erau obosiţi şi 
deznădăjduiţi, mergeau toţi cu capul plecat. Atunci 
am înţeles eu vorbele unui general: „Vai de cei 
învinşi". Nu era posibil să mergem împreună cu 
ostaşii, aşa că am luat-o spre Mănăstirea Horaiţa. 
Când am ajuns acolo ne-am odihnit şi am văzut că 
steagurile albe, care cereau pace, erau agăţate sus, 
la poarta mănăstirii. După vreo oră a apărut o pa- 
trulă de ruşi, un colonel cu aghiotantul său care 
vorbea româneşte şi alţi câţiva soldaţi. Au fost in- 
vitaţi la stăreţie şi serviţi cu ceai şi prăjituri. Au 
mers la biserică, unde părinţii au cântat o slavă. 
S-au uitat peste tot cu mâinile la spate, n-au făcut 

nici o cruce, au mulţumit pentru primirea priete- 
noasă şi au plecat. 

A doua zi am plecat spre Sihăstria prin pă- 
dure, pentru că şoselele erau pline de ruşi. Când 
am ajuns la Sihăstria era întuneric, iar părinţii fă- 
ceau priveghere în biserică. 




Biserica refăcută după incendiu 
aşa cum arăta in anii '60 

ANII DE STĂREŢIE 



Părintele Macarie Tănase: 

Stareţ la Sihăstria 

în vara lui 1944 părintele Ioanichie a căzut la 
pat. Era aşa de bolnav, încât trebuia ca altul să-1 
întoarcă. Părintele loil a stat permanent lângă dân- 
sul, până ce după o lungă şi grea suferinţă şi-a dat 
obştescul sfârşit. 

înmormântarea părintelui Ioanichie a fost atât 
de simplă, încât abia mi-o amintesc. Toţi eram bui- 
măciţi de evenimentele care se petreceau şi ne în- 
irebam oare ce ne mai aşteaptă. 

După ce ne-am mai revenit, am plecat vreo 
şapte fraţi cu Părintele Cleopa la Graşi, la recolta- 
tul grâului. Era deja secerat şi adunat în jurul unui 
bordei în care ne adăposteam (casa care era înainte 
a fost arsă de soldaţi). Toată ziua auzeam bubuituri. 

Intr-o zi pe la amiază. Părintele Cleopa mă ia 
la o parte, îmi dă ştampilele schitului şi îmi spune: 
„Du-te la părintele Ioil, dă-i ştampilele şi spune-i 
din partea mea să fie el stareţ, că eu mă duc cu oile 
de unde am venit" 5 . Eu am plecat în grabă şi am 
ajuns devreme la Sihăstria. Părintele Ioil tocmai 
ieşea de la Vecernie. I-am sărutat mâna - era sin- 
gurul preot din Sihăstria în perioada aceea -, i-am 
dat ştampilele şi i-am spus cuvintele Părintelui 
Cleopa. A fost multă tulburare în schit când s-a 
răspândit vestea, unii chiar au plecat (părintele Ca- 
linic, părintele Casian Frunză şi Antonie Olaru). 
între timp soseşte şi Părintele Cleopa, care era deja 
informat despre situaţia din schit. A încercat să 
liniştească spiritele şi a spus: „Părinţilor, eu mă 
gândeam să mă întorc la oi, că nu sunt vrednic de 
stareţ; dar dacă sfinţiile voastre socotiţi altfel, apoi 
fie voia lui Dumnezeu". Şi aşa a fost ales în unani- 
mitate Părintele Cleopa stareţ. In iarna aceluiaşi an 
a fost hirotonit şi recunoscut de Mănăstirea Neam- 
ţului şi de Mitropolie. 

A 

In acest timp se continuă lucrările la corpul 
de nord şi se aprovizionează schitul cu alimente. 
Dar încep şi ispitele. 



' Până la moartea Părintelui Ioanichie, Părintele Cleopa a fost 
locţiitor de stareţ, iar odată cu mutarea la cele veşnice a Părintelui 
Ioanichie, el a vrut să încredinţeze stăreţia Părintelui Ioil, singurul 
preot din Sihăstria în acea vreme. 



Biserica ia foc 

în iarna lui 1944-1945 a luat foc biserica în 
interior. A luat foc geamul de lângă sobă, pe unde 
(recea fumul în coş (aşa se construia în vechime: 
când zidul ajungea până la geamuri se punea pe el 
grinzi de stejar care se legau între ele prin cuie, 
apoi se continua zidul până aproape de streşină, şi 
iar se punea un rând de grinzi). Am luat geamul 
care ardea, am stins focul şi am astupat gaura cu 
mortar. După vreo două zile am văzut că iese fum 
pi intr-o crăpătură a peretelui, lângă catapeteasmă. 
Am flcut o gaură în perete: grinda care trecea pe 
acolo era prefăcută în cărbuni. Am astupat repede 
gaura şi aşteptam cu emoţii să vedem unde va mai 
i/bucni focul. 

în timpul acela Părintele Cleopa slujea ca 
preot 40 de zile, după hirotonie. N-a întrerupt 
slujba, ci a continuat, deşi în iarna aceea nu s-a 
mai flcut foc în sobă. Noi, fraţii, stăteam cu rândul 
în pod, cu găleţi de apă ca, în cazul în care focul 
;i l unge la acoperiş, să-1 stingem repede. Nu a fost 
Cazul, căci focul s-a stins de la sine. 

Nu s-a terminat bine un necaz, că altul ne 
aştepta. Când trupele române s-au retras, au aban- 
donat mai tot armamentul şi muniţiile pe unde au 
trecut, aşa că mai tot omul avea o armă sau un pis- 
lol automat. Atunci s-au format mai multe bande 

de hoţi; prima era banda lui Baltă (mai veche), 
care era acum înarmată până-n dinţi şi dădea lovi- 
turi ziua şi noaptea. Mai erau şi altele formate din 
ţigani şi nenorociţi care ne-au dat mult de lucru. 

Prin martie, acelaşi an, vreo şase inşi înar- 
maţi s-au dus la stâna de iarnă, i-au legat fedeleş 
pe ciobani şi au furat vreo 150 de oi. I-am căutat 
mult prin pădure, dar nu am descoperit nici până 
astăzi pe hoţi. Părintele Cleopa zicea: „Domnul a 
dat. Domnul a luat, fie numele Domnului binecu- 
vântat!". 

Prin luna mai au început arestările [din partea 
noilor autorităţi comuniste]. Primul a fost părintele 
Ilarion Antochi, care, mai înainte cu vreo două 
săptămâni fiind în Târgu Neamţ, s-a suit într-o 
căruţă şi a început să le vorbească oamenilor ce 
erau împrejurul lui (era o zi de târg) despre comu- 
nişti şi despre bolşevici, care au apărut ca ciuper- 
cile după ploaie. Părintele a fugit în pădure, la un 
bordei, crezând că va scăpa, dar de acolo l-au ares- 
tat. Al doilea părinte pe care l-au arestat a fost pă- 
rintele Dosoflei Morariu, pe motiv că a împrăştiat 
la oameni cărţi cu conţinut religios, dar care conţi- 
neau fraze în care erau ponegriţi comuniştii din 
URSS şi din România. 

Părintele Cleopa, după arestarea celor doi, 
credea că el va fi al treilea, aşa că într-o noapte a 
dispărut în pădure, la un bordei făcut din vreme, 
unde a stat toată vara. Pe la sfârşitul lui august şi-a 

icut apariţia, venind pe sub clopotniţă cu părin- 
tele Ioil. Avea un teanc de ziare subsuoară. Când a 
fost întrebat de părinţi unde a fost, a răspuns că la 

Bucureşti. 

Aceasta a fost prima pustnicie a Părintelui 

'leopa. 



Prima Priveghere 
de toată noaptea 

Tot în anul 1944, de Sfanţul Dimitrie, veni- 

|eră câteva familii de la Rădăşeni cu căruţele şi 

uluseseră şi ceva alimente pentru mănăstire. Era în 

leara de 26 spre 27 octombrie. Pe la ora 21, noi 

ţi, călugării, fraţii şi credincioşii, eram în bise- 

i, la litie. La un moment dat auzim un zgomot şi 

işa de la biserică trântită de perete. Am văzut 

intrând în biserică un ofiţer cu caschetă pe cap, 

înarmat cu un pistol automat. Ne-a făcut semn să 

facă linişte şi a început să ne vorbească. Era 

iliţă Baltă, vestitul bandit. Fiind urmărit de jan- 

.u mi a venit să plătească o slujbă ca să scape de 

Iu moarte. S-a apropiat de icoana Maicii Domnu- 

i, a făcut o metanie cu un genunchi la pământ, cu 

llul în sus, a trântit pistolul pe duşumea, a sărutat 

i nana, a scos câteva monede din buzunar pe care 

h a aruncat în cutia milei, zicând că a plătit ca să 

Rudă ceva frumos. După acestea a plecat la stăreţie 

cu părinţii Cleopa şi Ioil, ca să fie cinstiţi. După 
ieşirea lor, noi am continuat privegherea, iar dacă 
cineva voia să iasă afară nu avea voie, pentru că 
doi oameni de-ai lui Baltă aveau ordin să păzească, 
ca să nu iasă nimeni. După ce am terminat slujba, 
am vrut să plecăm la chilii, dar n-a fost chip. Baltă 
a venit, a mai făcut o metanie, a lăsat bani şi ne-a 
pus să facem rugăciuni pentru el. între timp, bandi- 
ţii au scotocit toate chiliile, iar în camera unde erau 
cazaţi mirenii au găsit o damigeana cu ţuică, pe care 
au băut-o. După ce s-au îmbătat, şeful lor a vrut să 
ne împuşte pe toţi, dar unii dintre ei s-au împotrivit, 
astfel că am scăpat cu viaţă. Spre dimineaţă au 
plecat spre Sihla, certându-se între dânşii. 





" 



Măi băieţi, să dea Dumnezeu să trăiţi cât am trăit eu, 
dar să nu treceţi prin ce am trecut eu! u . 



Privegherea „Acoperământului 
Maicii Domnului" la Sihăstria 

în iarna din anii 1945-1946, tâlharii ne-au vi- 
olat de multe ori şi au luat ce au găsit mai bun. Pe 
l.i începutul Postului Mare din 1946, Părintele 
( leopa ne-a adunat pe toţi în biserică şi ne-a spus: 
Părinţilor şi fraţilor, până acum ne-am străduit 
bine pentru cele materiale, dar vedeţi că nu prea 
avem parte de ele. De aceea eu zic că ajunge! De 
acum să ne strângem în. biserică, să ne apucăm 
nios de călugărie şi să ne lăsăm în grija Maicii 
omnului. De acum înainte nimeni să nu lipsească 
.ir la Utrenie. Cine nu vine la Utrenie, nu mănâncă 
n ziua aceea. Să postim miercurea şi vinerea până 
a apusul soarelui, cu mâncare fără ulei, să se ci- 
tească Psaltirea de obşte în biserică". 

Tot ce a vorbit Părintele Cleopa, s-a şi pus în 

tactică. 

în acelaşi an, de hramul Naşterii Maicii 
Domnului, a venit Prea Sfinţitul Episcop Valerie 
Moglan, care era vicar la Iaşi. A slujit, iar a doua 
/i stătea de vorbă cu Părintele Cleopa pe cerdac. 
I'.uintele Cleopa îi zicea: „Prea Sfinţite Stăpâne, 
tiu ştim ce să mai facem, focul ne arde, tâlharii ne 
pt adă şi sărăcia face ravagii". Prea Sfinţitul i-a răs- 
uns: „Ascultă, măi pustnice, ce-ţi spune moşul: să 

puneţi voi Privegherea Acoperământului Maicii 
Domnului o dată pe săptămână, când vă convine 
vouă, şi o să vedeţi că toate vor intra în normal". 

Prea Sfinţitul Valerie Moglan era un om voi- 
nic, cu o barbă albă până la brâu, foarte popular şi 
simpatic. Noi îi ziceam Patriarhul Avraam. A fost 
misionar în America, iar acum era vicar la Iaşi. 
Mitropolit era pe atunci Irineu Mihălcescu. 

Privegherea Acoperământului s-a cântat de 
atunci marţi seara spre miercuri, iar miercuri dimi- 
neaţa se citea Acatistul Acoperământului, aşa cum 
se face şi astăzi. Ce a spus Prea Sfinţitul s-a împli- 
nit: focul nu ne-a mai ars şi nici tâlharii nu au mai 
venit. 

Doi ani de secetă 

După război, între 1946-1947, în Moldova a 
fost o secetă teribilă. Iarna nu mai ningea, era cald 
ca prin octombrie, iar vara nu ploua deloc. Foamea 
făcea ravagii, mai ales cu cei săraci. Atunci s-a vă- 
zut bunătatea şi credinţa Părintelui Cleopa. Veneau 
mai ales ţiganii de la Pipirig şi cereau. Eu eram 
chelar. Părintele le dădea la toţi câte un bon pe 
care scria: 1 kg făină porumb, 1 kg fasole, 3 kg car- 
tofi, şi îi trimetea la mine, iar eu executam exact 
după cum scria pe bon. 

Uneori se termina făina de porumb şi mă 
duceam la Părintele Cleopa şi-i spuneam că nu mai 

ite făină de porumb, iar el mă mustra: „Măi ne- 
iinciosule, să ştii .de la mine că nu ne lasă Maica 
Domnului". Şi aşa era, pentru că întotdeauna ve- 
neau oameni care aduceau un sac, doi de faină. Nu 
.mi întâlnit în toată viaţa mea un om mai desprins 
de cele pământeşti ca Părintele Cleopa. Dădea to- 
iul, nu ţinea la nimic, indiferent cât de bun sau de 
inimos ar fi fost vreun lucru. însă când se călca 

ico rânduială duhovnicească trebuia să fugi din 
lea lui, pentru că ţipa de se auzea de pe Tăciune. 

i.şa au fost cei doi ani de secetă, însă niciodată nu 

ie am culcat seara flămânzi. 



Minunea Maicii Domnului 

în cei doi ani de secetă s-au făcut procesiuni 
icoane, se făceau Privegheri pe la mănăstiri. Şi 
l.i Sihăstria s-au făcut. 

într-o zi, prin 1947, intrară la Părintele Cleopa 
\ i co patru oameni îmbrăcaţi în costume naţionale 
de la Mitocul Bălan, care i-au cerut să le dea icoa- 
Maicii Domnului din biserică să o ducă în sat, 
cA altfel „o să murim cu toţii de foame". La înce- 
pul Părintele nu voia, dar, văzând că insistă, le-a 
ilni-o. Şi le-a dat şi doi preoţi: părintele Natanail 
llicscu şi părintele Sofronie Ungureanu din Secu, 
i urc acum stătea la noi. După ce s-au închinat cu 
(«Hm, au luat icoana şi au dus-o pe câmpul ars de 

soare. Acolo s-au oprit, părinţii au început să ci- 
tească rugăciunile pentru ploaie, iar oamenii s-au 
aruncat cu faţa la pământ, udându-1 cu lacrimi. 
Nici nu au terminat bine rugăciunile, că s-a întune- 
cat cerul de nori 
şi se auzeau de 
peste tot tune- 
te. A plouat pâ- 
nă dimineaţa. 
Vestea că icoa- 
na de la Sihăs- 
tria a adus ploa- 
ia s-a răspândit 
repede şi au ve- 
nit oameni şi 
din Crăcăoani, 
au dus sfânta 
icoană la dânşii 
şi a plouat şi la 
ei. Şi aşa din sat 
în sat a mers 
sfânta icoană 
până aproape de 
Roman. 

De atunci a în- 
ceput să plouă peste tot, încât anul următor, 1948, 
a fost îmbelşugat cu de toate. 

* * * 




Mitropolitul Antonie Plămădeală: 
I Stareţ la Slatina* 

\ Stareţul Cleopa de la Slatina îşi ţinea chilia 
permanent deschisă şi exemplul său era urmat de 
toţi ceilalţi. Nu se încuiau chiliile nici noaptea, 
nici la plecările în călătorie, niciodată. 

[ Părintele Cleopa avea în chilie un pat de scân- 

duri pe care doar un singur obiect ţinea loc de 
Băltea, de cearceaf, de plapumă şi de pernă: un co- 
|oc miţos cu care venise de la oi, când fusese ales 
Stareţ la Sihăstria. Mai avea o masă de scândură de 
brad, un scaun şi o icoană neagră, cu Maica Dom- 
nului, probabil ajunsă la noi de prin Etiopia. Atât. 
Acolo dormea, medita, primea musafirii pe care îi 
nşeza pe patul său, primea credincioşii la spoveda- 
nie sau pentru convorbiri. 

* 

| în biserică, în afară de slujbele obişnuite, la 

uncie mănăstiri, cum e Sihăstria, se citeşte tot tim- 
pul Psaltirea. Când unii lucrează sau dorm, rugă- 
I uinea nu încetează. Cititorii de psalmi se schimbă 
ilui două în două ore. 



Mitropolitul Antonie, op.cit, p. 186-11 

Slujba de noapte e socotită cea mai ascetică. 
Odată un frate I-a întrebat pe Părintele Cleopa, sta- 
reţul Slatinei: 

- Părinte, adormim în timpul slujbei de noap- 
te în biserică (de la 1 1.30-1.30), n-ar fi mai bine să 
dormim în chiliile noastre, de vreme ce tot nu ne 
rugăm în vremea aceea? 

- A fi obosit şi a te lupta cu somnul - a răs- 
puns Părintele Cleopa - pentru monah, este tot 

rugăciune, şi mai 
mult decât rugă- 
ciune este jertfă. 
Eu te sfătuiesc să 
vii la biserică. 
Dormi acolo da- 
că îti este cu ne- 
putinţă să rezişti 
şi apoi trezeşte-te 
şi roagă-te să-ţi 
ierte Dumnezeu 
slăbiciunea. Dum- 
nezeu va ţine sea- 
mă de eforturile 
şi de buna ta in- 
tenţie. 

In spiritualita- 
tea ortodoxă rugăciunile liturgice au un loc aparte, 
foarte important. E rugăciune în comun, în bise- 
rică, pentru toţi oamenii. „Datoria noastră este să 

ne rugăm pentru cei care nu au timp să se roage, 
pentru cei care nu au credinţă, pentru cei care nu 
au nădejde. Dacă ne-am ruga numai pentru noi 
înşine, nu ne-am îndeplini misiunea şi vom fi 
pedepsiţi pentru egoismul nostru". 

Acesta este primul sfat pe care îl dădea stare- 
ţul Cleopa noilor intraţi în viaţa monahală. El în- 
suşi, când slujea Sfânta Liturghie, rostea o rugă- 
ciune moştenită de la bătrânul său stareţ Ioanichie, 
care nu se află în tipicul bisericesc: „Să ne rugăm 
şi pentru săracii pentru care nimeni nu se roagă", 
iar la parastase zicea: „Pomeneşte, Doamne, şi pe 
cei săraci adormiţi în Domnul şi care nu au pe ni- 
meni care să-i pomenească". 



Părintele Chirii postitorul' 

La începutul Marelui Post de dinainte de 
Paşti, în Mănăstirea Slatina din Moldova se postea, 
post negru, toată săptămâna cea dintâi. Stareţul 
«ladea poruncă să se închidă bucătăria pentru ca să 
IC înlăture ispita oricui de a pregăti ceva la bucătă- 
le. Părintele Chirii voia întotdeauna să-şi prelun- 
gească postul până la sfârşitul celei de-a doua săp- 
imâni. Toată săptămâna a doua stareţul îl tachina 
li 1 prezenta ca pe un rău exemplu pentru toată 



7 Idem, p. 277-278. 

obştea: „Ia uitaţi-vă. Chirii se crede sfanţ, mai sfanţ 
decât voi toţi, dar el posteşte fără binecuvântare 
(fără permisiune)". 

Comunitatea se împărţea atunci în două: unii 
erau pentru Chirii, alţii erau împotriva lui. Dar când 
slăbea de tot, toţi părinţii şi fraţii, în unanimitate, îl 
judecau astfel: „E slab pentru că n-a făcut ascul- 
tare. Iată fructele neascultării!". Dar Chirii tăcea şi 
persevera în postul său. Aceasta pentru că el sin- 
gur. Chirii, şi duhovnicul său, ştiau că postul său 
era cu binecuvântare. Stareţul ştia de asemenea, 
dar pentru că el cunoştea foarte bine viaţa interioa- 
ră a părintelui Chirii, îl prezenta ca pe un neascul- 
tător, pentru a-1 ajuta să păstreze roadele spirituale 
ale postului său. în plus, stareţul nu voia să încu- 
rajeze la excese pe nici unul dintre numeroşii fraţi 
care ar fi vrut să imite gestul părintelui Chirii. 



O ispită de dreapta 8 

Chipurile de la Slatina erau bărbăteşti, cu fru- 
museţi aspre, chipuri de ţărani dinspre Baia, de sus 
de la Suceava şi Botoşani şi din părţile Neamţului. 
Postul şi privegherea alungise feţele, brăzdându-le 
cu linii verticale, adânci, iar un fel de privire ne- 
contenită spre dincolo, cum te-ai uita în soare, sau 
departe în zare, făcuse ca ochii celor mai mulţi să 



Idem,p. 167-171. 

se micşoreze şi să se adune în triunghiuri negre la 
rădăcina nasului, peste care sprâncenele bogate 
păreau streşine prea mari, dar în acelaşi timp dă- 
deau chipurilor un plus de bărbăţie şi gravitate. 

Ioil era printre dânşii ca un fluture îmbrăcat 
în culorile florilor de primăvară. Mai ales părul lui 
ca grâul copt, te făcea să crezi că afară era soare şi 
când nu era. Dar nici el, nici ceilalţi nu păreau a 
observa diferenţa dintre ei. Nimeni nu stătea să dea 
vreo importanţă chipurilor. Regula era să nu apro- 
pii foarfecele de părul capului sau de barbă, şi Ava 
Ioil se supusese regulei exact ca toţi ceilalţi. 

Dar dacă chipul din afară al lui Ava Ioil nu 
atrăgea atenţia călugărilor - poate şi pentru că re- 
fuzau diferenţa dintre frumos şi urât, înfăţişările 
fiind darul lui Dumnezeu oricum ar fi fost -, de- 
spre chipul său cel dinlăuntru, părerile erau împăr- 
ate: Ava Ioil era un înger. Un înger senin şi serios, 
răci Ava Ioil nu râdea niciodată. Nu, nu era o gra- 
vitate compusă, ca să intre în tonul mănăstirii. Era 
una adevărată, căci la adânc, în Ava Ioil mocnea 
un foc mare: voia să se facă sfânt. Repede. De 
Aceea râvna lui nu cunoştea margini şi chipul lui nu 
slobozea zâmbetului. Blând cu graiul, vorbind cu 
moldovenească moale şi lipicioasă, săritor la fapta 
înă şi fără împotrivire la ascultare, cu nedeosebită 
[agere de inimă la treburile gospodăriei ca şi la 
liscrică, a atras repede atenţia bătrânilor''. Intr-o zi, 



Bătrâni în înţeles de părinţi duhovniceşti sporiţi [n.n. 

mai repede decât o făceau pentru alţii, l-au recoman- 
dat Părintelui Cleopa, stareţul, pentru preoţie. 

- E prea tânăr, părinţilor, şi râvna lui e prea 
mare, spuse Părintele Cleopa. Ar mai trebui încer- 
cată. Nu ştiţi ce zice un părinte din Pateric? „Când 
vezi un tânăr că se urcă prea repede la cer, trage-1 
repede de picioare înapoi la pământ, că-1 paşte is- 
pita", în tinereţe roadă râvnei înalte, le spuse Pă- 
rintele Cleopa mai departe, e mai degrabă mândria 
decât sfinţenia, pentru că mintea tânără e mânată 
mai mult de mândrie decât de mântuire. Ştiţi ce 
spune Ava Antonie cel Mare: „Dacă întinzi arcul 
prea tare, se rupe". Mie mi se pare că al lui Ioil o 
să se rupă. Stai de vorbă cu el şi simţi cât e de în- 
cordat tot, cât de mult ar vrea să ajungă repede sus. 
Cam ispiteşte pe Dumnezeu şi mă tem să nu-1 ia 
dracii în primire. Şi nu prea întreabă. Face nevo- 
inţă aspră fără ascultare. Ştiu eu. Nu doarme, nu 
mănâncă, se roagă mult. 

- Doar de asta am venit la mănăstire, zise 
Ava Gherontie râzând cam de sus. Sfinţia ta nu 

faci la fel? 

Părerea lui Ava Gherontie era că Ava Cleopa 
cam complică lucrurile şi face cam mult loc diavo- 
lului în viaţa călugărilor. 

- Dacă am pune mereu teama de draci îna- 
intea purtării de grijă a lui Dumnezeu, ar trebui să 
trăim fără nădejde, zise el. 



- Eu ştiu de la părintele meu, Ioanichie, spu- 
se Ava Cleopa netulburat, că în mănăstire trebuie 
sa ai mai mare grijă de cel râvnitor decât de cel 
păcătos. Celui păcătos îi spui să se îndrepte şi te 
înţelege, te crede, că se ştie păcătos. Dar cel râvni- 
tor îşi curăţă greu râvna de mândrie. Mai ales dacă 
face totul după rânduială, nu te pricepe când îi spui 
;â ar putea cădea, tocmai când se crede mai îndrep- 

ît, dacă, de pildă, se crede mai bun decât ceilalţi. 

ti când eşti tânăr e greu să nu te ispitească gândul 

acesta. De aceea bătrânii au rânduit ca viaţa du- 

tovnicească să se desfăşoare sub supravegherea 

celor încercaţi. 

- Lasă, Prea Cuvioase, zise şi Ava Emilian, 
ii o fi nici asta o lege că toţi cei cu râvnă trebuie să 

|i cadă! 

Nu era o lege, fireşte, pentru că lupta duhov- 
nicească nu se desfăşoară după legi fixe. Dar Ava 
Cleopa avea experienţa multor întâmplări şi ar fi 
\ i ut să prevină vreo întâmplare nefericită. Dar Con- 
.iliul bătrânilor hotărî să-1 recomande totuşi pe 
Ava Ioil pentru preoţie. 

- L-o mai ajuta şi harul Domnului să nu cadă, 
isc Ava Arsenie. 

Acum erau toţi convinşi că o nenorocire e 
losibilă; dar hotărâră în acord cu Ava Arsenie că 
harul preoţiei e un motiv în plus de apărare. Numai 
Ava Cleopa nu părea convins, dar urmând sfatul 

Consiliului îi scrise Mitropolitului şi, în câteva săp- 
tămâni, îl şi chemă pe Ioil la Iaşi ca să-1 hiroto- 
nească. 

Când s-a întors şi a început să slujească, era 
un alt om. Harul îi dublase şi seriozitatea şi evla- 
via. Părea un arhanghel cu aripi de foc, de nu-1 de- 
osebeai de cei pictaţi pe uşile diaconeşti ale bise- 
ricii lui Lăpuşneanu de la Slatina. 



O parte din soborul Mănăstirii Slatina - 6 aug. 1950. 
în medalion lerod. Antonie Plămădeală 







I Potrivit cu o rânduială mai veche, pe care o 
(tplica tuturor noilor hirotoniţi, Părintele Cleopa 1-a 
iimis să facă patruzeci de Liturghii la Schitul Ra- 
au, schitul de retragere al Mănăstirii Slatina, sus pe 
uintele Rarău. deasupra Câmpulungului Moldove- 
esc. Schitul acesta are poate una din cele mai mi- 
nunate aşezări de mănăstiri din România. Zidit pe 
|/crsantul Bistriţei, zis versantul românesc, unde fu- 
iosc mutat de Ava Sisoe când austriecii ocupaseră 
Hucovina, căci la început fusese pe versantul celă- 
htli, schitul arc în faţă şirul de munţi de peste Bistri- 
la, începând cu Barnarul şi terminând cu Ceahlăul. 
In dreapta, ca o spinare de urs uriaş, se sărută cu 
mul Giumalăul, iar în spate vârful Rarăului cu 
Pietrele Doamnei, cu Piatra Zimbrului şi Popii 
Kiirăului, se lasă spre muntele Todirescu, coborând 
până jos la Slătioara. De pe Rarău se văd şi munţii 
Vlam şi Kva de deasupra Pojorâtei, unde pe vremea 
jeea mai era încă un schit viu, cu câţiva călugări. 
Ca să ajungi de la Slatina la Rarău trebuie să 
rgi o zi întreagă pe jos, 40 de km, să treci prin 
pAincşti, pe deasupra Negrilesei, prin Stulpicani şi 
ipoi de la Slătioara să urci drept în sus pe Todi- 
!cscu, unde poţi avea bucuria să întâlneşti urşi, aşa 
i c bine să nu fii niciodată singur, când e să ai 
llicuria asta! De pe Todirescu cobori drept în schit 
sub Piatra Zimbrului într-o jumătate de ceas. 

La schit erau pe atunci vreo zece pustnici bă- 
ii şi un singur preot. Ava Casian egumenul, aşa 

că preotul trimis de la Slatina îl mai scutea de sluj- 
be, mai ales de acelea obositoare de la miezul 
nopţii. Dar Ava Casian tot venea Ia biserică, numai 
că nu se mai obosea slujind. 

După vreo două săptămâni de la trimiterea lui 
Ava Ioil la Rarău, Ava Cleopa se trezi cu unul din 
pustnicii de la Rarău, cu toiag şi traistă, pogorât să 
aducă o veste ciudată. 

- M-a trimis egumenul Casian să-ţi dau de 
ştire că Ava Ioil, pe care l-ai trimis să slujească, 
spune că noaptea la Utrenie, în altar, lumânările de 
pe prestol se aprind singure. El le stinge şi ele se 
aprind din nou! 

- Ai văzut şi sfinţia ta asta? 

- Nu, eu n-am văzut, dar spune el şi aşa o fi. 
Egumenul cere sfat ce să facă. De aceea m-a trimis. 

- Dar Ioil ce face? întrebă Ava Cleopa. 

- Se roagă, abia mai gustă ceva, a slăbit, i s-au 
dus ochii în fundul capului de post. O ţine într-una 
că se face minune în altar. 

- Du-te înapoi la schit, prea cuvioase, şi spu- 
ne-i lui Casian să-1 trimită pe Ioil aici. Să vie tot 
acum, porunci Ava Cleopa. 

A doua zi spre seară veni. Avea chipul trans- 
figurat şi părea furat de un vis. 

- Părinte Ioil, mâine ai să pleci de ascultare 
la vie la Cotnari, îi spuse Ava Cleopa, fără să-1 în- 
trebe nimic de lumânări. 



Mănăstirea avea şase hectare de vie la Cot- 
urn şi o lucra cu călugări, iar în sezonul de munci 
abnice, folosea şi mireni plătiţi. 

i- Să lucrez împreună cu mirenii? întrebă ne- 
lumerit Ava Ioil. 

- Aşa cum spun, cu călugării, cu mirenii... 

- Dar ştiţi..., dădu Ava Ioil să povestească 
mâmplarea cu lumânările ca să se îndreptăţească 

să ceară păsuire. 

- Lasă asta, îl opri Ava Cleopa, pricepându-i 

indul. Du-te la Cotnari. 

După ce plecă Ava Ioil, Părintele Cleopa îi 

nise lui Ava Chirii, care era de faţă: 

[ - A dat ispita peste dânsul mai repede decât 
- i.i de aşteptat. Era prea grăbit. El a grăbit-o. L-au 
luai dracii în primire. Năluciri, ce crezi sfinţia ta? 
vi că stă Dumnezeu să-i aprindă lumânările lui 
I? L-au scos dracii din minţi. Cine ştie ce se în- 
npla dacă-1 mai lăsam la Rarău. Unuia ca el, după 
im .u- vedenii, dracii i-au poruncit să-şi omoare du- 
hovnicul şi a facut-o, crezând că e porunca lui 
l himnezeu. Acum c greu de ştiut ce se va întâmpla 
I ii el. îl trimit la vie ca să uite, să se ia cu munca, 
fraţii şi cu mirenii. Altă metodă nu-i. Dacă i-am 
plică nu ne-ar crede, nu ne-ar înţelege. Ceea ce a 
fut el e mai important decât ce ar auzi de Ia noi. 
;i ceea ce s-a întâmplat a fost de la Dumnezeu, 
llunci se va linişti şi se va întoarce înapoi la 
Bmnă şi nu va mai povesti nimănui întâmplarea. 

Dacă n-a fost de la Dumnezeu, se va răzvrăti şi nu 
mai ştiu ce va ieşi din răzvrătire. Datoria noastră e 
să cercăm duhurile. Părinţii toţi ne îndeamnă să nu 
primim vedeniile. Nu ştii ce spune un Avă de la 
Pateric? „Chiar Hristos de ţi s-ar arăta, nu-L crede 
şi zi că eşti păcătos şi nu eşti vrednic să ţi se arate". 
Ajuns Ia vie, duhul lui Ioil se dădu repede pe 
faţă. 

- Ce stareţ e ăsta? Mie mi-aprind îngerii lu- 
mânările şi el mă trimite să lucrez cu mirenii. Nu 
mă mai întorc la mănăstire. Nu mai este nici un 
respect pentru sfinţenie! 

Şi, drept urmare, se prefăcu din nou din Ioil 
într-un oarecare Ion, lepădându-se şi de nume şi de 
pletele blonde şi de barba roşie şi plecă în lume. 

- Nu-i nimic, zise Părintele Cleopa când auzi. 
Un Ion care se va căi într-o zi, e mai de preţ decât 
un Ioil care se mândreşte. 



Părintele Serapion şi milostenia 10 

în Mănăstirea Slatina venise cam Ia bătrâneţe 
să se călugărească un fost funcţionar de bancă din 
Bucureşti. I s-a dat numele de Serapion şi era foar- 
te râvnitor. A trecut de 90 de ani, trăind în bună 
rânduială şi modestie. Adusese cu el o ladă de 
lucruri personale, fine, scumpe, cămăşi, lucruri de 



Mitropolitul Antonie, op. cit., p. 132. 

i mp, flanele. Când a intrat în mănăstire le-a oferit 

Kitreţului Cleopa. Acesta le-a refuzat: „N-am ce 

I face cu ele, şi nici la fraţi nu le-aş da. Sunt lucruri 

[piereşti, cu care ei nu sunt deprinşi. Şi, vorba 

iericului, sunt prea «subţiri». Păstrează-le!". 

După vreun an, părintele Serapion a venit în 
mea slujbei la biserică, foarte tulburat, alergând 
altar direct la Părintele Cleopa: 

- Mi-au golit lada! 

- Cine? 
\ - Probabil ţiganii. Sunt mulţi prin curte. 

- Nu-i învinui, părinte, dacă nu ştii exact. Li- 
teşte-te. Stai la slujbă şi după aceea vedem noi. 

escoperim hoţul. 

1 Pentru Serapion asta echivala cu o profeţie, 

ii liniştit, iar după slujbă a mers la Părintele Cleo- 

impreună cu încă vreo doi călugări, insistând 

i dea voie să facă cercetări. Liniştit, Părintele 

flcopa i-a amintit: 

| Nu ai venit Prea Cuvioşia ta acum un an să 

nu Ic dai mic? 

| Am venit. Dar acum nu le-am dat. Mi le-au 

| H tot una. Dacă Ic luam, nu erau ale mele? 

| Erau. 

| Şi aveam eu dreptul să fac ce vreau cu ele? 

- Aveaţi. 
I Şi atunci de ce te tulburi? Ai pierdut ce n-ai 

m Adică nimic. Hşti tot atât de bogat şi de sărac 

ca şi înainte, precum ai vrut şi cum se cade mo- 
nahului. Şi cămăşuţele şi izmănuţele acelea prea 
scurte, ca la oraş, erau şi cam subţiri, cam de 
mătase. Nu prea erau călugăreşti. 

- Nu erau. De aceea am vrut să le dau. 

- Şi atunci de ce te tulburi acum? Du-te la 
chilie. Lada ţi-au lăsat-o. Pune în ea nişte cărţi sau 
lemne de foc pentru iarnă. 

Şi părintele Serapion a plecat cu o frumoasă 
lecţie despre sărăcie şi despre făgăduinţă. După 
plecarea lui. Părintele Cleopa le-a spus celorlalţi: 

- Erau ale mele. El le ţinea închise de un an 
de zile, fără folos. Le-am dat azi dimineaţă ţigani- 
lor că erau goi, săracii. Le-am spus să-1 pomeneas- 
că pe unul Serapion, că el e donatorul. Pe urmă a 
aflat şi Serapion şi întreaga mănăstire. Nu s-a su- 
părat nimeni. 



Ava Caliopie şi smerenia" 

„Era obşte mare la Mănăstirea Slatina, în 
jurul Părintelui Cleopa, stareţul cel vestit. Erau 
aproape 100 de părinţi şi fraţi. Părintele Caliopie 
era econom. Când toţi erau la rugăciune, el trebuia 
să chibzuiască ce să le dea de mâncare, câţi să rân- 
duiască la cartofi, câţi să trimită la vie... La 100 de 
oameni era gospodărie mare. 




"Idciap. 178-181. 



Era tânăr pe atunci Ava Caliopie şi cu râvnă 
duhovnicească. Un suflet de copil într-un trup uriaş. 
Spunea că a venii la mănăstire ca să ispăşească 
entru străbunicul lui din Humuleştii Neamţului, 
n Creangă, care fusese răspopit că împuşcase o 
cioară de pe crucea bisericii. 

- Ca să vedeţi, fraţilor, spunea el, cu aer 
vins, ce valoare poate să aibă o cioară. Făptura 

i Dumnezeu şi ea, ce credeţi! A ştiut Mitropolitul 
face! Ce mai, am de făcut pocăinţă grea! 

Strănepotul avea chiar în înfăţişare ceva din 
1 străbunicului, dar mai ales avea moldoveneas- 
a lui moale, lată, colorată şi cu tâlc. Zicea adesea, 
e când îi fusese încredinţată grija gospodăriei: 

j - Măi, frate, ştii că-i bine la mănăstire? Am 
iigit de acasă ca să trăiesc la pustie, şi era să pă- 
li se şi o numărătoare de coaste de la tata, care a 
\ enit după mine cu un „Sfanţ Neculai" din lemn de 
Corn, fiindcă se temea, săracul, să nu-i piară odorul 
ilc foame la călugărie, şi când colo am chicat în 
bogăţie! Tii, ce mai propritar m-am făcut! 

Altădată lua în răspăr votul ascultării, şi 
lunci se cobora puţin în treaptă; îşi zicea numai 
■Cehii boieresc, administrator. Zicea: 

- îmi place ascultarea asta. Mă cheamă sta- 
iiiiil şi îmi spune: „Caliopie, ascultarea ta e să po- 
runceşti. Toţi 100 sunt în mâna ta". 

- Bine, Prea Cuvioase, zic. îmi convine!... Să 
nu-ţi vie să mai mori de norocul care te-a găsit! Şi 
uile-aşa, sunt un vechil model! 

Umbla cu Patericul în mână şi suspina. II 

arăta şi întreba: 

- Ştiţi despre ce scrie în cartea asta? Scrie 
despre unii care se cheamă călugări. Mai scrie de- 
spre linişte, despre pustie, despre tăcere, despre ru- 
găciune. N-am văzut aşa ceva! 

Apoi, ca pentru sine: „Eu trebuie să mă duc 

la pustie!". 

A zis vorba asta, dar nimeni nu 1-a luat în 
seamă. Şi iată, într-o dimineaţă, în toiul verii, când 
grădinile şi ogoarele ţipă după oameni, economul 
nu s-a mai prezentat să împartă ascultările zilei. 
L-au căutat în chilie. Goală. Pe masă, un bilet: 
„Am plecat". L-au aşteptat o zi, două, şi apoi au 
înţeles cu toţii că s-a petrecut ceva cu părintele 
Caliopie. „Se va fi întors la Humuleşti! S-o fi dus 
la Sihăstria! S-o fi dus la Rarău, în locuri mai re- 
trase, ca să scape de economat!". L-au întrebat pe 

stareţ. 

- Nu ştiu nimic, a zis Părintele Cleopa, a 

plecat fără ascultare, fără blagoslovenie. 

Au trimis soli în locurile numite, ca să-1 cau- 
te, dar s-au întors cum au plecat. Au pus econom 
pe părintele Chirii, iar pe părintele Caliopie l-au 
pus la rugăciuni, ca să-1 apere Dumnezeu de pri- 
mejdii pe unde o fi. Aşa a poruncit stareţul. 

A trecut o lună, două, aproape trei, şi spre 
toamnă, când nimeni nu-1 mai aştepta, a apărut. 
Era slab, negru, cu ochii adânciţi şi cu desagii goi. 

- Am fost la pustie, a zis. Am terminat pos- 
magii şi m-am întors. 

- Şi acum ce vrei, să-ţi mai dăm posmagi şi 
să te întorci, sau să le punem la icoane şi să ne 
închinăm la sfinţia ta, noi păcătoşii? I-a întrebat 
Părintele Cleopa, de faţă cu bătrânii care, chemaţi, 
s-au adunat să-1 judece, după cum e rânduiala, pen- 
tru neascultare. 

Zicând aşa. Părintele Cleopa şi-a făcut cruce 
la dânsul şi a îngenunchiat, cerând blagoslovenie. 
Ceilalţi dădură să facă la fel, cu bărbile răsfirate de 

zâmbete. 

- Lăsaţi, Prea Cuvioşilor, sunt un păcătos, 
spuse părintele Caliopie cu glasul stins, tocit de 
post şi răguşit de răceală. 

Toată vara stătuse sub cerul liber, la râpa lui 
Coroi, mai sus de Peştera Sfintei Teodora, în 
munţii Neamţului. Se rugase, meditase. Dar fără 
ascultare, ceea ce transformă totul în păcat. 

- Ce ziceţi, părinţilor? întrebă Părintele 
Cleopa. 

- Ce să zicem, se grăbi Ava Chirii, eu zic să 
se întoarcă la economat. Asta-i! Mai bună şi mai 
mare pedeapsă decât asta, alta nu-i. 

- Vrei să scapi sfinţia ta. Lasă. Doar de asta 
s-a dus omul la linişte. Te-om pune pe sfinţia ta 
din nou, dacă vei merge pe aceeaşi cale! 

- Să-1 trimitem înapoi, zise un altul mai 
aspru. Dacă nu i-a plăcut aici, de ce să se întoarcă? 

- Eu zic să-1 trecem în rândul fraţilor, pro- 
puse Ava Cleopa, să-1 dezbrăcăm de haina călugă- 
rească şi s-o ia de la început. Şi să mai vedem. Să 
treacă la bucătărie şi, la sfârşitul meselor, să iasă la 
uşă şi să ceară iertare de la toată lumea, zicând: 
„Iertaţi-mă pe mine, neascultătorul". Dacă se învo- 

ieşte, să rămână! 

- Mă învoiesc, zise repede părintele Caliopie. 
Blagosloviţi şi mă iertaţi pe mine, neascultătorul! 

Trei luni a făcut această pocăinţă, după care i 
s-au dat înapoi hainele şi cinul, şi a fost trecut cu 
ascultarea la biserică. 

Am aflat mai târziu, din gura Părintelui Cleo- 
pa, stareţul, că părintele Caliopie plecase la pustie 
cu blagoslovenia sa. 

- Ştii, părinte, când i-am făcut atunci închi- 
năciune, la judecată, m-am umilit într-adevăr de 
răbdarea şi de smerenia lui. Eu singur ştiam că 
bietul om nu era neascultător, dar pe ceilalţi i-am 
lăsat să creadă că-1 iau în râs. 

Dacă spuneam că a avut blagoslovenia mea, 
toată osteneala lui ar fi fost zadarnică. Poate s-ar fi 
mândrit, ceilalţi l-ar fi socotit sfânt şi şi-ar fi stri- 
cat toată aşezarea sufletească. Uneori virtuţile fac 

unora mai mult rău decât păcatele! Iar faptul că a 
mai răbdat încă luni de pedeapsă nedreaptă în mă- 
năstire, 1-a ajutat să cugete şi mai adânc, şi să nu 
creadă că dacă totul a fost făcut în taină, ştiut nu- 
mai de noi doi, el e cine ştie ce mare sfanţ. 

| Ce să fac?'2 

Fiind prin anii '50 profesor la Şcoala Mona- 
hală din Mănăstirea Slatina, în nordul Moldovei, 
| am pus într-o zi celor mai mult de 40 de elevi, iero- 
monahi, monahi şi fraţi, o întrebare la care n-am ce- 
rut răspuns imediat, rugându-i să mediteze şi să for- 
muleze răspunsuri pentru lecţia următoare, evitând 
pe cât posibil să se consulte între ei. Foarte simplă, 
întrebarea presupunea totuşi o opţiune personală. 
Iat-o: „Dacă ar învia un mort zicându-vă: «am în- 
viat numai pentru a vă răspunde în modul cel mai 
exact la o singură întrebare, pentru că eu vin de 
acolo de unde toate sunt cunoscute cu toată sigu- 
ranţa», care ar fi întrebarea pe care i-aţi pune-o?" 

Le-am recomandat să nu lase să Ie scape o 

J astfel de posibilitate, şi să nu pună decât acea 
întrebare la care numai un astfel de om, întors de 
dincolo, ar fi putut răspunde cu competenţă. 

Nici unul dintre elevi nu a aşteptat lecţia 
următoare. Cei care au crezut că răspunsul e uşor, 
l-au formulat imediat, dar unii dintre ei s-au 



12 Idem, p. 265-267. 

răzgândit îndată, hotărându-se să mai reflecteze. 
Alţii au început prin a se agita, a se consulta şi, 
părăsind şcoala, au plecat să întrebe pe bătrâni, 
pentru a găsi un răspuns serios. Astfel, cei aproape 
100 de monahi ai mănăstirii s-au trezit fără voie 
confruntaţi toţi cu întrebarea. 

S-au prezentat cu o mulţime de întrebări care 
au descoperit, chiar şi printre cei mai simpli, însu- 
şiri de exegeţi, de dogmatişti şi chiar de istorici. 
Unul dintre ei ar fi vrut să ştie ce a înţeles Iisus 
prin fraza: „Dacă Eu vreau ca acesta, adică Ioan 
Evanghelistul, să rămână până când Mă voi în- 
toarce Eu, ce-ţi pasă?". Aceasta era problema vieţii 
lui. Voia să afle astfel dacă nemurirea pe pământ 
era posibilă şi chiar dacă nu cumva, aşa cum i s-a 
promis, Apostolul Ioan mai trăieşte încă? Poate şi 
pentru a-1 găsi şi pentru a-i mai pune şi Iui câteva 
întrebări. 

Un altul voia să afle ce a flcut Iisus între 12 
şi 30 ani: „în ceea ce priveşte restul, ştiu totul din 
Sfânta Scriptură şi îmi este de ajuns", a explicat el. 

Mai mulţi părinţi în vârstă au declarat că ei ar 
întreba, precum se făcea în timpul Părinţilor din ve- 
chime, să li se spună „un cuvânt de folos sufletesc". 

Am vrut să aud şi părerea Părintelui Stareţ 
Cleopa, călugăr cu mare experienţă duhovnicească 
şi om înţelept: 

- Eu l-aş întreba pe cel înviat doar atât: „Ce 
să fac?". 



- Dar, l-am întrebat la rândul meu pe Părin- 
tele stareţ, nu ştiţi ce trebuie să faceţi? Nu găsiţi 
răspuns la această întrebare în Scriptură şi la Sfin- 
ţii Părinţi? 

- Cum să nu ştiu? a răspuns el. Ştiu chiar şi 
pentru alţii, poate chiar mai bine pentru alţii decât 
pentru mine! Aş dori totuşi să primesc un răspuns 
ca pentru mine, cam aşa: Cleopa, drumul mântuirii 
laie este pe aici sau pe dincolo. 




Dar după ce a mai reflectat. Părintele Cleopa 
.i renunţat: „Cred că nu l-aş întreba nimic. Ştiu ce 
Hm de făcut şi n-aş vrea să-1 supăr pe Dumnezeu. 
Manta Scriptură răspunde la toate întrebările. în- 
iatul cuvioşiei tale n-ar putea răspunde mai bine 
lecât a răspuns Iisus când a fost întrebat de către 
mărul bogat. Poate că l-aş întreba cum e dincolo, 

dar oare ar putea el adăuga ceva la ceea ce a spus 
despre aceasta Sfanţul Apostol Pavel? La urma ur- 
mei, în viaţa duhovnicească nu există „de aici până 
acolo". Aş fi totuşi fericit să-1 văd şi să-1 ascult! Să 
spună ce va voi el, pentru că orice ar spune ar fi 
extraordinar şi important Dacă ar trebui totuşi, cu 
orice preţ, obligatoriu, să-i pun o întrebare, aş 
rămâne la aceeaşi: „Ce să fac?' 1 . 

Cu prilejul acesta am cerut părerea şi fraţilor 
teologi din mănăstire. Prima lor reacţie a fost ca- 
racteristică: „Cât din ceea ce ştim şi din ceea ce 
credem noi este cu adevărat esenţial?". - Aceeaşi 
întrebare pusă unui grup de intelectuali de formaţii 
diferite, a descoperit preocupări care în general pu- 
teau fi cuprinse în întrebarea: „Există Dumnezeu 
sau nu există?". Dar când le-am cerut părerea asu- 
pra întrebării pusă de Părintele Cleopa, au convenit 
toţi că într-adevăr era singura întrebare justificată. 
Le cuprindea pe toate celelalte şi, mai ales, plasa 
pe om şi pe Dumnezeu, situaţia lui prezentă şi eter- 
nitatea lui, într-un raport personal şi decisiv. 




H, 

VIAŢA DE PUSTIE 



Amintiri din munţi' 3 



- în ziua de Sfânta Parascheva, la 14 octom- 
brie, mi-am luat un băţ în mână, era jumătate de 
frunză de codru căzută şi jumătate mai era pe 
codru, şi după ce mi-am făcut pravila, acolo la 
colibă, am gândit: hai să mă duc şi eu pe munţii 
işiia. Şi am mers. După ce am &cut pravila toată, 
am pus de am făcut oleacă de ceai cu oleacă de 
pâine, cu ce aveam eu acolo, şi am pornit prin pă- 
dure să mai cunosc locurile acelea. Şi ajung într-un 
loc, era o bahnă 14 , ştii cum e în pădure, cu iarbă. 
Erau brusturi, iarbă, dar ştiţi cât? Toamna iarba se 
usucă, dar cea din bahne rămâne verde. Şi stau pe 
un butuc, obosit, mersesem de la colibă poate un 
kilometru, doi, la deal. Şi acolo, în mijlocul băhnii 
aceleia, văd un mănunchel de flori albastre. 



11 înregistrare din anii '70 a unei convorbiri cu Părintele Cleopa 
despre perioada de pustnicie din munţii Stănişoarei. 
1 Mlaştină, smârc. 

Eu, stând pe butucul acela, mi-am adus amin- 
te cum e slujba la Sfânta Parascheva la Iaşi, că 
acum slujeşte Mitropolitul, stareţii, cum era şi 
altădată când am fost şi eu la Sfânta. Mă uitam mai 
încolo, erau acolo numai cocoşei de pădure, de cei 
cu creasta roşie, negri, care fac «cheac, cheac, 
cheac...» şi sparg lemnul şi scot cariile din copac; 
grozavi sunt aceia... Aceia sunt un fel de ciocăni- 
tori negre, dar sunt mai puternice ca acestea. Nu- 
mai cu de aceia mă întâlneam pe acolo. Erau mulţi 
copaci dărâmaţi, nu era lucrare, nu vedeai semn de 
topor sau de beschie 15 . 

- Sunt mari cocoşeii? 

- Cocoşeii de pădure nu sunt cocoşei de mes- 
teacăn sau porumbari, ci sunt mai mari decât cio- 
cănitoarele astea verzi care vin pe aici, gheonoa- 
iele, şi cu creasta roşie ca la cocoş. Şi numai aşa 
ţipă şi bat în cioate de scot cariile. Şi mă uitam la 
acelea cum ţipau pe acolo, le auzeam, mă uitam 
singur. Şi m-am dus în mijlocul băhnii şi am luat 
floricele de-acelea albastre în mână. Şi ele, cum era 
toamna, a căzut un fel de rouă pe ele dimineaţa, şi 
nu se mai luase rouă. Erau cu lăcrămioare de rouă 
pe ele şi erau cu sepalele celea în lături ca viore- 
lele, şi stigmatul acela galben în mijloc, parcă lă- 
crimau... Mă uitam la ele: aşa de frumoase şi aşa 
de gingaşe, că era o splendoare să te uiţi la ele. Şi 

Ferăstrău mare, joagăr. 

m-am gândit eu: „Doamne, cum v-a împodobit pe 
voi Dumnezeu!" şi uite, acum căzuse bruma de 
Câteva ori şi pe ele, acolo în pădure, fiindcă a mai 
fost frunză pe codru, nu le-a ajuns. Şi în mijlocul 
tufelor acelora de iarbă, de şovar lat, ele erau 
acolo. Am văzut acelea şi m-am uitat la ele şi pe 
urmă m-a prins un plâns: „Măi, ia uite câtă frumu- 
seţe numai la florile astea! Şi cât le-a împodobit 
Dumnezeu, că pe ele n-a bătut bruma, cum poartă 
Dumnezeu de grijă!". 

Stând eu acolo, mi-a zis gândul să mă duc 
până la un munte care era cu poieni - Muncelul 
Siânişoarei. Să mă duc până la el, că acolo era o 
cruce înaltă de cinci metri şi pe crucea aceea scria: 
ciobanul Gheorghe Lupescu. Era pusă de un cio- 
ban. Pe acolo au fost mari imaşuri, mari stâne. Şi 
aveam obicei să mă duc la crucea aceea să fac 
Acatistul Sfintei Cruci vinerea. Că de la mine de la 
colibă unde stăteam până acolo făceam cale de 
vreo două ceasuri sau mai bine, până ieşeam la 
crucea aceea. Am stat eu acolo. Era aşa o privelişte 
frumoasă acolo! Vedeai urma celor două războaie 
mondiale. Din 1916 erau tranşeele aşa făcute de 
amplasament de tunuri, că se vedea toată valea 
Bistriţei, iar de la războiul de acum 16 erau tranşee 
noi. A fost luptă acolo în jurul crucii. Şi am zis: 
„Ia uită cum a fost urgie, pentru păcatele astea de 
războaie, pe lume!". 



Al doilea război mondial. 

Şi am stat acolo. De o parte era pădure drept 
în jos şi de o parte vedeai până la fruntea brazilor, 
până în Călimani, în partea cealaltă. Şi am stat 
acolo şi când m-am coborât de vale, venind prin 
poiană, am dat peste un corn de cerb, dar numai 
unul. „Măi, zic, dar frumos e!" Că ei câteodată, 
când îmbătrânesc, nu-i leapădă amândoi, îl leapădă 
numai pe unul. Şi am luat acela unul în spate şi-1 
duc. Mă gândeam: „Dar de ce să-1 duc la colibă - 
că aveam colibă atunci -, ce-mi trebuieşte mie? 
Dar poate a veni vreun credincios care e pe aici - 
un cioban careva - şi-1 voi da lui să-1 ducă". Pe 
urmă am zis: „Dar e greu!". Trebuia să mă duc 
mult cu el în spate. Mă duc în marginea pădurii şi-1 
lepăd jos. „Stai aici! Te-a găsi cineva". Şi am ple- 
cat în vale. 

Când am ajuns din nou la colibă, căndeluţa 
ardea la Sfinte 17 . Am scociorât oleacă la gura sobei, 
era spuză, am găsit încă foc înăuntru, aveam lemne 
aduse din timp. Eu m-am pregătit, că venea iarna, 
aveam o căruţă, două de lemne. Erau nişte ulmi 
uscaţi, când îi luai aşa, se smulgeau cu tot cu 
rădăcină. Şi am tot cărat să am, că mai vine viscol, 
şi mi-am adus lemne mai multe. Şi fiind obosit eu 
dacă nu m-am odihnit în ziua aceea - du-te la deal, 
vino la vale, tot aşa -, într-un târziu mi-am copt 
două cartoafe, mi-am zis rugăciunile spre somn. 



17 La Sfintele Taine. 

im făcut cruce pe rădăcina bradului, că era cetina 

îşiernută şi m-am culcat cu faţa la foc. Am fost 
|)i ea obosit şi am avut o nălucire mare. 

Când m-am culcat, m-am culcat ca întotdeau- 
na liniştit, mă gândeam la singurătatea mea. Mă 

ezesc aşa olecuţă şi mă uit la foc. Aveam nişte 
M iclad' s tare de fag şi l-am trântit pe foc, că acela 
(tnca foc şi mai puternic şi ţinea mult, că acelea 

nai putrede îndată ard. Când m-am gândit să pun 
be foc, numai ce aud un huiet: huu-huuu... huu-huu... 
huu-huu... „Măi, ce-i asta?". Zic: „Ce? A început 
războiul? Avioane... Ce să fie pe aici prin pustia 
ftsta?". Un vuiet mare şi pe ce trecea tot mai tare 

uia. Mă scol cam îngrijorat, iau metaniile în 
mână, mă uit la foc, mai pun pe foc. „Ce-i, dom- 
nule? Se vede c-a început război!". Mi se părea că 
sunt avioane pe sus. Dar vuietul acela venea dintr-o 

năpastie din stânga mea, de unde aduceam eu apă. 
Şi când văd că din prăpastia aceea iese o maşină de 
Blama cum n-am mai văzut de când sunt - o ma- 
şină drăcească! O maşină de alamă care nu era mai 
malta decât atâta... Şi începe a veni la mine. Dar 
avea mii de roţi. Ai văzut cum e la batoza de grâu? 
Se învârt aşa... Mii de roţi cu curele şi vedeam pe-o 
namilă deasupra ei. Şi venea încetişor. De la pră- 

>astia aceea erau 100 de metri până la coliba mea. 

li venea încetişor către colibă. Era cam ora 1 1 şi 
va, noaptea. 



Buştean. 

Eu mi-am adus aminte ce spune Sfântul Ni- 
chifor. Patriarhul Constantinopolului: „Unde ai 
Sfintele Taine, ai pe Hristos viu". E Trupul şi 
Sângele Lui! Că zicea când a fost în faţa sinodului 
din palatul Trulan: „Nu mai facem în palatul Tru- 
lan, să facem în biserica Sfânta Sofia, că unde e de 
faţă Trupul şi Sângele Domnului, acolo e Hristos 
viu de faţă!". Şi s-a făcut sinodul în Sfânta Sofia. 
„Eu am pe Hristos aici!". 

Când am văzut că se apropie acela..., a venit 
încet şi huia de se cutremura pământul când venea 
maşina aceea. Şi m-am uitat eu, „măi, cine-i?", că 
am văzut o namilă deasupra. Era un rabin cu o 
pălărie mare, cu o vulpe de aceea, cum ai văzut 
rabinii jidoveşti; poartă un fel de vulpe... Avea 
nişte ochi atât de mari în cap, jumătate negri, ju- 
mătate albi. Şi când a venit aproape de foc, a în- 
trebat cu glas de tunet: „Ce cauţi aici?". Şi zic Sfin- 
ţii Părinţi - ai auzit la Sfanţul Grigoric Sinaitul - 
să nu-i răspunzi şi nici să nu iei aminte la el. Şi eu 
nu i-am zis cu gura, dar parcă am zis cu mintea: 
„Am venit aici să mă închin lui Hristos" - că a 
întrebat «ce faci aici?», şi, când a întrebat, s-a 
cutremurat locul. Şi când am văzut că ajunge, că 
mai era un pas până la foc, avea să mă calce, să mă 
sfarme cu maşina aceea, eu am prins în braţe bra- 
dul acela în care era cutia cu Sfintele Taine şi 
ţineam strâns de ei şi ziceam «Doamne Iisuse...». 
Şi când am prins bradul, a zis: „Ai de lucru cu 



line!". Eu ziceam «Doamne Iisuse...» şi el era în 

lângă mea, dincolo de foc, şi am început a plânge 

mă rugam. Şi a început a da înapoi, înapoi, îna- 

>i, cum a venit, încet, aşa a dat înapoi cu roatele. 

când a ajuns în marginea prăpastiei s-a dat cu 

>t cu maşină peste cap. Şi când s-a dat a făcut un 

Jrăsnet. Eu m-am aşezat în genunchi de huietul 

icela şi m-am rugat până a doua zi la ora l, de fri- 

i N-am mai putut să dorm. Şi mi-au ţiuit urechile 

reo două-trei zile. S-a dat în prăpastia aceea şi n-am 

mai văzut nimic. 




Era în seara de Sfânta Parascheva, 14 spre 15 
iK-iombrie. Da, mi-aduc aminte. Straşnic! Şi pe ur- 
ină, când m-am sculat de jos, genunchii îmi erau 
'peni. Plângeam, aşa de tare mă dureau, ca să mă 
idic în picioare. Şi m-am rezemat de brad şi de-a- 
ia m-am sculat în picioare. Mi-am luat metaniile, 

m-am dus mai la vale pe o cioată de ulm, acolo pu- 
neam mâncare la păsărele, că veneau acolo fel de 
fel de păsărele, şi am stat acolo şi m-am minunat! 
Măi, auzi: „Ai de lucru cu mine!". 

- Şi aţi mai avut de lucru? 

- Am mai avut năluciri, venea noaptea în 
chip de soldat, mă visam cu ofiţeri, şi am găsit în 
Filocalie, la Sfanţul Diadoh, că diavolii au obicei 
să vină în chip de soldaţi; dar în somn, iar aşa n-am 
mai avut. 

- Dar aievea n-ati mai avut? 

- Nu. Atunci a fost cea mai marc nălucire. Ce 
să spun? A mai venit ursul, a boscorodit în jurul 
focului - era zăpadă mare, n-a venit la mine. Şi eu 
luam un topor şi aveam o beschie şi când dădeam 
cu muchia toporului în beschie, făcea nişte sărituri, 
fugea o bucată, credea că-i armă, şi se punea în 
coadă şi iar se uita la mine. Erau urşi mulţi, dar nu 
se apropiau, credeau că sunt oi, vedeau că este foc 
şi ziceau că e o stână de vite, ceva. 



- Odată m-am rătăcit foarte greu. M-am 
rătăcit în ziua de Sfinţii Voievozi, într-o duminică. 
Mi-a spus moşiT Maxim, care mi-a făcut bordeiul. 
Dumnezeu să-1 odihnească, c-a murit: „Părinte, nu 
te depărta de pe aici, că tare-s încurcate locurile. 
Un om a mers să caute o vacă a lui şi căutând vaca 
a rătăcit şi a murit. L-au găsit numai oase". 

Şi atunci nu mi-am luat cu mine nici lanternă, 
nici chibrituri, nici toporul, numai ceasul îl aveam 
hi mine. Mi-am luat un băţ cu corn de cerb pe care 
mi 1-a dat un pădurar şi care-mi plăcea mie. Şi am 
Ieşit să mă duc tot acolo la muncelul acela unde 
era crucea. Tare-mi era drag acolo! Era frumos, 
poieni... 

Şi am ieşit într-un loc, la obcina Urzicăriei îi 
spune, unde a fost târlă de cu toamna. Acum erau 
năsturei de ceia care ies la târlă, albi, mulţi. Când 
Dtăvesc târlele toamna, ei ies până târziu. Era 
verde, frumos şi năsturei din aceia mulţi. Eu, dacă 
iun apucat a ieşi acolo - mai fusesem o dată, de 
două ori, dar aşa-i omul -, nu mi-am pus semn, dar 
lotuşi când am ieşit din pădure în poiană am lăsat 
Bcolo un vârf de brad uscat, un vârf mare. „Măi, 
Zic, la vârful ăsta irebuie să vin înapoi. Dacă ajung 
acolo unde a fost târlă, îmi dau drumul drept de 
vale, spre coliba mea". Eram tot în colibă. Şi m-am 
dus. Am ajuns acolo şi am stat până ce a asfinţit 
soarele. Mă uitam numai în zare, munţi... Am 
început să zic Psalmul 50, rugăciunea Mântuitoru- 
lui şi am coborât. 

Când am ajuns eu acolo de unde să intru în 
pădure să mă cobor unde era coliba mea, căutam 
vârful cel de brad care l-am pus eu. Dar dacă eu 
într-un loc am avut un mesteacăn aşa rezemat şi o 
cladă' 9 de brad aşa şi am trecut printr-un loc, am 

Grămadă. 

găsit o prelucă 30 cu trei paltini uriaşi, mari. „Măi, zic, 
aceştia sunt în numele Sfintei Treimi. N-am mai 
văzut paltini aşa de mari". Şi era unul aici, unul 
aici şi unul acolo, dar unul era cu vârful rupt. Măi, 
dar frumoşi, căzuse frunza din ei. „Măi, zic, aici să 
fi avut eu coliba!". Şi era aşa de frumos, în numele 
Sfintei Treimi, paltinii aceştia uriaşi. Nu era nici 
urmă de topor, nici urmă de lucrare, nici parchete, 
nimic. Merg şi merg şi merg şi merg, decuseară 
era oleacă de lună, era luna aşa cam de un sfert, pe 
urmă a asfinţit şi luna. N-aveam chibrit, n-aveam 
nimic. „Măi, zic, ce-am păţit? Flămând, obosit, oi 
mai da şi de urşi". Şi cobor, şi cobor, eram pic de 
apă, mă sui iar la deal. Pe urmă omul când e rătăcit 
merge repede, ca să se poată orienta unde este. 

Cobor la vale şi dau de o stâncă uriaşă mare, 
toată afumată cu fum de trotil. Era o vărărie a statu- 
lui hăt Ia vale şi văd urme de căruţe multe cum bă- 
gau trotil într-însa cu fitilul, sfărâmau şi tot duceau 
varul. De acolo până la vărărie erau vreo 10-15 
kilometri. Eu trecusem pe la vărăria aceea, dar am 
trecut cu un om care cunoştea locurile. Ştiam cât 
de departe era vărăria, dar cel puţin la mare nevoie 
mă ţineam de urmele acelea şi mă duceam până 
acolo. Era vărărie mare, avea casă, erau oameni, 
era a statului, ziceam şi eu că sunt un călugăr ră- 
tăcit pe acolo. 






Dar mi-am adus aminte că atunci când am 
Venit de la vărăria aceea eu am mers pe un pârâu 
lung la deal. Şi pârâul acela mă duce până aproape 
de colibă. Dar unde era pârâul? „Dar, zic, unde e 
Mânca, că eu n-am văzut-o când am venit în lo- 
curile acelea". Şi o iau înapoi de la stânca aceea. 
„Măi, zic, dar de unde am venit, să ies în poiană 



niapoi 

Poiană mică în pădure. 



Şi mă uit în stânga, şi mă uit în dreapta, şi 
mai merg. Şi merg şi ies în poiană înapoi. Era 
noaptea târziu. Pic de apă, că puteai să storci 
cămaşa de pe mine. Părul în cap ud, tot necăjit. Şi 
ies în poiana aceea. Şi când m-am văzut eu în 
poiană, zic: „Mulţumescu-Ţi Ţie, Doamne, că acum, 
dacă sunt în poiană, mă orientez eu mai bine". O 
iau mai la stânga şi cobor vreo 2-300 metri sau 
poate jumătate de kilometru şi dau de cei trei fagi. 
Când i-am văzut, bucuria mea, am făcut trei me- 
tanii: „Nădejdea mea este Tatăl, scăparea mea este 
Fiul, acoperământul meu este Duhul Sfanţ. Sfânta 
Treime m-a scos aici". Fiindcă erau aproape aceia, 
siiam unde erau. 

M-am mai odihnit oleacă, că nu mai puteam 
cu inima - de aceea sunt bolnav, că multe oboseli 
am avut. Nouă ani de zile am petrecut în necazuri 
din astea. De trei ori m-am rătăcit în viaţă pe train- 
ic: o dată în Munţii Humorului, o dată acolo şi o 
dată m-am rătăcit noaptea pe la Fundu Moldovei. 
Şi stau acolo, mă hodinesc bine că eram sigur că 
de acum ştiu încotro e coliba mea. A trecut pe 

lângă mine ceva, c-au fost porci, c-au fost cerbi - 
nu ştiu, că era noaptea, se cutremura pământul -, a 
trecut drept pe lângă mine un cârd. Nu se vedea, se 
întunecase tare şi era şi pădurea şi codrul, era 
desime mare. Preluca era mică şi ei au trecut mai 
la vale de mine. Mă cobor la stânga şi dau de un 
mesteacăn rezemat aşa în pârâu... Zic: „Gata, de 
acum ştiu unde este". 

Şi ajung numai la vreo 100 de metri de co- 
libă, numai ce văd: căndeluţa ardea cum am lăsat-o 
aprinsă. Şi când m-am văzut în faţa colibei, am sco- 
ciorât focul, am văzut că am foc, aveam şi chibri- 
tele acolo, mi s-a părut că sunt pe cealaltă lume 
când m-am văzut eu înapoi la cuibul meu. Şi apoi 
m-am învăţat minte pe urmă să nu mă mai duc fără 
a avea la mine chibrituri, fără topor şi fără să fac 
semne. M-am mai depărtat eu, am trecut prin multe 
locuri, dar cu mare socoteală. Atunci n-aveam nici 
chibrituri, nici nimica, şi eram şi em străin pe 
acolo, singur. Mi-aduc aminte, toate au trecut, cu 
mila Domnului. 

- Şi dacă rămâneaţi în pădure, ce se întâm- 
pla? 

- Dar ce aveam să fac? Mă rezemam de un 
copac şi stăteam până dimineaţă. Dacă aş fi avut 
chibrituri, făceam foc. Când ai focul, parcă ai o 
mie de tovarăşi în pădure. Cu focul nu mi-e frică, 
oriunde aş fi. N-am trăit la oi atâţia ani? Când 
trăiam aici iarna în pădure: foc! De o parte te ardea 

gerul, de o parte focul, pocneau fagii ca pistoalele 
în jurul meu. încălţat bine, trânteam nişte năcladuri 
pe foc. Eu eram învăţat la treburi din astea, să dorm 
prin pădure, nu prin palate. Eu nu am fost boier la 
viaţa mea, eu sunt cioban. Dar acolo a fost rău că 
n-am avut la mine chibrituri. Pe urmă mi-am pus 
prin buzunare la pantaloni în nişte basmale vreo 
Irei cutii cu chibrituri; le-am purtat ani de zile. Le 
ţineam ca rezervă: „Măi, unde-oi fi, să am chibri- 
turile la mine, că eu pe urmă am toată mângâie- 
rea". Focul te-ncălzeşte, luminează. Cel mai bun 
tovarăş în pădure e focul. 



Cât am stat eu pe acolo numai o singură dată 
era să mă vadă cineva, şi atunci m-a acoperit 
Maica Domnului. Am ieşit într-o poiană şi voiam 
să merg într-un loc unde erau nişte fagi cu un fel 
de lână, un fel de mătreaţă pe ei. Mergeam şi zi- 
ceam psalmi, rugăciuni, ca să fiu cu rugăciunea în 
minte. Şi era între mine şi fagii aceia o perdea de 
brazi, aşa ca de un hectar, două, verzi mărunţi, nu 
din cei mari. Din partea mea în dreapta era o pădu- 
re de fag cu brad şi cu o prăpastie mare, iar încoa- 
ce erau poieni. Şi eu mergeam fără grijă. Mi-aduc 
aminte că ziceam Vecernia. Eram la Psalmul 103. 
Aveam la mine numai tăşcuţa şi cu Acatistierul, 
altceva nu aveam. Numai ce aud mai jos de mine 
şuierat, strigăte. în josul perdelei - un cioban cu 

oile. Văd că ies şi câteva oi din dosul perdelei. 
Veneau din vale şi se duceau la deal. El nu mă 
vedea pe mine, dar oile începuseră a ieşi. 

- Dacă vă simţeau câinii? 

- Să vezi minunea Maicii Domnului, cum m-a 
acoperit Maica Domnului pe mine. Când am văzut, 
eu am încremenit. Eu mai aveam până la perdeluţa 
aceea vreo sută de metri şi el era dincolo de per- 
dea. Şi eu unde să mă dau? Pădurea din dreapta era 
la vreo două sute de metri. Numai văd un câine 
mare alb şi acela când iese dintre oi, n-a ieşit cu 
faţa la mine, că dacă mă vedea câinele, aveau să 
latre Ia mine câinii. Acela era cu spatele, mergea şi 
el încolo cu oile. Atunci am început a merge cu 
spatele înapoi şi când am ajuns aici lângă prăpas- 
tie, du-te, am coborât devale. Câinele parcă a sim- 
ţit oleacă, că s-au auzit foşnind frunzele, că era 
toamnă, dar eu mi-am cătat de treabă, m-am cobo- 
rât pe acolo şi am ieşit într-o obcină înapoi şi m-am 
dus. Dar bine că n-am dat ochii cu el, m-a păzit 
Maica Domnului. Dacă mă vedea ciobanul pe aco- 
lo, te vedea călugăr, te vedea cu haina, apoi zicea: 
„Măi, ce-i cu aista?". Cum eram eu aşa îmbrăcat, 
era discuţie, că omul spune: „M-am întâlnit uite 
aşa, cutare...". Şi am zis: „Ia uite, măi, mila Dom- 
nului!". Şi m-am întors înapoi şi eram atent, că îmi 
ziceam: „Eu sunt om străin, nu cunosc munţii 
ăştia, nu cunosc locurile, trebuie să fiu atent". 

Mila Domnului că am avut linişte. Slavă Prea- 
bunului Dumnezeu! Era în Postul Crăciunului, 
brazii încărcaţi de zăpadă, brazi uriaşi până jos cu 
/fipadă, parcă erau nişte moşnegi cu bărbi albe. Ie- 
şeam din bordei şi erau miliarde de steluţe pe ză- 
padă, ştii cum sticlesc ele pe zăpadă. Era un ger şi 
i ine îmi ardea căndeluţa, aveam icoanele. Aveam 
iconiţa Sfanţului Vlasie, aceea după doi ani şi trei 
luni am găsit-o acolo, o uitasem. Şi când ieşeam 
noaptea afară, după ce terminam pravila, n-auzeai 
decât cum bodogănea câte un urs, sau auzeai bon- 
cănind vreun cerb, sau auzeai urlând o haită de 
lupi, că era protecţie de vânătoare şi nu aveau voie 
Bă vâneze pe acolo. Şi mă uitam la miliardele 
acelea de steluţe şi nu puteam să văd cerul, numai 
aşa mă uitam drept printre brazi şi vedeam câte o 
sica. Şi ziceam: „Doamne, Ţi-am cerut linişte, dar 
mi-ai dat mai mult decât Ţi-am cerut!". Eram drept 
singur. Ce bine să mai fi fost cu unul, era foarte 
bine. Drept singur. Intram în bordei, ori mai plân- 
geam, ori mă rugam, ori mă odihneam, ori mai 
luam o însemnare ceva de pe o cărţulie ca să treacă 
vremea. Nopţile astea mari din Postul Crăciunului. 
Dar atâta linişte am avut. Nu puteam dormi mult, 
pentru liniştea cea multă. Nici nu poţi mânca la 
linişte. 

-Nici n-aveati ce mânca. 

- Nici n-aveam ce mânca, dar chiar cât aveam, 
iu puteam. Dacă mi-aducea bietul creştin un 

rucsac de cartoafe, eu le număram să am una pe zi, 
la mare nevoie. Că atât îmi aducea: cartoafe, nişte 
pâine uscată, un kil de zahăr şi untdelemn pentru 
candelă la Sfinte. Şi apoi le număram, în caz de 
ceva, să am una pe zi, că eu nu mor cu una. Că eu 
«Iacă nu făceam nimic altceva, numai mă rugam... 
Am apucat lăsatul secului de Postul Crăciunului cu 
două cartoafe şi cu o bucăţică de brânză de vacă 
numai atât. Am copt cartoafele, am zis rugăciunea, 
le-am blagoslovit şi am mulţumit lui Dumnezeu că 
am făcut lăsatul secului de Postul Crăciunului. 

Multe bucurii am 
avut eu acolo şi 
multă linişte. Am 
stat din toamna 
lui '52 până în 
vara lui '53. în 
colibă eram în 
pericol, se vedea 
focul şi era şi co- 
liba afară. Când 
m-am văzut eu 
în bordei, m-am 
crezut că eram 
cel mai mare îm- 
părat din lume!!! 

In amintirea fostului bordei 

A 

Să-ţi spun ce înviere minunată am petrecut 
acolo în pădure: 

Creştinul acela care mi-a făcut bordeiul, Dum- 
nezeu să-1 ierte, el a zis că are să vină din sâmbăta 
Paştilor la mine. Pe urmă n-a putut veni, că el nu 
venise la mine de la jumătatea Postului Mare. Eu 
am avut ceva cartoafe, oleacă de pâine uscată şi 
acolo mâneai o dată în zi seara şi aceea ce aveai, 
puţin de tot, ca să-ţi duci zilele de pe azi pe mâine. 
Nici nu-ţi trebuia mult, că mai mult petreceai în 
rugăciune. Aveai nişte bucurii... Noi trăim aici ca 
la restaurant, cea mai straşnică viaţă e aici faţă de 
cum am trăit acolo! Vai de mine! Dar dacă le înlo- 
cuieşti pe acestea - mângâierile acestea, mâncăru- 
rile acestea, libertatea aceasta, traiul acesta în case 
văruite - cu cele duhovniceşti, ai mari bucurii. Eu 
parcă sunt în spital acum cum stau, e palat, când 
mi-aduc aminte prin ce bordeie, prin ce bârloage 

am trăit eu în viaţa mea. 

Şi el nu a putut veni şi eu atâta l-am rugat: 
Jvtoşu' Maxim, mata dacă ai să vii - că numai el 
venea pe la mine, era şi mai aproape, totuşi aveam 
până la dânsul vreo 18 kilometri, cât ar fi de aici la 
Târgu Neamţ - te rog, moşu' Maxim, dacă ai să vii, 
sâ-mi aduci Sfânta Anafura de la înviere". El zice: 
.Părinte, ţi-aduc, vai de mine, ţi-aduc pască sfinţi- 
tă, cozonac, ştiu că nu mănânci carne, dar ţi-aduc 
altceva, o brânză de vaci, cutare". Şi a pregătit omul 
tot ce trebuie să plece spre mine şi s-a dus la 
înviere. Şi a zis: „Eu cum ies de la înviere, mă 
duc". Dar altă ispită, când a ieşit de la înviere, i-au 

venit nişte neamuri. „Ei, cumătre, ce mai faci?". 
Au venit nepoţii, cutare, cu pască, cu ou, cum e la 
Paşti. Toată ziua de Paşti. Mi-a povestit după aia 
creştinul: „Nu-mi mai trebuia nici mâncare, ei 
ciocneau ouă roşii, dar eu când ştiam că dumneata 
eşti singur şi eşti aşa de necăjit şi n-ai pe nimeni 
aici! Baba numai făcea feţe-feţe. Şi ce-mi vine în 
gând, zic: «Cumătre, eu m-am gândit să mă duc la 
mănăstire, că se face a doua înviere la ora 2. Dacă 
mătuşa vrea să vină şi ea, bine, dacă nu, eu tot mă 
duc». «Atunci mergi sănătos». «Uite, am pregătit 
ceva şi mă duc mai repede»". 

Şi a plecat de acasă cam pe la ora 10, şi de 
acolo erau atâţia kilometri, la început se păzea pe 
drum, mergea aşa ferit. Nu mâncasem tocmai de 
Joia mare, vinerea şi sâmbăta Paştilor nimic. Mie 
îmi rămăsese oleacă de pesmet, un picuţ de zahăr, 
atât aveam, un kilogram de faină de grâu şi un pic 
de sare. Asta era ultima mea hrană, că el nu venise 
la mine de vreo lună de zile. El a venit săracul foar- 
te greu, deşi ştia pădurile, dar dacă a pornit târziu... 
Eu, ca omul, mă gândeam, o fi păţit ceva, şi-1 po- 
meneam la rugăciuni, poate l-o fi întâlnit cineva, 1-a 
întors înapoi. Aveam anafura veche, dar nu luasem 
nimic, era în ziua de Paşti seara, se întuneca. Mi-am 
făcut pravila mereu şi tot îl pomeneam. Mă 
gândeam ca omul: „O fi pornit amândoi, s-o fi cer- 
tai cu feciorul, o fi lăsat să vină noaptea". Mă gân- 
deam şi eu ca omul singur, şi pe urmă iar ziceam: 

„Lasă, cum a vrea Dumnezeu!". Şi tocmai când se 
însera aşa, numai ce aud «poc». A trosnit un 
vreasc. „Măi, trece un urs sau un cerb". Şi mă dau 
în dos să văd ce o fi: cerb, urs, porci? (Odată a tre- 
cut o turmă de porci, erau două scroafe cu vreo 24 
de purcei. Purceii erau mici, fătaţi de câteva zile şi 
nu puteau să meargă. Şi ele luau ciomege în gură 
şi îi mânau cu ele. Una mergea înainte şi una îi 
bătea din urmă cu ciomagul. Am zis: „Ia uite, măi, 
ce minunăţie!"). 

Şi când mă uit eu bine, nu erau fiare, era Ma- 
xim, el a călcat pe un vreasc. Şi când m-a văzut, de 
departe a început a-şi cere iertare: „Săru' mâna, 
domnu Părinte. Vă rog să mă iertaţi, că uite cum a 
fost, a fost o ispită...". „Frate, vai de mine, n-ai 
nici o grijă! Dar ai mers bine?". „Bine am mers, nu 
m-am întâlnit cu nimeni! Am venit tare frumos". 
„Dar ce ispită a fost acasă?". „Mi-au venit nişte 
neamuri, am pornit târziu". „Nu-i nimic". Eu când 
am intrat în bordei, am zis «Luminează-te, lumi- 
nează-te, noule Ierusalime...» şi el a început a 
plânge. La mine ardea căndeluţa, aveam miros de 
lămâie în bordei. Şi am stat, că el era pic de apă. 
venise cu greutate, că el a adus cât a putut bietul 
om la Paşti. Am avut eu pe urmă..., că uneori aveam 
prea mult, mie ce-mi trebuia? Altădată trebuia să 
posteşti. Că nu-i ca aici, să fii asigurat, acolo-i cum 
vrea Domnul, odată ai, odată n-ai. Şi când a înce- 
put a scoate din traistele acelea: cozonac, pască. 

ouă de raţă, ouă de gâscă roşii, anafura, apă sfinţi- 
tă, vreo zece cutii de chibrituri, ce a putut să aducă 
un om în spate, un şervet de şters, zahăr. 

Şi am zis: „Eu înviere mai frumoasă ca aceea 
în viaţa mea n-am mai făcut". Eu de sâmbătă seara 
până duminică seara nu dormisem. Nu puteam 
dormi. Mă gândeam cum se duc oamenii la învie- 
re, cum fac învierea, şi mi-am luat un epitrahil şi 
un felon vechi. Aveam o slujbă a învierii şi am 
cântat toată rânduiala învierii la miezul nopţii: 
„Ziua învierii..." cântam tare. Canoanele învierii, 
toate-toate le-am cântat. Am început pe la 11.30 
seara şi am cântat mai până dimineaţa. Şi la urmă 
am zis „Hristos a înviat!" de trei ori şi au răsunat 
codrii: Huuuu. N-a mai zis nimeni: „Adevărat c-a 
înviat!". Nu era nimeni. Şi atunci am zis eu: „Măi, 
mi-a făcut Dumnezeu parte de liniştea asta, să fiu 
o dată singur în creierii munţilor să fac aici învie- 
rea". Şi a doua zi a fost supărarea aceea, şi pe 
urmă iar bucurie, când a venit şi mi-a adus de toa- 
te. Şi a stat creştinul cu mine trei zile şi trei nopţi, 
n-a vrut să mai coboare jos. Făceam pravila împreu- 
nă, citeam ceasurile Paştilor care sunt în Săptămâ- 
na Luminată. Şi apoi luam la noi cozonac, ouă şi 
mergeam să-mi arate părţile acelea. Şi aşa a petre- 
cut cu mine zilele Paştilor. Când a plecat mi-a zis: 
„Părinte, nu mă îndur să mă despart de dumitale. 
îmi pare aşa de rău că mă duc de aici, parcă mi-a 
murit cineva. Parcă aş sta totdeauna cu dumneata 

.iici, dar dacă aşa-i viaţa, că suntem încurcaţi cu 
grijile astea ale lumii, că tare îmi pare rău că mă 
duc de aici. Ce frumuseţe!". Eu, când era pravila, 
Stăteam la pravilă, făceam rânduiala, pe urmă îi 
povesteam de prin cărţi, îi spuneam. Puţine cărţi 
■iveam la mine atunci. Am avut Paza celor cinci 
Simţiri, am avut Războiul nevăzut, nelipsită a fost 
I u mine Bogorodicina (Canoanele) Maicii Domnu- 
lui, un Pateric - cel cu slovă veche, de la Bucu- 
reşti -, Acatistierul şi un Molitfclnic. Astea-s toate 
Cărţile care le aveam cu mine, încolo nu aveam, că 

nu le puteam duce. 

Şi au trecut ca vi- 
surile şi mă gândesc 
aşa: „Doamne, mai 
fa-mi parte să mai 
fiu străin pe pământ, 
să mai fiu iar singur, 
dar să-mi dai mân- 
gâierile care le-am 
avut atunci". Eu stau 
aici de dragostea pă- 
rinţilor, parcă nu mă 
îndur să plec, dar eu 
am avut mare linişte 
singur, mare linişte 
am avut. Dar ştii ce 
să faci? Să te rogi 

mereu. De aceea zice Sfântul loan Scărarul: „Tăria 

împăratului este în multa oştire şi tăria celui din 
linişte este multa rugăciune". Dacă nu făceai rugă- 
ciunea, te înconjurau gândurile triste, mâhnire, dez- 
nădejde, frică, gânduri de împuţinare de credinţă; 
toate te înconjurau - o tristeţe, aşa o mâhnire 
nespusă. Şi cum începeai să te rogi cu toată inima 
un ceas, două, trei, gata! se risipeau şi aveai nişte 
bucurii parcă erai în Sfânta Sfintelor. Nu în Altar, 
ci în Sfânta Sfintelor! Aveai nişte mângâieri... 

Am început odată Patericul din nou, că c 
scris pe el că l-am început din nou. Şi am zis aşa: 
„Să nu citesc mai mult de o filă pe zi!". Ştii, ca să 
am mai mult timp de citit dintr-însul. Ziceam: 
„Cum să trec eu peste cuvintele acestea aşa de 
repede, peste aşa de mare învăţătură?". Citeam o 
filă la Ava Antonie şi pe urmă îmi făceam pravila. 
Şi pe urmă mai stăteam o zi şi iar mai citeam. Şi 
apoi aveam un creionaş şi un caiet, tot luam notiţe 
de colo, de colo. Am umplut multe caiete cu însem- 
nări aşa, ca să treacă ziua, ca omul singur. Când 
deschideam Patericul, nu parcă citeam, ci parcă 
vorbeam cu dânşii; parcă vedeam pe Ava Antonie, 
pe Ava Macarie, pe Ava cutare... Mă gândeam: 
„Uite unde s-au scris cuvintele acestea, în pustie". 
Tare frumos era! 

Pe urmele Părintelui Cleopa 

După aproape şase ani de la plecarea Părin- 
li'lui Cleopa dintre noi, într-o zi de vară, ne-am 
hotărât să mergem prin locurile pe unde Părintele 
şi-a purtat paşii în pribegie, să ne întâlnim cu unii 
oameni care l-au ajutat, să vedem codrii unde-şi 
avea bordeiul, unde asculta susurul apei, cântul 
frunzelor în bătaia vântului, unde, din când în 
ţând, îl mai vizitau ursul, vulpea, dar şi diavolul. 

Deşi nu au fost toate după cum ne-am fi dorit 
noi, dar până la urmă am biruit, având ajutorul 
Părintelui, care nu o dată ne-a scos în cale oameni 
care ne-au ajutat, care ne-au însoţit pentru a 
putea vedea şi locul său de pustnicie de la Troci. 
Tuturor le mulţumim şi pe această cale. 

Având cu noi un aparat de fotografiat şi un 
tasetofon, în paginile ce urmează vom prezenta 
discuţii şi fotografii cu cei pe care i-am întâlnit, oa- 
meni simpli, de la ţară, dar plini de dragoste pen- 
tru Dumnezeu şi Părintele Cleopa. 



- Toadere, ştiu, de peste 1 5 ani, că de câte ori 
ic vedea Părintele Cleopa te primea cu bucurie şi 
.punea la toţi că „viteazul Toadere" aduce oamenii 
pe jos tocmai de la Pâraie până la Neamţ cu ocazia 

„înălţării Domnului". Ştiu că ai cunoscut ajutorul 
lui Dumnezeu prin rugăciunile şi sfaturile Părinte- 
lui. Povesteşte-ne ceva despre acestea. 

- Vreau să vă spun doar două cazuri când am 
văzut, pentru a nu ştiu câta oară, darul pe carc-l 
avea de Ia Dumnezeu Părintele Cleopa: 

Intr-un an, tata coborâse din munte, iar pri- 
marul, cu viceie şi cu activistul de partid i-au spus 
că nu mai arc voie să mai facă stână Ia primăvară, 
pentru că copiii lui au stricat ogoarele la oameni. 

Primăvara, tata m-a trimis la Părintele Cleopa, 
pentru că îl cunoştea, să duc un pomelnic. Am stal 
de vorbă cu Părintele, am dat 50 de Iei pentru un 
pomelnic de 40 de zile. Părintele Cleopa mi-a spus: 
„Todirică, du-te acasă, pentru că peste trei săptă- 
mâni ei îl vor chema pe tată-tău să pună hârtie 
acolo". 

După două săptămâni şi jumătate, tata s-a în- 
tâlnit cu primarul, care i-a zis tatei: „Cumetre, da' 
nu mai aduci hârtia pentru stână?", căci primarul 
era cumătru cu tata. Şi i-a zis primarul că îi depune 
el hârtia. 

Peste trei săptămâni s-au făcut alegeri de stână 

$i tata a câştigat. 

* 

Intr-un an ni s-a furat o oaie. M-am dus la 
Părintele Cleopa, şi Ia el erau veniţi mulţi stareţi 
atunci. Am plătit la şapte mănăstiri câte 50 de Iei. 
Iar Părintele Cleopa mi-a zis ca eu şi nevasta să nu 

punem mâna pe nici un capăt de aţă de la cineva. 
■ M-a întrebat clacă bănuiesc pe cineva şi i-am spus 
li.i da, iar Părintele mi-a zis să nu bănuiesc, pentru 

..i nu ştiu cine este. Şi aşa a fost. Am bănuit pe 

unul şi era altul. 
I După trei ani de zile a venit făptaşul la mine 

mi-a mărturisit că el a furat oaia. Şi nu a putut să 








- Măi, cine-ţi face rău, săi faci bine. Să nu ţii minte răul, 
să nu-l duşmăneşti, aşa îmi spunea Părintele Cleopa». 

spună nimic până la ora 12 noaptea. Până atunci 
n-a putut să spună nimic, deşi stătusem mult timp 
de vorbă amândoi. 

Când s-a căsătorit, el venise la mine să-1 cu- 
nun, dar n-am putut, iar acum mă gândeam că vrea 
să-i botez copilul, şi când colo, el mi-a spus de 
oaie. 

Era o oaie grozavă. Şi la 12.05 noaptea i-am 
dat, cu lumânare, oaia de pomană, deşi el a vrui 
să-mi cumpere altă oaie. 

L-am întrebat: „Ce ai pierdut în aceşti trei 
ani?". Şi mi-a spus că i-au pierit trei cai, două 
vaci, o scroafa" cu purcei şi din 15 oi a rămas cu 
cinci. Şi cu căruţa îl prindea de fiecare dată, dacă 
voia să facă vreun ban. 



* * * 



- Doamne ajută, moş Straton! 

- Săru-mâna, părinţilor! Aţi venit iar Ia moş- 
neagul? 

- Am venit să ne povestiţi ce vă mai amintiţi 
despre Părintele Cleopa, pe când era aici la dum- 
neavoastră acasă şi în pădure. 

- Poftiţi în casă, să stăm de vorbă. 

El îmi era duhovnic şi acum nu mai ştiam 
nimic de el de doi ani. Tot întrebam pe un preot de 
Ia Mănăstirea Slatina care ştia unde e Părintele, dar 
Părintele îi zicea: „Lasă acum, lasă". 

Odată vine la mine părintele Chirii şi-mi zice: 
I lai acum să te întâlneşti cu Părintele". Era seară, 
pe 2 februarie, de întâmpinarea Domnului, şi am 
iiu-rs la unul Nicolae Moroşanu din Stulpicani. A 
mai stat acolo până în primăvară, când a trimis iar 
lupă mine şi a venit la noi acasă. Şase ani am dus 
Bu dânsul. A fost fugit, a fost urmărit, 1-a căutat, s-a 
ascuns la mine, la alţii, iar pe urmă l-am dus în 
pădure la un bordei, la Troci. 

Seara mai veneau unii oameni de mare încre- 
dere la noi acasă şi vorbeam cu Părintele, da' cine- 
va stătea afară să vadă dacă nu vine vreun străin, 

că era urmărit. 

îl culcam pe un pat într-o cameră. Când îl 

sculam dimineaţa era jos pe pământ. Nu dormea pe 

pat, se ostenea mereu. 

într-o zi Părintele mi-a zis: „Măi, Straton, 
măi! Nu-mi găseşti tu un loc să mai aud o pasăre 
/burând, un izvor curgând, să aud vântul prin fagi 
vâjâind?". Eu ştiam la Troci o pădure seculară unde 
nu intrase cu toporul în ea. M-am dus acolo şi am 
găsit un loc. Am venit şi i-am spus, iar noaptea am 
plecat din nou cu Părintele. 1-a plăcut cum era. 
Acolo i-am făcut bordeiul, tot era în pământ, nu se 

i vedea nimic afară. 

împreună cu un frate al meu, Ilarion, am luat 
topor, ferăstrău, hârleţ şi ne-am dus. Pe când tăiam 
noi lemne şi le-am aşezat să facem bordeiul, l-am 
auzit pe Părintele spunând: „Ei, lasă-le aşa! Cum 

nu le pune bine? Las' că-i bun aşa!". Atunci am 
cunoscut că diavolul i-a spus că nu le punem bine, 
da' eu nu auzeam decât pe Părintele! 




La locul bordeiului 

Aici avea doi prieteni mari: ursul şi cucoana 
vulpe! Ursul venea să primească cartofi, că seara 
mai frigea câte unul la foc, iar cucoana vulpe i-a 
luat ceaunul şi fugea cu el. 

Intr-o noapte aude un huiet mare. „Măi, oare 
cc-i? Armată? Război?", şi-a zis Părintele. Zicea 
că a ieşit o maşină de alamă cu multe roţi şi pe ea 
o satană cu o pălărie aplecată şi cu ochii roşaţi şi a 
strigai Ia Părintele: „Ce cauţi aici, moşneagule?" 
Şi Părintele s-a ţinut de copacul unde avea Sfintele 
Taine şi a zis: „Maica Domnului, nu mă lăsa!" 
(and a zis asta, s-a dus maşina peste cap, toată s-a 
rupt. Până dimineaţa a huit maşina şi trei zile i-au 
ţiuit urechile. 

Odată am avut o ispită. Ii duceam pesmeţi. 
[•ram cu tata şi ne-a întâlnit un miliţian, care a 
întrebat: „Moşule, ce ai aici?". „Pesmeţi", i-a răs- 
puns tata. „Pe cine alimentezi dumneata cu pes- 
meţi?", a zis din nou miliţianul. „Merg la mănăs- 
tire la o maică şi-i duc ei". Aşa am scăpat. 

L-a căutat odată miliţia la mine acasă, dar nu 
1-a găsit. Maica Domnului era cu Părintele şi avea 
să-1 găsească miliţia? 

Multe a tras bietul Părinte! 

Avea mare frică de Dumnezeu! Că frica de 
Dumnezeu îl înţelepţeşte pe om, îl face să-L cu- 
noască pe Dumnezeu; frica de Dumnezeu toate le 
face. Fără Dumnezeu, tară frica de El, nimic nu 

putem face. 

Părintele Cleopa a fost foarte recunoscător 
faţă de noi. Când mergeam la el la Sihăstria, să fi 
fost ministru, să fi fost oricine la el, numai ce-1 
auzeam: „Gata, a venit Negrilcasa!". 

- De ce „gata, a venit Negrileasa!"? 

- Tot Părintele spunea: „Măi, ăştia sunt nişte 
oameni care m-au ajutat în viaţa mea, când eram 
pribeag, şi Dumnezeu să le ajute. Am o datorie 
morală faţă de oamenii ăştia". 

- Moş Straton, aţi simţit ajutor de la Dumne- 
zeu pentru că l-aţi ajutat pe Părintele Cleopa? 

- Da' cum! în toate primejdiile! L-am ajutat 
pe Părintele şi a fost şi pentru mine ajutor! M-au 

ajutat rugăciunile lui, m-a ajutat cererea lui. Şi am 
cunoscut după vorba lui că Dumnezeu m-a ajutat. 




Casa lui St/aton uruit' a stat Părintele Cleopa «? 

- Puteţi să ne spuneţi vreun sfat pe care vi 1-a 
dat Părintele Cleopa? 

- Unul am să vă spun. Este un obicei în Bu- 
covina când moare cineva să-i cânte din trâmbiţă. 
Şi zicea Părintele: „Cu trâmbiţa te culcă, cu trâm- 
biţa te va scula la Judecată (aţi văzut că Dumnezeu 
i-a trimis şi Părintelui la înmormântare doi oameni 
din Bucovina să-i cânte din trâmbiţă!). Moartea 
când vine nu alege. Ia din margină, ca lupul Şi a 
întâlnit un băiet mic, şi 1-a luat. Mai încolo a găsit 
o văduvă, a luat-o şi pe ea. Apoi a întâlnit doi 

însuraţi, şi i-a luat. Pe urmă a ajuns la un bătrân şi 
l-a luat şi pe acesta, şi a terminat". 

- Acum sunteţi bătrân, de 86 de ani. Aveţi 
nădejde să vă întâlniţi acolo cu Părintele Cleopa? 

- Numai să ajung eu acolo, că am eu nădejde! 
Să pot ajunge acolo. Da-i greu să ajung acolo! 

* * * 

- Sunteţi Ioan, fratele mai mic al lui Straton. 
Ce ne puteţi spune despre Părintele Cleopa din 
vremea când a stat la familia dumneavoastră şi în 
această zonă? 

- Eu eram atunci un copil. Veneau pe la noi 
noaptea femeile cu furca, cum era obiceiul, şi atunci 
vorbeau cu Părintele. Povestea de rânduielile Bise- 
ricii, de cum trebuie să trăieşti în viaţă. Atâta du- 
hovnicie, atâta învăţătură! Ce nu auzeai de la el? 

| - Dumneavoastră l-aţi ajutat cu ceva pe Pă- 

rintele? 

- Pe mine mă trimitea la mănăstire şi mai 

aduceam câte ceva de acolo într-un rucsac, căci un 
copil nu-i prea băgat în seamă. La Slatina erau 
nişte slujbe extraordinare, cu preoţi mulţi. Am fost 
odată şi am stat două zile, de sărbători. Au slujit 4 
diaconi şi 16 preoţi. Aşa prinsesem o dragoste că 
într-o oră şi ceva eram acolo; aşa mergeam de parcă 
mă ducea ceva. Aici am văzut că era totuşi rugă- 
ciunea Părintelui Cleopa. Eram mai uşor, parcă 
/buram, aşa mergeam. 

Pe la Găineşti era miliţie şi mă vedea că trec 
mai des pe acolo. Odată un miliţian m-a întrebat: 
„Ce-i cu tine, măi? De unde vii? Unde te duci?". 

Mă duc acasă de la mănăstire 11 , am răspuns eu. 

Ce ai acolo?". „Mi-au dat nişte mere şi ceva de 
mâncare. Mama-i necăjită, tata-i slab...", aşa mi-a 
venit în minte să spun şi m-a lăsat în pace. 

- Vă mai amintiţi vreun sfat pe care vi 1-a dat 
în acea perioadă Părintele? 

- Da, parcă îl aud că-mi zicea: „Măi Ionel, 
măi! Ai grijă în viaţă ce faci, măi! Fii cu mintea 
trează!". 

- Ce alt sfat vă mai aduceţi aminte că v-a dat 
Părintele Cleopa? 

- Aşa cum e obiceiul, odată, când eram mai 
mare şi înţelegeam mai bine viaţa duhovnicească, 
l-am întrebat şi eu: „Părinte, ce să fac să mă mân- 
tui esc?", iar Părintele mi-a zis: „Pentru mântuire 
sunt necesare trei lucruri. Primul: răbdare; al doi- 
lea: răbdare; al treilea: răbdare. Frate Ioane, da-ţi 
mai trebuie ceva: milostenie. Nu trebuie să dai va- 
ca! Nu ţi-a cerut Dumnezeu vaca, niciodată! Fe- 
rească Dumnezeu! Nici viţelul. Da' sticla de lapte 
trebuie s-o dai! Şi încă un lucru, frate Ioane: rugă- 
ciunea. Pasul şi Dumnezeu! Fără răbdare, fără mi- 
lostenie şi fără rugăciune nu se poate mântui omul! 
Fără răbdare le sfădeşti cu omul, nu ajuţi, nu te 
rogi; fără răbdare nu faci milostenie". 



















- Aţi simţit ajutorul rugăciunilor Părintelui 
pentru dumneavoastră şi familie? 

- Oricând! M-am rugat la Dumnezeu când 
am vrut să mă căsătoresc: „Doamne, să nu-mi dai 
o femeie desfrânată" şi uitaţi-o aici! După căsăto- 
rie m-am rugat: „Dă-mi, Doamne, prima dată un 
băiat", şi băiat mi-a dat. Apoi am zis: „Dă-mi, 
Doamne, o fată", şi mi-a dat. Orice m-am rugat, 

mi-a dat, deşi sunt păcătos. 

Eu voiam să dau un examen de asimilare pen- 
tru cântăreţ bisericesc şi am mers la Părintele la 
Sihăstria şi l-am rugat, că poate cunoaşte pe cineva 
pe la Mănăstirea Neamţ, să mă ajute, dar Părintele 
mi-a spus: „Du-te singur, că dacă-i de la Dumnezeu 
să reuşeşti", şi am reuşit. 

- Ce vi s-a părut deosebit la Părintele Cleopa? 

- O sfinţenie deosebită, un dar deosebit; că le 
avea aproape pe toate; un suflet atrăgător. Dacă 
intrai Ia el, când ieşeai trebuia să te gândeşti: 
„Doamne, da' ce-i cu mine?". 

* * * 

| De multe ori când ne povestea despre perioa- 

da pribegiei sale. Părintele Cleopa ne spunea că a 
avut oameni de încredere pe care puteai să-i omori 
şi nu ţi-arfi spus un cuvânt despre el. De acest lu- 
cru ne-am convins la Negrileasa, după aproape 
sase ani de la moartea Părintelui. Deşi creştina 

aceasta ne cunoştea de când trăia Părintele, totuşi, 
nu a vrut să ne spună decât cele pe care le con- 
semnăm mai jos: 

- Am auzit că Părintele Cleopa a stat ascuns 
un timp şi Ia dumneavoastră acasă. Ce puteţi să ne 
povestiţi despre dânsul? 

- Am mers, am venit, am vorbit cu el, a fost 
la noi şi am mers la el la mănăstire. Au fost treburi 
multe şi nu le putem spune toate... Vai, bun a fost 
Părintele!... 

- Pe noi ne cunoaşteţi de la mănăstire, iar 
acum Părintele s-a dus la Domnul; au trecut atâţia 
ani, poate ne spuneţi ceva mai mult. 

- Au fost multe treburi. Da..., na! Cine le 
ştie! Cine nu le ştie, nu le ştie. Aşa-i treaba! 

- Şi chiar nu vreţi să ne spuneţi? 

- Da io nu mai ştiu altceva. Atâta ştiu! 

* * * 

- Moş Vasile, cum l-aţi cunoscut pe Părintele 
Cleopa? 

- El stătea ascuns la Straton şi nu ştiam, deşi 
eram cumnat cu Straton. Odată am venit prin gră- 
dină şi Părintele stătea de vorbă cu Straton şi Părăs- 
ea în gang. Ei nu m-au văzut. M-am dat înapoi şi 
am tuşit. Când am venit iar, am văzut numai haina 
cum a intrat în casă. După ce am stat de vorbă cu 
ci le-am spus: „Mă, eu v-am văzut cum stăteaţi de 
vorbă cu Părintele în gang, dar m-am dat înapoi să 

iui mă vedeţi". Ei i-au spus Părintelui şi el a zis: 
„Să vină omul acela pe aici". M-am dus şi am stat 
fle vorbă cu dânsul. Pe urmă m-a trimis pe la mă- 
năstire. Scria câte un bilet şi mă trimitea. Am fost 
de vreo două-trei ori. Eram omul lui de încredere. 

- Ce vă spunea Părintele Cleopa? 

El îmi spunea de când s-o făcut lumea; îmi 
spunea tăt! Da' el nu spunea din carte. El spunea 
fişa cum vorbim noi. El ţinea minte tăt! Ce spunea 
ci se cam întâmpla. Că el ştia tăt. Tăt ştia. Nu ştiu 
de unde. El a fost un om mare! 

- Aţi avut vreun necaz în care v-a ajutat, în 
care s-a întâmplat cum a spus Părintele? 

- Am avut. Da' el îmi spunea: „Lasă că ai să 
\ ezi singur ce se întâmplă cu el". Gândeam câ ace- 
la mi-ar fi făcut, da 1 nu eram bazat. Părintele îmi 
spunea: „Taci, că ai să ştii". Şi era după cum spu- 
nea el, aşa era. 

- Aţi fost şi la Mănăstirea Sihăstria să-1 ve- 
deţi şi să vorbiţi cu el? 

- Am fost. Când mergeam el era afară şi 
vorbea la oameni. Şi când intram pe uşă, striga: 
„l-eei, moş Vasile! Vino mai aproape!". Ţinea cu- 
vântări mari. Da' ca el nu ţine nici unul acum. Era 
bătrân, da' când vorbea îl auzeai din drum, aşa avea 
un glas! 

- Moş Vasile, aţi întâlnit atâta lume, ce im- 
presie v-a făcut Părintele Cleopa? 



UI 



- De când l-am cunoscut, om ca dânsul n-o 
fost. El o fost un fel de om sfânt, nu de aista. Aşa 
mai sunt călugări, dar el o fost un om curat tare şi 
tc-ai înţeles cu dânsul, oricum ar fi fost. Eu îi spu- 
neam: „Părinte, vreau să plătesc un praznic la mă- 
năstire. Cât costă? 41 . Apăi el îmi spunea jumătate. 
„Numai atât?". „Pentru dumneata e prea mult. Mai 
am eu jumătate. Te-i întâlni cu el acolo sus". Nu 
este nici un om ca acela, nu este. Au mai fost, da' 
om ca acela, nu! Om curat o fost. Nici unul n-am 
auzit io - doar am fost pe la mănăstiri şi am stat de 
vorbă şi cu aiţii - ca dânsul să ţie minte de când s-o 
făcut lumea tăt. O fost un om tare deştept şi curat. 
Ca acela om nu este. Sunt ăştia amu care sunt la 




mănăstire acolo, da' aşa ca dânsul să vorbească nu 
osie nici unul. Dacă era în curte şi vorbea la atâta 

lume, taţi oamenii înţelegeau ce spunea el. Că erau 
de la ţară sau profesori, taţi înţelegeau. Bun om şi 
Burat om! Mi-o părut rău după dânsul. 
| _ v-aţi spovedit vreodată la Părintele Cleopa? 

- Da. După cum o fost el, dacă voia să te spo- 
vedească, el îţi spunea exact tăt, de când ai fost mic 
iii spunea el înainte. El tăt ştia! 

- Câţi ani aveţi, moş Vasile? 
I - Am 95 de ani, intrat pe 96. 

- Să nu stricaţi din sută! 

- Eeei, păi îi mai mult amu până la sută, decât 
a fost de la capăt până amu...! 

* * * 

La cei „ 100 fără trei" ani ai săi, cum îi place 
să spună când este întrebai câţi ani are, pentru că 
vrea să trăiască 100, Mihai Ştefănoaie ne poves- 
teşte cu mult patos despre cel care, atunci când îi 
punea mâna pe cap la Spovedanie, i se părea că 
este un sfânt din cer: 

I Prin tata l-am cunoscut eu pe Părintele. Tata 

avea o vacă bună de lapte, dădea 20 litri de lapte 
pe zi, şi atunci după război nu avea vite mănăsti- 
rea, era săracă. Tata o zis aşa: „Am o vacă bună de 
lapte şi o aduc aici la mănăstire. Eu sunt numai cu 
baba şi mai mult postesc şi nu-mi trebuie atâta lap- 
le. O aduc aici". Trei ani o dus vaca la Mănăstirea 
Slatina. Vara o ducea la mănăstire, iar iarna o adu- 
eea acasă. 

Mie Părintele Cleopa îmi zicea: „Eşti ca băia- 
tul meu", deşi era mai mic decât mine cu patru ani. 
îmi povestea viaţa lui de când era mic. Era tare cre- 
dincios, şi când te duceai la dânsul zicea: „Maica 
Domnului să te binecuvinteze, Maica Domnului să 
te binecuvinteze!" El era ca sfanţ! Credinţă mare a 
avut în Dumnezeu şi Maica Domnului! 

Comuniştii voiau să facă din mănăstiri mu- 
zeu, să rămână un sin- 
gur călugăr ca paznic. 
Părintele Cleopa pleca 
capul şi zicea: „Dum- 
nezeu c deasupra. Dum- 
nezeu o să facă după 
ştirea Lui, nu după 
cum vor ei". Da' nu le 
spunea lor verbal, că-l 
arestau pe loc. 

Părintele Cleopa mi-o 
povestit toată păţania 
lui cu Antonie Plămă- 
deală. Era profesor la 
Bucureşti şi nici o mă- 
năstire nu-1 primea de 
frica comuniştilor. Pă- 
rintele Cleopa l-o pri- 
mit la Slatina. Părintele 
Cleopa l-o trimis la laşi cu corespondenţa de la 
Slatina şi miliţienii l-au prins. Apoi au venit la 

Părintele Cleopa să-1 ridice din cauză că l-o primit 
te părintele Antonie Plămădeală. Atunci Părintele 
Cleopa o fugit în munţi. Oameni credincioşi şi de 
încredere îi duceau pesmeţi uscaţi, lumânări... Era 
unul Petre Axinte, ucenic adevărat, mai mult decât 
un călugăr, care mergea la el lună de lună. 

Avea o colibă unde este schitul acum, la 
Pahomia, iar miliţienii îl urmăreau cu câinii. Atâta 
putere dumnezeiască era cu dânsul încât câinii tre- 
ceau pe lângă el şi nu-1 depistau. Mai mergeam şi 
ou la el cu Petre Axinte. Foarte greu a trăit, dar 
Dumnezeu l-o întărit. Petre Axinte o avut cea mai 
mare grijă de el. Povestea de Părintele Cleopa că 
odată a slăbit grozav şi nu mai putea să ajungă la 
bordei; o căzut jos, ca leşinat. Atunci o scos o bu- 
| căţică din Sfânta împărtăşanie şi o luat-o în gură şi 
imediat şi-o revenit şi s-o putut întoarce la bordei. 
Lucru minunat! Dumnezeu o ţinut cu dânsul în 
toate direcţiile unde s-o dus. Dumnezeu o ţinut cu 

dânsul. 

[ Nici urs, nici lup, nici alt animal sălbatic nu 

! l-o atacat cât o stat prin păduri. Uneori mânca cu 
ursul câte o barabulă pe zi. Vara mânca mai mult 
bureţi şi urzici, iar iarna pesmeţi. 
| El avea o credinţă nestrămutată şi zicea: „Ori- 

unde mă voi duce, Dumnezeu e cu mine". N-o fost 
alt preot cu credinţă mare în Dumnezeu ca el. Nu 
se îndepărta un pas fără a cere ajutorul Iui Dumne- 
zeu: „Doamne, ajută-mă! Doamne, ajută-mă!". 

M-am mărturisit de vreo patru ori la Părintele 
Cleopa. Când punea mâna pe capul meu, ca şi cum 
ar fi pus un sfanţ din cer, aşa era mâna lui pe capul 
meu. Când îl întrebam de canon, îmi zicea: „Ce 
canon să-ţi dau eu ţie? Mereu să spui Psalmul 50, 
de 50 de ori pe zi, şi Acatistul Mântuitorului". Am 
aproape 100 de ani şi nu pot sta mult în picioare, 
da' stau pe marginea patului şi zic mereu Psalmul 
50 şi 142 şt Acatistul Mântuitorului, că le ştiu pe 
de rost. 

Făcea slujbe foarte frumoase şi dădea mânca- 
re la toată lumea. Şi-mi părea atât de bună mânca- 
rea aceea de la mănăstire, ca şi cum ar fi fost de la 
Dumnezeu venită, aşa era de gustoasă! Mâncare 
făcută din danii de la oameni. 

Era foarte, foarte cumsecade. Straşnic părinte 
o fost. Pentru noi n-o fost alt părinte mai bun ca 
dânsul Eu am cunoscut mai mulţi stareţi, dar nu ca 
el. Da' spun aşa, Părintele Cleopa - Dumnezeu să-I 
ţie unde este şi cum este - o fost ca un fel de sfanţ 
pentru Mănăstirea Slatina. N-o fost altul ca el să 
facă cele pentru Dumnezeu. Nu vorbea vorbe decât 
numai în privinţa creştinătăţii şi a lui Dumnezeu. 

Cu dânsul dacă stăteai de vorbă spunea că 
Dumnezeu este deasupra şi oriunde şi oricum ai fi, 
te vede. Şi am crezut în vorbele lui. Iată că ajung 
1 00 de ani şi trăiesc, şi cât ştiu zic rugăciuni aşa, zi 
şi noapte, lui Dumnezeu. 









* * * 

ÎN MIJLOCUL OAMENILOR 



Pustnic în obşte 21 

După revenirea în mănăstire Părintele Cleopa 
şi-a păstrat, într-o anumită măsură, rânduiala din 
pustie. Iată ce scrie despre aceasta un fost ucenic al 
Părintelui: 

I „La noi, scrie undeva Părintele Cleopa, fost 

stareţ la Slatina, în Moldova, ca şi în alte părţi ale 
ţării noastre, unii dintre monahi se străduiesc cu 
mijloacele lor să facă sfânta rugăciune neîncetată, 
a inimii, dar nu cu ţeluri înalte ca predecesorii noş- 
tri, marii asceţi şi isihaşti, care prin ea ajungeau la 
extaz şi la minuni. Pentru monahii noştri, rugă- 
ciunea este îndeplinirea pravilei care le-a fost dată 
ca sfat din partea Bisericii, când li s-au dat meta- 
niile, cu ocazia tunderii în monahism, când li s-a 

Mitropolitul Antonie Plămădeală, op. cir., p. 279-280. 

spus că sunt obligaţi să se roage în tot timpul şi în 
tot locul, şi să repete fără încetare rugăciunea: 
«Doamne Iisuse Hristoase, Fiul lui Dumnezeu, mi- 
luieşte-mă pe mine, păcătosul!». Cel care rosteşte 
această rugăciune, împiedică duhul şi inima sa să 
cadă sub influenţa încercărilor, tentaţiilor din do- 
meniul gândirii". 

Mărturia Părintelui Cleopa este preţioasă prin 
ceea ce spune, dar de asemenea şi prin ceea ce su- 
gerează. El spune că rugăciunea este învăţată ca o 
pravilă, ca o regulă, deci ca o datorie. Fiind „dato- 
rie", nimeni nu se poate prevala de rugăciune, şi a 
construi pe ea teorii, şi a crede că e cineva pentru 
că e rugător. Părintele Cleopa reaminteşte că rugă- 
ciunea este în primul rând un ajutor pentru paza 
minţii şi a trupului, păstrându-le într-o stare curată. 

După generaţia părintelui loanichie, ultima 
care a preluat în Moldova ştafeta are în frunte pe 
Părintele Cleopa, înconjurat în ultimii 40 de ani de 
duhovnici mari ca părinţii Paisie, Gherasim, Ioil, 
Emilian, Daniil, Petroniu, Chirii şi mulţi alţii, din- 
tre care cei mai mulţi trecuţi la Domnul. 

Părintele Cleopa însuşi este prin structură un 
contemplativ şi, în ceea ce-1 priveşte pe el însuşi, 
ar putea trăi retras în deplină singurătate toată via- 
ţa, dar prescrie altora viaţa de obşte în ascultare, 
cu practicarea ascezei şi a poruncilor, care este, 
după părerea sa, calea cea mai sigură spre mântui- 
re, fără curse şi fără hăţişuri. în Sihăstria el e 

eremit în obşte, cum e şi părintele Paisie în Sihla 
Nu face din măsura lui măsura celorlalţi şi se îm- 
parte între sine, obşte şi credincioşi. 





Deschiderea spre lume o consideră absolut ne- 
cesară, pentru a fi de folos. Canonul lui personal, 
sarcina pe care şi-a luat-o este aceasta: „să fie cât 
mai de folos şi cât mai multora". Vorbeşte fără ră- 
gaz, scrie, luptă pentru dreapta credinţă, îndrumă, 
împarte curaj, mângâieri şi speranţe şi încearcă să 
impună o linie morală în viaţa de toate zilele a 
celor ce vin să-1 cerceteze, folosind toate mijloa- 
cele, dar mai ales spovedania cu dezlegarea de pă- 
cate şi împărtăşania celor vrednici. 

Promovează o spiritualitate bine încadrată în 
epocă, în mentalităţile şi îndatoririle prezente, rea- 
list şi practic. îmbină acţiunea cu rugăciunea fără 

să le confrunte, ci dimpotrivă, căutându-le conver- 
gente şi facându-le complementare. în obşte încu- 
rajează un stareţ activ, bun gospodar, îndeamnă la 
ascultare şi muncă, având grijă să Ie echilibreze pe 
toate cu păstrarea rânduielilor de rugăciune în co- 
mun, pe care pune accentul principal. Pravila de 
chilie o tratează cu fiecare în parte Ia spovedanie. 
E un model de înţelegere a preluării tradiţiei, a păs- 
trării ei în puritatea de la început, dar şi a contem- 
poranizării ei spre a o face aptă să se adreseze şi 
creştinului contemporan. 



Episcopul Atanasie (Jevtic) - Serbia: 

învăţăturile bunului 
Părinte Cleopa 22 

în luna septembrie 1976 am fost în România, 
în această ţară vecină ortodoxă a poporului român, 
frate cu noi după credinţă. Am fost acolo pentru a 
participa la o consfătuire despre educaţia creştină. 
Cu blagoslovenia Patriarhului român lustinian şi a 
Mitropolitului Moldovei Iustin, această întâlnire a 



Exlrase din mărturia Episcopului Atanasie a! Herţegovinei, 
care, împreună cu Mitropolitul Amfîlohie al Muntenegrului, amân- 
doi ucenici ai Arhim. Iustin Popovici, l-au vizitat pe Părintele 
i Icopa în anul 1976, fiind atunci ei încă ieromonahi. Aceste amin- 
liri au fost publicate în volumul „Veliki je Bog", Belgrad, 2000. 

avut loc în seminarul de lângă Mănăstirea Neamţ 
din Moldova, regiunea nord-estică a României [...]. 

Părintele Amfîlohie [Radi£] şi cu mine, îm- 
preună cu încă câţiva fraţi, ortodocşi din Grecia şi 
din alte ţări, eram interesaţi, pe lângă această con- 
sfătuire, de călugării din schiturile mănăstirii 
Neamţ şi în special de vestitul stareţ moldovean - 
isihast, Părintele Cleopa, din solitara mănăstire a 
Sihăstriei. 

Despre Părintele Cleopa, pustnicul, am auzit 
ceva şi înainte de sosirea noastră în România. Ne-a 
povestit despre el încă din Atena căruntul şi înţe- 
leptul părinte român Dumitru (Stăniloae) şi tânărul 
nostru prieten atenian Panayotis (Nellas) [.:.]. 

La Părintele Cleopa din Mănăstirea Sihăstria 
am ajuns de la Neamţ, prin bunăvoinţa mai întâi a 
Părintelui Nicolae Bordaşiu şi după aceea a vlădi- 
căi Nestor (vicarul Craiovei), care ne-a dat maşina 
şi şoferul său. Trebuia să mergem pe jos, dar vre- 
mea şi împrejurările şi-au făcut partea lor, aşa 
încât am mers cu maşina. Cu noi a venit şi doamna 
Tomoko, japoneză ortodoxă, văduva răposatului 
Pavel Evdokimov de la Paris [...]. 

înaintea căsuţei Părintelui aşteptau vreo zece 
creştini şi creştine evlavioase, probabil pentru spo- 
vedanie şi cuvinte duhovniceşti. Dar Părintele, au- 
zind de sosirea noastră, ne-a primit îndată în chilie 
şi ne-a aşezat pe patul şi scaunele dinăuntru. Nouă 
nu ne venea să şedem. Am fi vrut să rămânem 

pentru totdeauna sub binecuvântarea sfintelor sale 
mâini, căci pacea lui şi harul din el şi-au coborât 
razele lor şi asupra sufletului meu păcătos, care 
a 1 1 fel arareori îşi vede păcătoşenia sa, aşa cum şi-a 
vă/ut-o atunci. 

Deoarece doamna Evdokimov se grăbea să se 
întoarcă, bătrânul, în timp ce ea a îngenuncheat, a 
blagoslovit-o, punându-şi amândouă mâinile pe 
capul ei, şi a lăsat-o să plece. De noi Părintele s-a 
bucurat ca un copil, în special pentru că suntem 
„părinţi sârbi", şi pentru că suntem în legătură 
duhovnicească cu părintele Iustin Popovici, despre 
care el auzise şi citise ca despre „un mare duhov- 
nic şi teolog ortodox". Ne-a condus apoi împreună 
cu părintele Petroniu şi cu părintele Nicolae să 
ieşim afară din chilie, pe pajiştile şi colinele carpa- 
tine. (Părintele Nicolae, care tot timpul ne-a fost 
traducător, ne-a spus că odată, mai înainte, pe când 
venise cu elevii seminarului. Părintele Clcopa îi 
primise astfel: i-a scos pe toţi afară pe deal, şi acolo 
i-a învăţat şi i-a binecuvântat). 

Aşezându-ne pe pajiştea dinaintea livezii - 
iar Părintele îngenunchind înaintea noastră pe 
amândoi genunchii -, eu păcătosul am îndrăznit să 
îl întreb primul: „Cum să trăim într-o lume de asfalt, 
precum cea în care suntem noi, şi să ne luptăm cu 
patimile noastre şi cu ispitele lumii?". Fericitul 
Părinte Cleopa ne-a vorbit atunci de Dumnezeu 
inspirata învăţătură a sa despre cele opt feluri de 

ispitire a omului şi de lupta cu ele. „Sfinţii Părinţi 
spun - aşa a început Părintele Cleopa să ne prezinte 
în rezumat experienţa sa duhovnicească moştenită 
de la Sfinţii Părinţi şi trăită personal, ceea ce dădea 
tărie fiecărui cuvânt al său - că, pe drumul mân- 
tuirii, omul este ispitit de diavol din opt părţi: din 
spate, din faţă, din stânga, din dreapta, de sus, de 
jos, dinăuntru, dinafară"" [...]. 

Terminând descrierea celor opt feluri de ispi- 
tire a omului, Părintele Cleopa le-a repetat pe scurt, 
iar apoi a adăugat şi modul şi mijloacele de luptă 
împotriva acestor ispitiri. 

împotriva tuturor acestor ispitiri: din spate, 
din faţă, din stânga, din dreapta, de sus, de jos, 
dinăuntru, dinafară, trebuie să te lupţi cu trezvie, 
adică cu atenţie, cu grijă şi veghe a duhului şi a 
trupului, curaj şi priveghere a duhului, înfrânare şi 
chibzuinţă, pază asupra gândurilor şi faptelor; iar 
pe de altă parte: prin chemarea continuă în rugă- 
ciune a numelui Domnului Iisus Hristos, adică ru- 
găciunea neîncetată. (La aceasta Părintele Petro- 
niu a adăugat în greceşte: „7tpoaoxiî K<xi 7tpoaeuxr|" 
cum spun Sfinţii Părinţi, adică: atenţie şi rugăciu- 
ne). Cu alte cuvinte, adăugă Părintele, Sfinţii 
Părinţi ne spun că lupta împotriva tuturor ispitelor 
şi patimilor constă în aceasta: a-ţi păzi mintea ta şi 



Aici Episcopul Atanasie redă înlregul cuvânt al Părintelui 
Cleopa despre ispitirea din cele opt părţi. Vezi „Ne vorbeşte 
Părintele Cleopa", voi. 6, p. 30. 

întregul suflet şi trup de ispite, acesta este lucrul şi 
ncvoinţa noastră, de partea noastră omenească; iar 
de cealaltă, de partea dumnezeiască: trebuie neîn- 
cetat să chemăm în rugăciune ajutorul atotputerni- 
cului Domn Iisus Hristos, şi aceasta este acea ne- 
încetată şi principală rugăciune isihastă, numită 
rugăciunea lui Iisus: „Doamne lisuse Hristoase, 
I iul lui Dumnezeu, miluieşte-mă pe mine, păcă- 
tosul!". 

Noaptea începuse să se lase peste munţii şi 
văile carpatine şi moldave, însă din cuvintele de 
încheiere ale Părintelui în sufletul meu se iveau 
zorile, că Domnul va cerceta şi sufletul meu cel 
iubitor de păcat şi mult-împătimitul meu trup pen- 
tru trezvia şi rugăciunile sfanţului Părinte Cleopa 
şi ale duhovnicului meu din ţară [Arhim. Iustin 
Popovici - n.n.l... 



Duhovnicul veacului XX 

Pe Părintele Cleopa l-am cunoscut mai întâi 
din cărţi. Din „Convorbiri duhovniceşti", de părin- 
tele loanichie Bălan, din cărţile Sfinţiei sale: „Că- 
lăuză în credinţa ortodoxă", „Valoarea sufletului", 
„Despre vise şi vedenii"; din „Pelerinul român" de 
(iheorghe Băbuţ, şi din „Tradiţie şi libertate", de 
I.P.S. Antonie Plămădeală. 






Cuvintele, sfaturile, experienţa şi vorbele sale 
mi-au fost de mare folos. în 1990 Părintele Cleopa 
era considerat duhovnicul României, şi, după cum 
spunea I.P.S. Bartolomeu Anania, „nu era întreba- 
re referitoare la credinţă, la care să nu poată răs- 
pundă". 

Cu toată evlavia şi dragostea ce i-o purtam, 
nu am reuşit să ajung să-1 văd decât pe 30 noiem- 
brie 1994. Eram deja frate în Mănăstirea Nicula. In 
acea seară când am ajuns la Sihăstria, la poarta 
mănăstirii m-a întâmpinat un părinte de o bunătate 
îngerească. Am întrebat de Părintele Cleopa şi am 
fost îndrumat sus, acolo unde Părintele vorbea 
credincioşilor într-o sală special amenajată. Când 
m-am apropiat de Părintele am simţit că are o pu- 
tere duhovnicească deosebită. Mă gândeam că în 
jurul Sfinţiei sale nu se pot petrece păcate, nu te 
poţi apropia cu gânduri viclene, pentru că Sfinţia 
sa vede tot. în faţa lui te simţi descoperit. 

Am stat şi eu într-un colţ şi am rămas impre- 
sionat de îndelunga răbdare ce o avea Părintele cu 
fiecare credincios în parte. M-a binecuvântat şi pe 
mine, apoi m-a trimis să-1 caut pe ucenicul său de 
chilie, părintele L, cu care m-am împrietenit repe- 
de, şi cu care am stat de vorbă toată noaptea. 

A doua oară l-am văzut în iulie 1996, în chi- 
lia Sfinţiei sale. Avea o coastă ruptă, dar parcă su- 
ferea în trup străin. Avea o faţă atât de luminată, 
cum n-am mai văzut, şi o lumină în jurul capului 

care iradia. Ne-a vorbit despre dragoste, despre dra- 
gostea dumnezeiască- Părintele stareţ, cu care eram 
venit la Sihăstria, întrebase cu totul altceva, dar, 
gândindu-mă mai bine, am văzut că Părintele Cleo- 
pa ne dă răspuns la problemele noastre. 

Adevărata mea întâlnire cu Părintele Cleopa 
a fost când l-am văzut a treia oară, în februarie 
1997. Era într-o marţi seara. Urma să fiu tuns în 
monahism şi am venit la Părintele pentru rugăciu- 
ne. M-a primit în chilie. După ce toţi fraţii şi pă- 
rinţii au plecat la priveghere, m-a rugat să-1 ajut să 
iasă pe cerdac. Atunci am stat de vorbă cu Părin- 
tele Cleopa mai bine de trei ore. Mi-a vorbit de- 
spre rugăciunea minţii şi a inimii şi atunci le-am I 
înţeles altfel decât din căni, Mi-a povestit viaţa I 

Sfinţiei sale, suferinţele îndurate în anii uceniciei, I 

prigoana decretului, despre părintele loanichie Mo- I 

roi, cum a ajuns stareţ şi greutăţile pe care le-a în- I 

tâmpinat până când a reuşit să ridice Schitul Sihăs- I 

tria la rang de mănăstire 24 . Unele lucruri Ic cunoş- I 
team din cărţi, altele le auzeam pentru prima oară. 

Mi-a risipit atunci o nedumerire a mea din I 
suflet, ceea ce mi-a confirmat încă o dată că era 

văzător cu duhul. Având atâlca cunoştinţe leolo- I 

gice, scripturistice şi patristice, mă gândeam eu, cu I 
păcat, că s-ar fi considerat vrednic de a fi stareţ. 



4 Nu după mult timp, chiar semnatarul acestor rânduri a devenit 
stareţ, cuvintele Părintelui Cleopa pregătindu-1 pentru aceasta. 



Părintele, fără să-1 fi întrebat, mi-a povestit 
episodul: cum tundea o oaie, cum au venit părinţii 
,lm consiliu. Părintele Cleopa le-a răspuns că lui 
i-au putrezit picioarele în opinci, prin munţi, şi să 
nu mai facă glume cu el. Chiar credea că fac o 
glumă proastă. Mi-a fost ruşine de gândurile mele 
şi de smerenia Părintelui. Am rămas pătruns de 
sfinţenia Părintelui Cleopa, care a avut o viaţă sfan- 
lă de la naştere şi până la mormânt. 

Nu am mai reuşit să vin la Părintele decât la 
înmormântare, şi atunci tot printr-o minune am 
ajuns. Mă gândeam trist că Părintele Cleopa nu 
poate să moară, nu poate să ne părăsească. Când 
i-am sărutat mâna, am văzut că zâmbea. Acum nu 
mai vorbea, dar cu zâmbetul lui zicea: „V-am vor- 
bit destul, numai să le împliniţi!". 

în ziua înmormântării. Dumnezeu a potolit 
gerul, a fost un soare frumos, întreaga natură se 
bucura. Parcă era ziua de Paşti. 

Părintele Cleopa a fost duhovnicul veacului 
XX, a fost părintele Ortodoxiei româneşti. 

Am trăit la înmormântare şi crucea şi învie- 
rea, durerea crucii şi bucuria învierii, în jurul si- 
criului. Erau toţi fiii săi duhovniceşti: opt ierarhi, 
I sute, chiar mii de călugări şi călugăriţe (niciodată 
nu vor mai fi atâţia la un loc) şi mii de credincioşi; 
mulţi dintre ei cu preoţii lor. 

Cinstită este înaintea Domnului moartea cu- 

vioşilor Lui. 

Părintele Cleopa ne sporeşte credinţa, dra- 
gostea şi mai ales nădejdea. EI este pentru noi ceea 
ce este Sfanţul Serafim de Sarov pentru ruşi sau 
Sfanţul Grigorie Palama pentru greci. 

Ier om. A., Cluj 



Fata se va face bine! 

Un fiu duhovnicesc al Părintelui Cleopa ne-a 
povestit: 

Intr-o zi a venit la mine o credincioasă, Elena, 
pe care o cunoşteam şi mi-a povestit o minune care 
s-a petrecut în urmă cu aproape 1 1 ani cu o nepoată 
de-a ei: „Lavinia - căci aşa o cheamă pe nepoată - 
avea şase ani şi era bolnavă pe moarte: tremura 
toată şi înţepenea şi părinţii ei nu ştiau ce are. în 
disperare m-au trimis pe mine cu fata la Mănăsti- 
rea Sihăstria la Părintele Cleopa pentru sfat şi 
ajutor. Părintele mi-a spus: «Să se mărturisească 
părinţii fetei, să ţină post şi fata se va face bine». 
Pe fată doar a binecuvântat-o pe cap. Şi, într-ade- 
văr, fata s-a făcut sănătoasă şi de atunci nu s-a mai 
îmbolnăvit. Vreau să vă spun că părinţii fetei nu 
ţineau posturile, dar de atunci postesc, se roagă, 
merg la biserică". 

* * * 



Nu te uita înapoi! 

Un părinte, cu ani buni de mănăstire, acum 
ieromonah, ne-a povestit că pe când era frate înce- 
pător la Mănăstirea Sihăstria, la câteva săptămâni 
după venirea sa la mănăstire, s-a hotărât să plece 
înapoi acasă; căci diavolul, văzând râvna cea bună 
a noului frate şi începutul lui cel bun, voia sâ-1 
îndepărteze de locul mântuirii sale. Voia să plece 
de îndată, însă un tânăr monah, pe care acest frate 
îl ajuta în ascultarea sa, şi-a dat seama de ispita 
noului începător şi a insistat să nu plece aşa, ci să 
meargă să se spovedească. 

La spovedanie i-a mărturisit Părintelui Cleopa 
că vrea să plece din mănăstire. Părintele nu 1-a silit 
să rămână, însă i-a spus cuvintele Mântuitorului: 
„Nimeni care pune mâna pe plug şi se uită îndărăt 
nu se va îndrepta în împărăţia lui Dumnezeu" şi i-a 
adus aminte şi de femeia lui Lot, care, pe când ie- 
şeau cu grabă mare din Sodoma şi Gomora, pe care 
Dumnezeu le dăduse pieirii, s-a uitat înapoi şi s-a 
prefăcut în stâlp de sare, ce se vede până astăzi. 

Apoi, la sfârşitul spovedaniei. Părintele Cleo- 
pa i-a făcut dezlegarea, în timpul căreia, după cum 
ne-a mărturisit părintele, a simţit o căldură puter- 
nică în creştetul capului. Iar după dezlegare au 

dispărut complet toate gândurile care îl îndemnau 
să plece din mănăstire, nemairevenindu-i niciodată. 
Iată puterea spovedaniei! lată puterea dezle- 
gării şi rugăciunii făcute de un om sfanţ! 



Candela ardea atât 
de frumos! 

într-o zi, pe 1 iunie 1988, la ora 4 fără 10 mi- 
nute după amiază, aud bătând la uşa din faţă. Eu 
tocmai mă rugam la Maica Domnului, mă închi- 
nam şi plângeam că o să mor nemărturisită. 

La uşă era Părintele Cleopa cu părintele V. 
Nu-mi venea să cred că se petrecea în ochii mei 
această minune. Deschid uşa, iar Părintele Cleopa 
spune: „Unde m-ai adus tu, V.? Asta-i strada mea?". 
Atunci eu i-am spus: „Eu ştiu strada Sfinţiei tale: 
strada Bureţilor, nr. 6". S-a uitat la mine şi a spus: 
„Sora G. vine la noi de mai bine de 20 de ani. Azi 
de 1 iunie am venit şi noi Ia ei. Ţi-am adus pe 
Maica Domnului!", şi mi-a dat doi pumni cu me- 
dalioane mici cu Maica Domnului. 

După Părintele au mai intrat cinci persoane 
ce erau atunci pe stradă. Am încuiat uşa ca să pot 
vorbi cu Părintele. L-am invitat în camera fetelor. 
Marina era venită de la farmacie. Părintele îi spu- 
nea „farmacista mea". 

între timp am pus masa. Era înainte de Postul 
Sfinţilor Apostoli şi aveam borş cu cartofi şi cu 
smântână şi doi peşti. Părintele mi-a zis că sunt 
Marta, că mă ocup de multe şi că doar Marina stă- 
tea la rugăciune. Dar mie îmi era ruşine că în acea 
cameră nu ardea candela. Ziua ardeam o candelă, 
iar noaptea două. Era stinsă de la 4 dimineaţa, pen- 
tru că mai făceam şi economie de ulei. Părintele 
Cleopa a început rugăciunea şi dintr-o dată, părin- 
tele V. a strigat la Marina: „Ai aprins tu candela?". 
Marina a răspuns că nu. Noi ne-am uitat spre 
candelă şi aceasta ardea. Atunci Părintele Cleopa a 
zis: „V., nu-ţi tace gura?". Ne-am uitat unul la altul 
şi n-am mai spus nimic. Candela ardea atât de 

frumos! 
* La 5.15 s-au ridicat, au făcut rugăciunea şi au 

plecat. L-am condus pe Părintele la uşă şi i-am spus 
că aici au ars şapte case în care locuiesc nouă fa- 
milii. Părintele mi-a zis: „Până la ziua Crucii toţi se 
mută în case". Şi aşa a fost cum mi-a zis Părintele. 

* 

în martie 1980, Părintele Cleopa mi-a zis că 
o să merg la Mormântul Mântuitorului. In octom- 
brie, înainte de a muri, am fost la Părintele şi i-am 
spus că au trecut 25 de ani şi n-am ajuns încă la 
Ierusalim. Părintele mi-a zis că nu au trecut nici 20 
de ani. Când am ajuns acasă şi am socotit, am aflat 
că pe 22 martie 2000 se împlineau 20 de ani. 

La aceeaşi dată, la ora opt dimineaţa am 
plecat spre Ierusalim, într-o excursie organizată de 
Mitropolie. Părintele Cleopa era la Domnul, nu am 
avut cui să-i mai povestesc. 




La Ierusalim pe Via-Dolorosa 

Scriu aceste rânduri cu mare durere şi cu la- 
crimi. Am învăţat multe de la Sfinţia sa. Simţeam 
că ne ocrotea tot timpul prin rugăciunile sale. 

G. P., Tg. Neamţ 

La insistenţele unui ucenic de-al Părinte/ui, 
doamna G. a încercat sa scrie cele de mai sus 
despre minunea care s-a petrecut la dânsa acasă 
cu Părintele Cleopa şi despre altele, dar nu a 
putut să scrie nimic până când a avut un vis în 
care îi spunea Părintelui: 

„- Părinte Cleopa, ştiţi că ucenicul Sfinţiei 
voastre îmi cere să scriu cum a fost minunea de la 
noi de acasă. Ce să fac? 

- Ei, da ' multe mai vor ei! Da ' de-acum tot 
atâta este. Dă-i, măi. dă-H". 



Mergi pe calea ascultării! 

Un părinte ieromonah, acum stareţ, ne-a po- 
vestit despre Părintele Cleopa: 

„Pe când eram mirean şi mergeam la Părin- 
tele Cleopa, de multe ori Sfinţia sa mă întreba: 
«Măi, unde eşti călugăr?». Mai apoi, când abia 
mirasem la Schitul Sihla şi eram doar frate de 
mănăstire, deseori când mă vedea mă întâmpina cu 
cuvintele: «Uite preotul de la Sihla!». 

După câţiva ani de ascultare (între timp fu- 
sesem călugărit) în schit mai era nevoie de încă un 
preot şi am fost propus eu. Eu spuneam că am ve- 
nit la mănăstire să mă fac călugăr, nu preot, şi aşa 
aş vrea să rămân. Părintele meu duhovnic, egume- 
nul schitului, insista să primesc hirotonia. Nu ştiam 

ce să fac. Fiind în această îndoială, odată am mers 
în cimitirul Sihăstriei şi am întâlnit acolo un călu- 
găr bătrân, pe care l-am întrebat despre aceasta şi 
care mi-a spus: «La Sfinţii Părinţi, cel care nu voia 
să fie preot îşi tăia un deget». Eu am rămas cam 
nehotărât şi mă gândeam: «Şi ce să fac, să-mi tai şi 
eu un deget?». Cum părintele duhovnic totuşi insis- 
ta să primesc a fi hirotonit, am mers la Părintele 
Cleopa, rugându-mă la Dumnezeu şi zicând: «Ce-mi 
va spune Părintele Cleopa, aceea voi face!». 

Când am ajuns la chilia sa, Părintele Cleopa 
mă aştepta în uşă şi mi-a zis: «Mânca-te-ar raiul, 
măi C.!». «Părinte Cleopa, blagosloviţi! i-am zis 
eu. Ăştia vor să mă facă preot, ce să fac?». «Pe 
cine ai duhovnic?», m-a întrebat Părintele. «Pe pă- 
rintele P.», am răspuns eu. Părintele Cleopa s-a 
gândit oleacă, apoi mi-a zis: «Mergi pe calea ascul- 
tării şi te mântuieşti!». 

* 

Odată a spus unui grup de seminarişti: «Să 
aveţi grijă, că la parohie preotul este ca şi cum ar fi 
într-o colibă de sticlă pe vârful unui deal. Aşa sg 
petrece viaţa lui de familie. Totul se vede, totul se 
aude, toţi ochii credincioşilor sunt asupra lui. El 
trebuie să fie totdeauna un model, mereu trebuie să 
aibă mare grijă ce face, chiar şi în viaţa lui de fa- 
milie». 

* 

îmi mai aduc aminte că spunea unui grup de 
credincioşi: «Dacă este un om beat care seamănă 
păpuşoi, păpuşoiul tot drept creşte. Aşa este şi cu 
binecuvântarea preotului; preotul poate fi şi băut, 
spre exemplu, dacă tu te duci şi-i săruţi mâna cu 
credinţă, primeşti binecuvântare - te umpli de har». 

* 

Altădată zicea: «Binecuvântarea preotului 
este la fel precum apa pentru floare, care îi dă după 
firea fiecăreia: la cea acră îi dă acreală, la aloe, 
spre exemplu, îi dă amăreală, fiecăreia după firea 
sa. Aşa este şi cu binecuvântarea preotului»". 



în preajma Părintelui Cleopa 

De multe ori Părintele Cleopa, doctorul cel 
sufletesc, a fost nevoit să apeleze la doctorii cei 
trupeşti; aceasta petrecăndu-se după rănduiala lui 
Dumnezeu, ca să se împlinească cuvântul care zice: 
„Frate pe frate ajutor ându-se, sunt ca o cetate 
întărită". Unul din doctorii care l-a ajutat şi, la 
r(mdul lui, a fost ajutat, a avut bunăvoinţa să ne 
trimită rândurile de mai jos: 



"■ 



,Aveam mari probleme de sănătate. Trebuia 
să mă duc la Bucureşti pentru control. Aceasta se 
întâmpla într-o zi de luni. Mă gândeam că voi 

pleca duminică, luni o să mă vadă medicul şi după 
prânz în aceeaşi zi voi pleca către casă. Dar nu a 
fost să fie aşa. Medicul mi-a spus că voi intra în 
operaţie a doua zi, să mă pregătesc. Emoţionată, 







am dai telefon acasă, la cabinet, şi Ic -am spus să 
reprogrameze pacienţii de la cabinetul meu. 



între cei programaţi la cabinet erau minuna- 
tul părinte Dosoftei Morariu, Părintele Cleopa şi 
încă cinci monahi. Când au văzut întristarea per- 
sonalului cabinetului. Părintele Cleopa a spus că 
«Dumnezeu pe cine iubeşte îl şi cearta». Le-a spus 
să fie liniştite că mă voi întoarce sănătoasă. Aşa a 
şi fost. De atunci n-am mai suferit nici o inter- 
venţie până în ziua de astăzi. Sunt convinsă că 
rugăciunile Părintelui Cleopa şi ale celorlalţi m-au 
vindecat. 

Mă aflam la Mănăstirea Sihăstria. într-un 
moment de răgaz am hotărât să mă duc pe munte 
să mă rog. Am început să urc în spatele chiliei 
Părintelui Cleopa. Am ajuns sus într-un loc de unde 
se vedea totul în jur. Acolo era o scobitură în pă- 
mânt unde se spunea că mai poposea din când în 
când o pustnică care se nevoia cu mama sa - mama 
murise atunci - la Râpa lui Coroi. După cam un 
sfert de oră m-a cuprins o nelinişte şi am zis să mă 
uit să văd dacă mă vede cineva de mai sus. M-am 
ridicat şi m-am uitat împrejur. Privind în vale, am 
văzut în dreapta jos, sub un fag bătrân, pe Părintele 
Cleopa, cu faţa spre răsărit, într-o poziţie de rugă- 
ciune, cu faţa luminată, ca într-un extaz. M-am 
ruşinat de mine că nu voiam să mă vadă Părintele 
Cleopa pe munte. în timp ce reflectam la aceasta, 
preţ de doar câteva secunde, uitându-mă din nou 
către locul unde se afla Părintele, numai ce îl văd 

pe Părintele culcat pe o parte, sprijinindu-şi capul 
cu mâna, într-o poziţie ciobănească autentică, ca în 
picturile lui Grigorescu. Nu-mi pot da seama nici 
azi cât de rapidă a fost mişcarea Părintelui care, 
doar cât am lăsat privirea în jos şi am ridicat-o iar, 
şi-a schimbat poziţia de ai fi zis că se odihneşte aşa 
de nu ştiu cât timp şi se gândeşte la cele trecătoare. 
In momentul acela am avut un sentiment de durere 
că i-am întrerupt rugăciunea, dar şi de mare bucu- 
rie... Cred că Părintele se gândea: «Ce păcat am 
făcut eu de m-a văzut femeia asta?». Seara l-am 
întrebat la chilie despre aceasta, dar m-a lăsat să 
înţeleg că aceste lucruri trebuie să rămână aşa. Ca 
să iasă din încurcătură 1-a chemat pe «pleşuv», 
adică pe părintele Varsanufie, ucenicul său. 

Cât de minunat ştia Părintele Cleopa să-şi 
ascundă nevoinţa! 

Mergeam la început de an la Sfânta Mănăs- 
tire Sihăstria. După Sfânta Liturghie luam masa, 
apoi mergeam pe la chiliile părinţilor dragi mie. 
Obiceiul era să ne citească câteva rugăciuni la în- 
ceput de an. Acolo, Părintele, deşi era foarte obosii, 
niciodată nu ne-ar fi refuzat sau amânat pe mai 
târziu, cu timp sau fără timp ne primea. Iar când se 
ruga, pomenea atâţia sfinţi că ne dureau pe noi 
genunchii stând la rugăciune. 

Totdeauna plecam cu două-trei cărţi ale Sfin- 
ţiei sale pe care de fiecare dată îmi scria o mică 

dedicaţie. îl aprecia pe soţul meu, când îl vedea, se 
citea acest lucru pe faţa sa; ce simţea este greu de 
spus. Uneori îi spuneam că soţul meu vine la bise- 
rică, dar stă puţin şi apoi iese afară, iar eu aş fi 
vrut să stea la Sfânta Liturghie măcar acum, la 
început de an, şi am zis că n-o să mai vin nici eu. 
Dar Părintele spunea că dacă este dorinţa lui să 
vină, să nu-mi scape acest prilej de a veni la Sfânta 
Mănăstire. Niciodată nu a avut un cuvânt de reproş 
la cele ce îi spuneam despre soţul meu. Aceasta 

chiar mă deranja. 

Liniştea Părintelui Cleopa o înţeleg abia azi 
din minunea pe care Dumnezeu a facut-o cu el. 
Acum merge la Sfânta Liturghie şi chiar m-a între- 
cut; nu pierde nici una, ba chiar se duce la prima 
oră şi, când îl întreabă părintele de ce vine aşa de 
dimineaţă, el spune că măcar aici să-1 întreacă pe 
părintele. 

Are Dumnezeu judecăţile Lui pe care minu- 
natul Părinte Cleopa le cunoştea". 

A. //., Piatra Neamţ 



Gata, am terminat cu voi! 

în vara anului 1987 am mers la Mănăstirea 
Sihăstria un grup de tineri, băieţi şi fete. Am ascul- 
tat cu toţii predica Părintelui Cleopa, iar după 
terminarea predicii am observat că unii dintre 

credincioşi mai rămâneau să-şi spună problemele 
personale. Atunci ne-am hotărât să rămânem şi noi 
ca să cerem un cuvânt de folos. 

Părintele Clcopa ne-a privit cu multă dragos- 
te, şi cu un zâmbet plin de bucurie îmi zice mie, 
celui mai mare din grup: „Tu, la mănăstire de călu- 
gări", şi m-a arătat cu degetul, apoi arătând cu de- 
getul pe rând: „tu la mănăstire de maici", „tu la 
mănăstire de călugări". Şi aşa ne-a numit pe toţi 
care eram în grup. 

Părintele Cleopa a început să râdă, şi râdeam 
şi noi de acea glumă duhovnicească. Apoi Părin- 
tele a spus: „Gata, am terminat cu voi". 

Până atunci nu m-am gândit niciodată că am 
chemare pentru mănăstire, dar acea glumă duhov- 
nicească s-a împlinit exact aşa cum a spus Părinte- 
le Cleopa. Eu am plecat primul la mănăstire, chiar 
în acelaşi an. Şi ceilalţi au plecat toţi, în ordinea în 
care i-a arătat Părintele. De multe ori Părintele 
Cleopa îşi ascundea darul înainte-vederii sub o glu- 
mă duhovnicească, cu un zâmbet plin de bucurie. 
Pe moment nu-ţi dădeai seama, dar când se împli- 
neau toate aşa cum le spunea, rămâneai uimit de 
puterea harului şi a smereniei Sfinţiei sale, căci 
ştia bine să-şi acopere harismele şi să încălzească 
şi să mângâie inimile oamenilor. 

îmi povestea fratele meu, care era monah la 
Sihăstria, că într-o zi a venit tata la el,- ca să-1 vadă. 
Pe când se plimbau împreună mai sus de mănăstire, 

s-au întâlnit cu Părintele Cleopa, care, când i-a 
văzut, a zâmbit şi i-a strigat de departe fratelui 
meu: „Ai grijă să nu fugi şi tu la Sfanţul Munte!". 




Cu barca pe Marea Egee, călătorind spre Sf. Munte 

Până atunci fratele meu nu se gândise nici- 
odată să vină la Sfanţul Munte, cu toate că eu mă 
aflam deja aici. După o lună de la această întâlnire, 
i-a venit gândul să meargă la Sfântul Munte, gând 
care s-a transformat în dorinţă. In scurt timp s-au 
re/olvat toate: acte, viză, bani. A venit la Sfântul 
Munte, unde se află şi acum împreună cu mine. Şi-a 
adus aminte de cuvintele Părintelui Cleopa ca de o 
profeţie. 



* * * 

Am ajuns sănătoasă acasă 

îmi amintesc că în urmă cu câţiva ani, părin- 
tele Petrică Lehaci, de la parohia „Naşterea Maicii 
Domnului" din Iaşi, a făcut o excursie pe la sfintele 
mănăstiri din Moldova, şi astfel am ajuns şi la 
Mănăstirea Sihăstria. Deşi bolnav, Părintele Cleopa 
predica la oamenii care veniseră să-1 asculte. Eu mă 
simţeam foarte rău; făcusem un preinfarct şi l-am 
rugat pe Părintele Cleopa să mă binecuvinteze. 
Numai cât şi-a pus Părintele mâinile pe capul meu, 
şi am simţit o răutate care a ieşit din mine şi nu am 
mai avut nici o durere în piept. Am ajuns sănătoasă 
la autocar şi acasă. 

E. A., Iaşi 

Cuvântul „iartă-mă" mă arde! 

Eram în anul doi de facultate când eu şi o co- 
legă de-a mea am hotărât să mergem pentru câteva 
zile la Sihăstria, Ne doream foarte mult să ajungem 
la Părintele Cleopa să-i cerem sfaturi. Cu ajutorul 
lui Dumnezeu am reuşit să intrăm la Părintele în 
chilie. Ne-a întrebat cum ne cheamă, iar noi l-am 
întrebat despre ce ar trebui să facem cu viaţa noas- 
tră. Am întrebat dacă e mai bine să ne căsătorim 
sau să-i slujim lui Dumnezeu aşa în lume. Părin- 
tele Cleopa ne-a răspuns: 

- Voi amândouă să mergeţi la mănăstire. Pe 
tine o să te cheme maica Dionisia, iar pe tine 
maica Taisia. 

Am ieşit de acolo întristată, pentru că eu nu 
mă simţeam în stare să plec la mănăstire. In mintea 
mea am spus că Părintele spune aşa la toată lumea: 
„tu stareţ", „tu preot", „tu maică"... şi nu prea am 
dat importanţă cuvintelor lui. 

Dar am fost iarăşi la mănăstire, cu aceeaşi 
colegă şi ne-a spus acelaşi lucru. Iar am zis în 
gândul meu că Părintele zice aşa la toată lumea şi 
nu am luat în seamă vorbele lui. 

A treia oară. Dumnezeu mi-a arătat că nu a 
fost doar o întâmplare. Am fost cu o altă colegă 
de-a mea pentru binecuvântare la Părintele Cleopa. 
După ce ne-a binecuvântat pe amândouă, mi-a spus 
pe un ton blând, fără să-1 întreb nimic: „Tu să te 
faci stareţă!", iar colegei mele nu i-a spus nimic. 

După terminarea facultăţii, în 1999, colega 
mea, căreia Părintele îi proorocise, a intrat în mă- 
năstire. Eu încă nu mă simt pregătită pentru aceas- 
tă cruce, dar sper că, având ajutorul lui Dumnezeu, 

voi face alegerea corectă. 

* 

O altă întâmplare cu Părintele Cleopa la care 
am fost martoră s-a petrecut în Postul Crăciunului 
din anul 1996. Eram cu un grup de studenţi din 
Iaşi şi am rămas pentru o zi la mănăstire. Ne-am 
bucurat mult când l-am văzut pe Părintele Cleopa 
că vorbea oamenilor din cerdac. Ne-am apropiat de 

Părintele, am luat binecuvântare şi i-am rugat să 
scrie ceva pe cărţile pe care le cumpărasem. Dar 
Părintele, din smerenie, nu a vrut să Ie semneze. 
Am insistat. Părintele a spus: 

- Tu ce carte ai? Colega mea a răspuns că arc 
„Ne vorbeşte Părintele Cleopa". 

- Ce-ţi mai trebuie autograf? Citeşte ce c 
acolo! 




Dar vă rog, Părinte, să-mi daţi mic! l-am 
rugat eu. 

- Dar tu ce carte ai? 

- Psaltirea. 

- Atunci citeşte ce e acolo! Ştii care e înce- 
putul înţelepciunii? Frica Iui Dumnezeu! Aşa spune 
în Psaltire, că începutul înţelepciunii este frica lui 
Dumnezeu. 

f încă am insistat la Părintele pentru autograf. 
Nu sesizasem că lângă noi era un băiat ce asistase 
la discuţia noastră, şi nici nu ştiam că este demo- 
nizat. Deodată l-am văzut că se repede la Părintele 
Olcopa, urlând şi strigând: „Dă, măi, Michael Jack- 
son, autograf! Dă, măi, Michael Jackson, autograf! 
N-auzi? Smerenia mă omoară; mă omoară sme- 
renia". Şi urlând şi izbindu-se în Părintele Cleopa 
îi spunea să dea autograf. Când am văzut cu câtă 
furie se repede, am crezut că îl dă jos pe Părintele. 
Dar Părintele a rămas ca un stâlp de neclintit, deşi 
în perioada aceea era tare slăbit şi abia se mai miş- 
ca, pentru că fusese din nou operat. Şi cu blândeţe 
în glas i-a spus băiatului demonizat, care între timp 
se chircise lângă braţul Părintelui: „Lasă, frate, că 
o să te uşureze Hristos!". 

După ce am văzut scena aceasta, m-am îngro- 
zit, gândindu-mă la păcatul pe care îl făcusem, iar 
colega mea a zis că merge la Părintele Cleopa ca 
să-i ceară iertare. Când a auzit băiatul, a încercat 
să o oprească, spunându-i că nu are pentru ce să-şi 
ceară iertare. Deşi era nehotărâtă, colega mea s-a 
aruncat în genunchi la Părintele, rugându-1 să o 
ierte. Atunci diavolul a început să strige: „Cuvân- 
tul «iartă-mă» mă arde, mă arde, mă arde; nu mai 

spune aşa că mă arde". 

Atunci mi-am dat şi eu seama că am greşit şi 

am îngenuncheat în faţa Părintelui ca să mă ierte. 

Părintele ne-a binecuvântat şi ne-a iertat pe amân- 
două. 

Toată lumea a rămas uimită de felul în care 
Părintele Cleopa a ştiut să se smerească. 

T. M., Vaslui 

întreabă-l pe duhovnic! 

lntr-o zi la Părintele Cleopa a venit un grup 
de pelerini din Serbia. După ce Părintele le-a vor- 
bit, pelerinii au început să pună anumite întrebări. 
O femeie i-a pus o întrebare în legătură cu rugăciu- 
nea inimii, iar Părintele a îndrumat-o spre duhov- 
nic. Pelerina a revenit cu câteva întrebări specifi- 
când că vrea să ştie ce să facă în cazul în care nu 
există un duhovnic la care să se adreseze. Totuşi, 
de fiecare dată răspunsul Părintelui a fost doar atât: 
îndrumarea spre duhovnic. Unii din cei de faţă ştiau 
că de fapt femeia îl cunoaşte pe marele duhovnic 
sârb - părintele Tadei 35 , care avea darul rugăciunii 
inimii. 

Altădată, tot cu ocazia vizitei unui grup de 
pelerini din Serbia, la sfârşit, înainte de binecuvân- 
tarea de plecare, o parte din pelerini au pus diferite 
întrebări. O femeie 1-a întrebat ceva în legătură cu 

Părintele Tadei este unul din marii duhovnici sârbi ai secolu- 
lui XX. O carte despre el în limba română va apare în curând. 

familia ei care se afla într-o situaţie foarte specia- 
lă. Era căsătorită, avea doi copii... Părintele a 
răspuns şi translatorul a tradus o parte din ceea ce 
spunea Părintele, dar o frază n-a înţeles-o şi a ră- 
mas netradusă. Deoarece era multă lume, n-a putut 
să ceară Părintelui să repete răspunsul. L-a întrebat 
în schimb pe un părinte din mănăstire care asista la 
discuţie dacă a înţeles ce a vrut să spună Părintele 
Cleopa în acea frază. Nici acesta nu înţelesese răs- 
punsul Părintelui. 





Părintele Tadei în vizită la Părintele Cleopa 

în anul 1996 

După ce au plecat de la Sihăstria, translatorul 
s-a apropiat de acea femeie cerându-i iertare pentru 
că nu a putut să-i traducă fraza respectivă. Spre 
mirarea lui, pelerina i-a zis să nu-şi facă griji de- 
oarece exact ce i-a spus Părintele Cleopa i-a spus şi 

părintele Tadei, marele duhovnic sârb care avea 
multe daruri duhovniceşti şi la care femeia apelase 
cu aceeaşi problemă înainte de venirea în România. 
Trebuie menţionat că răspunsul era în legătură cu o 
situaţie specifică, concretă şi aparte în viaţa de 
familie a persoanei în cauză şi nu era un răspuns 
de ordin general. 



Căutaţi-L pe Dumnezeu! 

Alina şi Mihai, tineri căsătoriţi din Iaşi, îşi 
doreau foarte mult să aibă un copil. Alina avea 
probleme de sănătate şi medicii nu-i garantau îm- 
plinirea acestei dorinţe. S-au hotărât să meargă în 
pelerinaj la mănăstirile din nordul Moldovei, şi au 
ajuns şi la Sihăstria în august 1995. Aici au avut 
marea bucurie de a se întâlni cu Părintele Cleopa. 
întrebaţi fiind pe cine caută, ei au răspuns că pe 
Sfinţia sa, pe Părintele Cleopa. Atunci Părintele a 
răspuns că trebuie să-1 caute pe Dumnezeu, pentru 
că el este un nimic, un putregai. 

Cei doi povestesc: „S-a aşezat pe iarbă, ne-a 
binecuvântat şi a stat de vorbă cu noi, spunându-ne 
că: «Prin rugăciune cu lacrimi fierbinţi şi cu cre- 
dinţă în Dumnezeu totul este posibil. Ce este cu 
neputinţă Ia noi, este cu putinţă la Dumnezeu». 

In final ne-a dăruit o carte. Micul Ceaslov, şi 
pe copertă a scris binecuvântarea, după care s-a 

semnat şi a pus o dată [12 1X996, deşi firesc cir fi fost 
sa scrie data când a semnat, adică august 1995 - n.n.]. 



Mila Prea 
Sfintei Treimi 
şi rugăciunile 
Prea Sfintei 
Maicii 
Domnului 
să fie cu voi 
Alina Mihai 

Arhimandrit 




Cleopa Ilie 



121X996 



Marea bucurie şi darul de la Dumnezeu a fost 
că exact la acea dată pe care a scris-o Părintele 
Cleopa pe copertă ni s-a născut un băieţel, Alexan- 
dru, perfect sănătos, cu ochi albaştri, care acum are 

şapte ani. 

Mulţumim lui Dumnezeu şi Părintelui Cleo- 
pa, care s-a rugat pentru noi". 

Prima şi ultima binecuvântare 



Eram doar un copil când îmi doream să ajung 
la Sihăstria şi să primesc binecuvântarea Părinte- 
lui Cleopa, dar nu aveam nici o posibilitate. Când 
am venit la mănăstire am început să mă rog la 
Dumnezeu să-1 ţină în viaţă pe Părintele Cleopa ca 
să-1 pot vedea şi eu şi să-mi dea o binecuvântare. 

într-o noapte, după Utrenie, am citit puţin 
într-una din cărţile Părintelui Cleopa, şi, după ce 
am închis cartea, i-am văzut fotografia de pe coper- 
tă. Atunci l-am rugat să mă ajute să-1 văd şi să mă 
binecuvinteze. 

In aceeaşi noapte am visat că eram la Sfânta 
Liturghie. Erau mai mulţi preoţi care slujeau şi ar- 
hiereul, iar eu stăteam într-un sicriu, în faţa ico- 
nostasului. Deodată, Părintele Cleopa a ieşit din 
Sfântul Altar, îmbrăcat ca pe coperta cărţii din care 
tocmai citisem. L-am cunoscut după îmbrăcăminte 
şi am zis în gândul meu că nu merit binecuvânta- 
rea lui, dar m-am rugat la Dumnezeu să mă ajute. 
Părintele Cleopa s-a îndreptat spre mine, mi-a 
întins mâna şi m-a ridicat din sicriu, zicându-mi să 
nu mai fiu supărată pentru că îl voi vedea în curând, 

A doua zi după Sfânta Liturghie am plecat cu 
maica stareţă după cumpărături, şi, fără să avem în 
plan, am mers şi la Sihăstria cu cineva care mergea 

acolo. Pe drum mă gândeam că, dacă Părintele e 
obosit sau îşi face pravila, n-am să-1 pot vedea. Dar 
nu a fost aşa cum am gândit eu, pentru că Părintele 
ne aştepta pe prispa chiliei stând pe scaun; privea 
spre noi cum urcam scările. Şi, cu mila lui Dum- 
nezeu, l-am văzut şi am primit binecuvântarea sa 
pentru prima şi ultima dată. Apoi a plecat la Dom- 
nul şi cred că ne binecuvintează de acolo. 



De-acum n-o să ne mai vedem! 

Doamna Z. din Bucureşti, o ucenică fidelă a 
Părintelui Cleopa, ne-a povestit următoarele: 

„Prima dată când m-am aflat în preajma Pă- 
rintelui Cleopa am cerut blagoslovenie, spunându-i 
că am o greutate pe creştetul capului. Părintele mi-a 
făcut o rugăciune, ţinând mâinile şi Sfânta Cruce 
pe capul meu. Am mai zăbovit oleacă la chilia Pă- 
rintelui, iar când am plecat de acolo mi-arn dat 
seama că îmi dispăruse acea greutate. 



Altădată am plecat de la chilia Părintelui cu o 
oarecare îndoială în suflet asupra celor ce auzisem 
de la Părintele. Cum am ajuns acasă, m-a cuprins o 
durere groaznică de gât, nu mai puteam respira, stă- 
team numai rezemată de pat. La un moment dat zic: 
«Părinte Cleopa, roagă-te pentru mine, păcătoasa!». 

Deodată de Ia icoana Maicii Domnului a trecui 
prin faţa mea, prin dreptul inimii, o săgeată ca ful- 
gerul de luminoasă, şi într-o fracţiune de secundă 
m-am simţit aşa de bine şi m-a cuprins o bucurie în 
suflet şi imediat am şi adormit. Când m-am trezit, 
era ziuă şi nu mă mai durea nimic. 

* 

Odată Părintele Cleopa era mai tare bolnav, 
iar ucenicul de chilie nu ne primea şi am plecai 
foarte întristată, auzind că este aşa de tare bolnav. 
Dar nu am făcut nici şase paşi şi ucenicul mă strigă 
că mă cheamă Părintele. îndată am simţit că o 
bucurie de nedescris cuprinde sufletul meu. 



Ultima dată când l-am văzut în viaţă a fost în 
data de 27 octombrie 1998. Eram împreună cu 
fiica mea. Cum ne-am îndreptat spre chilie, a şi 
apărut Părintele în uşă. Era foarte vesel şi ne-a 
invitat să luăm Ioc pe scaune. Eu am zis: «Eu să 
stau pe scaun în faţa Sfinţiei voastre?». Şi m-am 
aşezat în genunchi şi i-am sărutat bocancii cu care 
era încălţat. După ce am stat de vorbă cu Părintele, 
la plecare ne-a zis: «De-acum n-o să ne mai ve- 
dem!». Eu am zis: «Dar o să mai venim, cuvioase!». 
Iar el a răspuns: «Da, dar n-o să ne mai vedem. 
De-acum o să ne mai vedem la rai!». Ne-a binecu- 
vântat şi am plecat. Şi într-adevăr, cu nespusă 
durere în suflet am aflat în data de 2 decembrie. 

acelaşi an, că Părintele Cleopa a trecut Ia cele 
veşnice. 

Am plecat cu primul tren spre Mănăstirea 
Sihăstria; iar în ziua înmormântării am avut o pace 
de neînchipuit în sufletul meu. Şi acum, când mă 
duc la chilia Sfinţiei sale şi la mormânt, simt o pace 
în suflet şi tot ce îi cer mi se îndeplineşte". 



Vestirea morţii 

M-am întrebat întotdeauna: să nu ne fi vestit 
Dumnezeu plecarea dintre noi a unui om de statura 
duhovnicească a Părintelui Cleopa? 

Se pare că, şi în acest caz, semnele vremuri- 
lor, deşi au existat, s-au putut desluşi abia după tre- 
cerea Părintelui la cele veşnice. Părintele Arsenic 
Muscalu era în decembrie 1998 mare eclesiarh al 
Catedralei Patriarhale din Bucureşti. Iată ce îşi 
aminteşte sfinţia sa: 

„într-o după amiază, spre seară, spovedeam 
în biserică (Catedrala Patriarhală). Cred că era în 
jurul orei 19, când, dintr-o dată, clopotul cel mare 
a început să bată. Am rămas nedumerit. De ce s-ar 
trage clopotul acum? Nu era nici un eveniment 26 . 
Dacă ar fi fost ceva eu trebuia să ştiu. In câteva 
clipe am fost în Sfântul Altar. Odată cu mine a 




26 



Clopotul cel marc se trage doar la intrarea şi ieşirea din 
Catedrală a Patriarhului şi la Axion. 

153 



ajuns şi fratele Nicolae (actualmente Ierom. Nico- 
lae Todehţă - Episcopia Română din Ungaria), pe 
atunci paraclisier. în Sfanţul Altar nu era nimeni. 
Şi eu şi fratele Nicolae am încercat să oprim clo- 
potul de la tablou, însă acesta nu reacţiona în nici 
un fel. (Clopotele de la Patriarhie sunt acţionate 
electric, iar tabloul de comandă se află în Sfântul 
Altar). Văzând că nu îl poate opri, fratele Nicolae 
a fugit la clopotniţă. Clopotniţa stă încuiată, iar 
cheia se află la electrician care trece pe acolo nu- 
mai dimineaţa". 

Părintele Nicolae Toderiţă completează: 
„M-am uitat după Ştefan (celălalt paraclisier) sau 
nea Sebastian (electricianul) care aveau cheia de la 
clopotniţă, dar nu erau pe-acolo şi atunci am fugit 
la clopotniţă şi am spart lacătul de la uşa de acces. 
Mi-era teamă că Părintele Patriarh mă va certa 
auzind că am tras clopotul cel mare intenţionat. 
Am urcat la clopote. Nu era nimeni. Clopotul cel 
mare bătea cu putere. Am scos toate siguranţele. 
Numai aşa l-am oprit. A doua zi a venit vestea că 
Părintele Cleopa a plecat la Domnul". 

„Clopotul a bătut ceva", adaugă părintele 
Arsenie. „Două-trei minute, poate mai mult. Toţi 
părinţii cărora le-am povestit întâmplarea aceasta 
au avut acelaşi gând: e semn că cineva mare va 
pleca la Domnul. După ce am primit vestea despre 
moartea Părintelui Cleopa, cu toţii am făcut imediat 
legătura. Eu însă îmi amintesc că au trecut câteva 

zile între cele două evenimente. Clopotul a bătut, 
cred, vineri sau sâmbătă seara. 




Cu trâmbiţa te culcă, cu trâmbiţa te va scula 

Sunt sigur că explicaţii tehnice se pot găsi, de 
exemplu un scurt circuit, pentru că nimeni n-ar fi 
putut să tragă singur aşa un clopot. Supranaturalul 
nu constă însă în asta. întrebarea pe care ne-o 
punem noi este: de ce s-a întâmplat tocmai atunci? 
Sau, dacă a fost un accident, de ce nu s-a repetat şi 
în alte daţi. Duhovnicul meu, de altfel foarte reţinut 
în afirmaţii, 1-a cunoscut bine pe Părintele Cleopa 
şi spune despre el că este sfânt. Cred şi eu în sfinţe- 
nia lui. Pentru neamul nostru românesc Părintele 
Cleopa a fost un om cu totul şi cu totul aparte şi 



unic 



(« 




S. A. V., Bucureşti 

Părintele Arsenie Papacioc 27 : 

Era un mare om duhovnicesc 

şi trăitor 

într-adevăr, m-am bucurat şi folosit mult când 
l-am cunoscut pe Părintele Cleopa, într-o iarnă 
foarte năprasnică, în februarie, şi când m-a primit 
în Sihăstria, atunci când eu eram prigonit. Eram 
deja îmbrăcat ca frate, nu eram începător, aveam 
aproape doi ani de mănăstire. Şi într-o discuţie cu 
câţiva părinţi mai intimi - părintele Paisie, Ianua- 
rie, Casian şi Macarie --, care erau trăitorii recu- 
noscuţi ai Mănăstirii Sihăstria, Părintele Cleopa a 
găsit de cuviinţă să mă trimită în pădure la pustie. 

Eram destul de străin, Ia distanţă mare de mă- 
năstire, şi locurile îmi' erau necunoscute: pădure cu 
munţi, cu prăpăstii. Apoi a nins şi a viscolit 13 zile 
neîntrerupt, încât s-a astupat orice cărare. Şi m-au 
cercetat după o bucată de vreme dacă mai trăiesc, 
că nu-şi închipuia nimeni ca eu să mai trăiesc. 
Sigur că m-au găsit. Eram vesel, trăiam şi m-am 
folosit enorm. 



La câteva săptămâni după plecarea dintre noi a Părintelui 
Cleopa, au fost înregistrate pe bandă magnetică cuvintele de 
mai jos ale Prea Cuviosului Părinte Arhimandrit Arsenie Papa- 
cioc, împreună-pătimitor cu Părintele Cleopa, pentru un timp, 
în anii de pribegie. 

însă când am plecat, toţi mi-au dat binecuvân- 
tare. I-am apreciat foarte mult. Nu spun că m-am 
bucurat mult că Părintele Cleopa era în opinci. Pă- 
rintele Paisie mi-a dat 18 bucăţi de zahăr. Şi m-am 
întrebat: „De ce m-au trimis în pustie?". Mai întâi 
de toate, pentru că ei cunoşteau efectele adânci şi 
înălţimile pustiei. 

Aici, în pustie, trebuie să ştii să stai de vorbă 
cu copacii. Să te foloseşti de acea adâncă tăcere a 
lor şi de acea mişcare maiestuoasă, când bat vân- 
turile, ca să-ţi dai seama ce importanţă mare are 
statornicia în lumea slujirii lui Dumnezeu. Ei aveau 
rădăcini adânci şi deci trebuia să le asculţi marea 
lor cuvântare din adânca lor tăcere. 

Apoi m-au scos din pustie şi am venit la 
mănăstire. Am apreciat deci grija de mântuire, că 
Părintele Cleopa nu a pus problema de comoditate, 
ci de jertfă, fără de care nu există mântuire. Pentru 
că numai jertfa şi crucea au împuternicit pe Iisus 
să judece după răstignire. M-am apropiat nespus 
de mult sufleteşte de el şi m-am bucurat foarte mult 
că pot să spun că m-au promovat nişte oameni în 
frunte cu Părintele Cleopa. 

La un moment dat, în Joia Marc, stând eu în 
mănăstire, s-a făcut un lucru pe care nu-1 mai vă- 
zusem - spălarea picioarelor ucenicilor. Părintele 
Cleopa, care era stareţ, m-a pus şi pe mine în 
rândul celor cărora trebuia să Ii se spele picioarele. 
M-am folosit enorm. A poruncit să nu-mi mai zică 

fratele Anghel, aşa cum mă chema, ci să-mi zică 
părintele Anghel, că învăţam şi eu pe acolo lumea. 

Ceea ce de fapt m-a făcut să mă bucur şi să 
mă folosesc, era că Părintele Cleopa sesiza lucru- 
rile de fineţe ale vieţii călugărului. Nu neglija lu- 
crurile acestea şi într-o formă personală încuraja 
elementele înzestrate de Dumnezeu. Marele Cleopa 
nu era lipsit de haruri deosebite. El când predica şi 
tăcea, personalitatea lui era simţită de toată mişca- 
rea care se făcea în mănăstiri. 

Am fost la un moment dat într-o situaţie, în 
pădure. S-a întâmplat să fim într-o pădure foarte 
tânără şi ne-a apucat o ploaie torenţială nemiloasă. 
Eram la o distanţă de 30-40 metri unul de altul şi 
ne puteam vedea prin rărimea tufişului aceluia şi el 
mi-a făcut semn insistent cu mâna să vin la el, 
unde el socotea că a găsit un loc cu un tufiş mai 
des unde ne puteam adăposti, că nu găseai loc să 
nu te ude. Eram făcuţi leoarcă. 

Eu am ezitat să mă duc, că şi eu găsisem, 
ziceam, şi totuşi am plecat că m-a chemat insis- 
tent, şi în urma mea la 20-30 metri a trăsnit locul 
unde fusesem eu. Şi am zis: „Ia uite ce înseamnă 
să asculţi". A fost inspirat de Dumnezeu să mă 
cheme insistent pe motivul că el a găsit un loc mai 
bun, dar de fapt harul lui Dumnezeu lucra ca să nu 
mă trăsnească. Şi a trăsnit locul unde am fost eu. 

Nu vă mai spun că am avut intenţia amândoi 
să ne refugiem la un stejar extrem de mare, având 

o coroană foarte mare, la 20-30 de metri de tufiş, 
aşa într-un loc mai liber, ca să ne adăpostim de 
ploaie. Dar înainte de a ajunge acolo a trăsnit şi 
stejarul acela. 

Atunci am văzut amândoi că suntem feriţi de 
Dumnezeu şi ne-am lăsat realmente să ne plouă cât 
a vrut, dar să ne lăsăm în voia lui Dumnezeu. Deci 
din această spălare venită de sus şi acceptată cu 
toată dragostea de noi, ne-am îmbrăţişat şi am 
socotit că vizibil Dumnezeu ne păzeşte şi ne ajută, 
dar nu se poate tară jertfă. 







Puţin mai jos de rădăcina unui brad îşi avea bordeiul 



Altădată când am fost cu Părintele Cleopa, 
am dormit la rădăcina unui brad gros şi Părintele la 
alt brad tot aşa de mare, la o distanţă de 2-3 metri 

unul de altul. Şi un şarpe a ieşit de unde dormeam 
eu şi s-a îndreptat către Părintele Cleopa. Şi i-ani 
spus: „Părinte, e un şarpe! Vine!". Zice: „Lasă-1 să 
se încălzească şi el!". 

Eram dăruiţi sincer. Nu făceam demonstraţie, 
nici nu ne stătea bine, decât voiam să subliniem 
drumul adevărat al mântuirii, care de fapt nu este 
decât pentru fiecare din noi pe cruce, înţelegând că 
crucea este cel mai lăudat lucru al pământului, lu- 
cru care a împuternicit pe Mântuitorul să judece. 

După o bucată de timp, bradul acela mare la 
care am stat culcat, a fost lovit de trăsnete, de a ră- 
mas doar un trunchi. Mi-a dat de gândit, dar n-am 
vrut să mă iau după bănuieli, preconcepţii şi ab- 
stracţiuni. Am privit lucrurile cu toată seriozitatea 
în momentul pe care-1 trăiam, înţelegând că, dacă 
trăieşti momentul, cel mai mare lucru este să ai o 
stăpânire de sine, ca să nu mergi pe un drum pri- 
mejdios. 

Aşadar, alături de Părintele Cleopa prin mă- 
năstiri, prin păduri, am apreciat nespus de mull 
conştiinciozitatea lui ca slujitor şi, bineînţeles, pre- 
zenţa lui duhovnicească continuă. înclina foarte 
mult spre nevoinţă. Eu mai mult spre o stare de 
prezenţă, de trezvie. Pe chestia asta am avut dis- 
cuţii foarte multe şi îi explicam eu de ce e aşa mai 
bine, dând exemplu fraţii lui. 

Părintele Gherasim dormea într-un coşciug 
pe paie de ovăz şi cu o cruce ca la cimitir la cap şi 

căra pământ cu roaba, zicând că moaie calul (adică 
trupul). Deci era foarte nevoitor. 

Fratele Vasile, care a venit odată cu Părintele 
Cleopa la mănăstire, era cel mai mare dintre fraţi. 
El era cu ascultarea la oi şi doinea. Zicea Maicii 
Domnului „Stăpâna". El cunoştea Psaltirea pe de 
rost, dar nu se arăta a fi un nevoitor asemenea lui 
Gherasim. Şi chiar când a fost invitat în pădure, în 
pustie, el a zis aşa, ca o figură de stil: „Aş merge 
şi eu în pustie, dacă îmi daţi voie să iau şi putina 

de brânză cu mine". 

Deci vizibil omul acesta era trezvitor şi astfel 
a fost pentru mine un argument ca să-mi apăr 
punctul de vedere, dându-i exemplu chiar pe fraţii 
lui, care au fost nişte sfinţi. Pe fratele Vasile l-a luat 
Maica Domnului după ce dracii l-au bătut cu trei 
zile înainte, în curtea mănăstirii, în ţipete, de s-a 
adunat toată mănăstirea acolo. 

Şi i-am zis aşa Părintelui Cleopa: „Nu a fost 
fratele Vasile mai ceresc decât nevoitorul Ghera- 
sim?". Mi-a zis: „Da! Aşa a spus şi părintele Pai- 
sie". Şi în urma acestor lucruri a apucat Părintele 
Cleopa să-mi vorbească mie despre trezvie, de am 
rămas nespus de folosit. Importanţa trezviei. Da! 
i El a avut o mare dorinţă cât am stat prin pus- 

tie. Aproape foarte des îmi amintea rugămintea ca, 
dacă moare, să-1 duc la Sihăstria. Eu nu prea ve- 
' deam că o să murim, dar în tot cazul l-am asigurat 
că târâş, cum-necum, îl voi duce. Şi acum, când 

Dumnezeu a rânduit sâ-1 ia la El, deoarece con- 
sider că s-a deschis pământul să înghită trupul lui, 
dar s-a deschis şi cerul să primească sufletul lui, 
am zis în sinea mea, eu, care trăisem intens acele 
momente împreună cu el: „Ei, Părinte Cleopa, ai 
murit la locul tău, atât de preţuit, şi pe care l-ai 
considerat cer adevărat pe pământ 11 . 

Sihăstria a rămas cetatea de necomparat cu 
alte cetăţi mănăstireşti din ţara noastră. Numele 
acesta de mare înălţare al acestui sfanţ lăcaş nu pol 
să spun că 1-a dat altcineva decât Părintele Cleopa. 
A avut avantajul că a avut un stareţ ca părintele 
Ioanichie Moroi, căruia eu i-am cunoscut familia 
din Zărncşti. 

Apoi, la un moment dat al vieţii noastre din 
Sihăstria, mitropolitul Sebastian a rânduit ca să 
plece 30 de călugări din Sihăstria să ocupe Mănăs- 
tirea Slatina din judeţul Baia din vremea aceea (azi 
Suceava), o mare ctitorie a lui Alexandru Lăpuş- 
neanu, unde era şi el înmormântat. Iar pe mine m-au 
luat din Mănăstirea Sihăstria la Institutul Biblic de 
Ia Bucureşti, unde desenam şi sculptam. Părintele 
Cleopa a insistat să vin şi eu la Slatina, dar eu 
contam la Institutul Biblic. S-a întâmplat însă ca 
lucrurile de miniatură şi desene care le făceam 
acolo să-mi obosească ochii, şi la un control mi s-a 
interzis să-i mai folosesc la miniaturi. Am primii 
un concediu de două luni, m-am dus la Slatina şi 
nu m-am mai întors de acolo, cu binecuvântarea 

patriarhului; şi am început viaţa de la Mănăstirea 

Slatina. 

Apoi pe mine m-au numit spiritualul unui 
Seminar la Neamţ, singurul Seminar din ţară, şi 
acela era monahal. Pe urmă am fost hirotonit în 
preot de către acelaşi mitropolit, Sebastian, şi am 
fost numit egumenul Mănăstirii Slatina, deci ad- 
junctul Părintelui Cleopa, care era stareţ. Nu mai 
spun că făcuse o obşte de 120 de călugări, cu şcoa- 
lă monahală, încât Mănăstirea Slatina sub Părintele 
Cleopa a fost renumită ca o academie. 

S-au întâmplat foarte multe lucruri. Mănăsti- 
rea avea mari posibilităţi, şi mitropolitul, văzând 
viaţa noastră de acolo sub Părintele Cleopa, a hotă- 
rât să ne dea şapte mănăstiri sub control. Şi ne-au 
dat toate mănăstirile astea: Sihăstria, Slatina, Raşca, 
Cămârzani, Rarău şi alte mănăstiri cu centrul la 
Slatina, sub numele: „Obştea Sfanţului Teodor Stu- 

ditul". 

Acum vă închipuiţi că monahismul, cel puţin 

acolo în Moldova, lua o formă neobişnuită cu un 
centru peste şapte mănăstiri. Bineînţeles, am făcut 
transformări prin mănăstiri şi nu era vorba de cali- 
tăţile administrative şi economice care se cere să le 
aibă un conducător. Nu acestea erau motivul pen- 
tru care lucrurile mergeau sub un Cleopa, ci pentru 
că era un mare om duhovnicesc şi trăitor acest 
conducător care era Părintele Cleopa! Şi sigur că 
lucrurile au avansat, au rămas, s-au flcut ucenici. 

Apoi, la un moment dat, când mă aflam cu 
Părintele Cleopa în pustie şi el începuse să fie 
cunoscut, s-a pus problema în Sinod de către 
cineva, că sunt nişte părinţi care încearcă să aibă o 
viaţă duhovnicească şi stau prin bălării. Patriarhul 
Justinian s-a ambiţionat când a văzut că era un 
mare adevăr şi a trimis la noi doi părinţi să ne 
aducă la Bucureşti. Eram separat de Părintele 
Cleopa atunci. Ne întâlneam din când în când prin 
pădure. La mine a trimis pe părintele Petroniu. 
care este stareţ acum la Prodromu şi care mi-a fost 
naş de călugărie. La Părintele Cleopa a trimis pe 
părintele Daniil (Sandu Tudor), marele scriitor care 
a scris „Acatistul Rugului Aprins al Maicii Dom- 
nului", marele învăţat, căruia îi dădusem noi să 
conducă Schitul Rarău. Şi ne-am dus la Bucureşti. 

Patriarhul ne-a pus Ia dispoziţie palatul, dar 
ne-a făcut o propunere: să ne trimită în ţară în aşa 
fel încât să ajungem cel puţin de două ori pe an în 
fiecare mănăstire. Eu, cu capul plecat, smerit, i-am 
spus: „înalt Prea Sfinţite Patriarh - că aşa se vor- 
bea atunci --, nu sunt de părere să mergem în mă- 
năstiri. Mănăstirile au duhovnicii lor, cu numele 
lor, cu trăirea lor, cu pretenţiile motivate ale lor, şi 
venim noi. Cine suntem noi? Cu ce drept ne con- 
siderăm mai buni decât. aceia, pentru că ăsta ar fi 
motivul să mergem? Lăsaţi-ne să stăm în mănăs- 
tirea noastră (care era Slatina), ne facem ucenici şi 
sunt liberi să vină care vor, dacă cred că pot fi 






folosiţi". „Ai o idee bună!", mi-a răspuns şi ne-a 
lăsat să mergem la Mănăstirea Slatina. 

Sigur că aici, în Mănăstirea Slatina, noi ne-am 
văzut de lucru, de treabă. Pe urmă, nu mai spun că 
a fost marea arestare, aşa de pomină, că au venit 
după noi 89 de ofiţeri, trei camioane şi două ma- 
şini mici. 

Eu am fost arestat. Când m-au arestat. Părin- 
tele Cleopa a dispărut. După ani şi ani, am fost 
eliberat şi Părintelui i s-a spus, pe acolo pe unde 
era, prin păduri departe prin Bucovina, că eu am 
fost eliberat, şi a zis: „Nu cred până nu-I văd!". 

Şi atunci, împreună cu doi părinţi, doi iero- 
monahi, am plecat spre locul unde era prin păduri 




şi cu greu am ajuns acolo, tiu eram foarte slăbit. 
Mă îmbolnăvisem de stomac. Am dat de el, ne-am 

îmbrăţişai cu adevărat, aşa simţit, şi am băut câte 
un pahar de vin, spunându-mi el că o să mă facă 
sănătos, repetând din marile Iui înţelegeri şi cu- 
noştinţe cuvântul Sfântului Ioan Gură de Aur, co- 
mentariul la scrisoarea Sfanţului Apostol Pavel 
către Timotci, partea cu privire la importanţa unui 
pahar de vin. Şi aşa l-am scos şi pe el şi am venit 
la mănăstire împreună cu dânsul. 

Cu Părintele Cleopa puteai să stai foarte mult. 
El avea o dorinţă pe care eu nu puteam s-o accept, 
să dispărem în păduri pentru toată viaţa. Pentru că 
el considera, şi aşa era, că dacă un pustnic arc 
duhovnic, nu mai are nevoie de nimic. Şi noi eram 
duhovnici unul altuia; deci aveam de fapt ce ne 
trebuie. Problema hranei nu se punea, pentru că nu 
ne interesa. 

Dânsul a rămas în lumea lui, din ce în ce mai 
recunoscut şi din ce în ce mai inspirat pentru lu- 
crurile de mare frumuseţe duhovnicească, că nu 
era nimic să-1 întrebi şi să nu-ţi răspundă, ori ceva 
nelămurit în mintea şi în inima Părintelui Cleopa. 

Vă spun că am avut o mare bucurie şi o li- 
nişte sufletească, că asta este foarte important în 
istoria şi în nevoinţele vieţii unui călugăr, bucuria 
că aceşti părinţi m-au promovat. Şi am zis că ci 
sunt oamenii lui Dumnezeu şi deci Dumnezeu îmi 
dă ca o ascultare şi preoţia. 

Eu l-am preţuit toată viaţa, ca pe un mare tri- 
mis al lui Dumnezeu pe faţa pământului românesc 

în monahismul nostru creştin. Aceste întâmplări 
m-au mişcat foarte mult spre jertfire, spre curaj, 
spre eroism, fără de care nu se poate să te numeşti 
erou al lui Hristos. 

Ne-am văzut din când în când şi, la o ultimă 
vizită pe care am facut-o la Sihăstria de aici, de la 




Techirghiol, în 1996, că sunt la capul ăstalalt al 
ţării, m-a rugat Părintele Cleopa insistent să mă 
duc şi la moartea lui, pentru o ultimă binecuvânta- 
re, l-am spus: „Dar dacă v-aş invita eu la moartea 
mea? 1 '. N-a primit lucrul acesta. 

într-adevăr, eu nu m-am putut duce, că sunt 
singur aici. Şi acum la moarte, vă închipuiţi cât 
eram de îndreptăţit ca eu să nu lipsesc, mai ales că 
au fost mii şi mii de oameni. 

Eu sunt sigur că, dacă nu mă înţelegeţi, Pă- 
rintele Cleopa mă va înţelege. Ca să fi împlinit aşa 

o rânduială care într-adevăr este sigur binecuvân- 
tată de Dumnezeu să mergi la moartea unuia şi a 
altuia, însă, dacă treburile tale preoţeşti, duhovni- 
ceşti, mănăstireşti, ar suferi pentru că te-ai dus să 
împlineşti o formă de tradiţie numai, prezent fiind 
în inima ta sufletul aceluia care a plecat, sigur că 
nu e bine să faci decât ceea ce slujeşte adevărului. 




Să vă pomenească Domnul Dumnezeu întru împărăţia Sa... 

A 

II pomenesc pe Părintele Cleopa toată viaţa 
mea. Nu-1 pomenesc pentru că e un obicei sau o 
tradiţie - „marele Cleopa!" -, ci îl pomenesc ca pe 

un mare slujitor al lui Dumnezeu timp de peste 70 
de ani, care a vorbit cu toată puterea tot ce a trebuit 
să audă lumea pentru sfânta noastră mântuire, adică 
pentru viaţa veşnică, acea bucuroasă întâlnire ală- 
turi de Bunul nostru Dumnezeu. 

Şi nu m-a întristat. El privea moartea ca o ne- 
cesitate şi, în sfârşit, privea moartea ca un luptător, 
care învăţa lumea să ştie să moară. Aşa cum am 
spus unui general care m-a invitat să rămân în 
armată, când eram militar, şi m-a întrebat ce aş 
face eu cu ofiţerimea de sub comandă dacă m-aş 
face general şi mi-ar da comanda. I-am răspuns: 
„l-aş învăţa să ştie să moară". 

Părintele Cleopa era un erou, a vorbit la lume 
ca şi pentru el. Deci când vorbeşti aşa, este lucru 
verificat de propria ta conştiinţă, pe care el - e greu 
de spus tot despre el -, el o avea această conşti- 
inţă. 

Vineri, 4 dec. 1998, părintele Ilarion Argatu, măn- 
găindu-l pe faţă pe Părintele Cleopa, ii spunea: 

«- Păi, bine. Părinte, n-am stabilit amăndoi că eu 
plec întăi? Acum spune-mi: De ce te-ai grăbit?!!». 

DE DINCOLO DE 
MORMÂNT 

Deşi au trecut peste sase ani de când Părin- 
tele Cleopa s-a mutat la cele veşnice, el continuă 
să fie alături de cei care ti cer aceasta cu credinţă. 
Mărturie sunt minunile pe care le face Dumnezeu, 
în multe feluri, prin cel care peste 70 de ani î-a 
slujit ca un adevărat apostol. 

In rândurile ce urmează vă prezentăm o parte 
dintre acestea, care vin să confirme că cel care a 
dorit oamenilor raiul a fost „mâncat de rai". 



Părinte, te rog, ajută-mâ! 

In ziua înmormântării am ajuns târziu, căci 
autocarul nostru oprise la 1 km de mănăstire. Mi-am 
găsit cu greu un loc aproape de aghiasmatar. Sluj- 
ba era pe la mijloc. Eu doream să-1 mai văd o dată 
pe Părintele Cleopa (de fapt, pentru ultima oară), 
şi am strigat: „Părinte, te rog, ajută-mă!" Soarele 

ieşise pe cer şi topea zăpada care era pe acoperiş, 
ce a căzut ca o ploaie deodată peste noi, cei ce 
eram adunaţi în curtea mănăstirii, nerănind pe ni- 
meni. Atunci s-a făcut o învălmăşeală şi eu am 
ajuns la circa doi metri de sicriu. Astfel am putut 




să-! văd şi să-1 rog să nu mă uite când va ajunge în 
rai, aşa cum a dorit întotdeauna. 

E. A., Iaşi 

N-am timp de preoţii tăi! 

La începutul acestei scrisori vreau să mărturi- 
sesc pentru a nu ştiu câta oară cel mai profund 
adevăr pe care-1 poate spune un creştin ortodox 
român: Părintele Cleopa este cel mai mare sfânt al 







României pe care trebuie să-1 iubim şi să-1 preţuim 
cum se cuvine. 

Acum voi descrie o parte importantă, cea mai 
importantă din viaţa mea: întâlnirea cu Părintele 
Cleopa! Poate vă gândiţi că l-am cunoscut perso- 
nal pe Părintele, că i-am ascultat de multe ori pre- 
dicile, că m-am mărturisit Cuvioşiei sale; dar spre 
nefericirea mea, nu este aşa. însă eu sunt dovada 
clară că Părintele Cleopa este, chiar dacă a murit, 
la fel de viu şi lucrător între noi ca şi înainte, după 
cuvintele Mântuitorului: Cel ce crede î/i Mine, 
chiar de va muri, va fi viu. 

Eu în această viaţă am primit de la Dumne- 
zeu o cruce pe care încetul cu încetul (cu ajutorul 
Lui) în loc să o urăsc, am învăţat să o iubesc. La 
vârsta de zece ani, tatăl meu, plecând la cer, a. lăsat 
în urmă o văduvă de numai 29 de ani cu opt copi- 
laşi lângă ea. Anii au trecut cu multe lipsuri şi pro- 
bleme. Venind vremea când puişorii îşi luau zborul 
din cuib, mi-am luat şi eu zborul, căsătorindu-mă. 
Ca orice tânăr, am crezut că de acum înainte va fi 
totul cu mult mai bine, dar şi acum urma să iau în 
spate o cruce cu mult mai multe flori împodobită. 

După doi ani de la căsnicie a venit pe lume o 
minune de fetiţă pe care am numit-o Sabina. Când 
Sabina a împlinit doi anişori s-a îmbolnăvit foarte 
grav, iar după câţiva ani şi soţul meu. După un 
timp, amândoi fiind în cărucioare cu rotile, eu a 
trebuit să port de grijă de casă, de ei şi să am şi un 

serviciu să ne putem descurca. Având atâtea pro- 
bleme, am început să ne apropiem mai mult de 
Dumnezeu pentru că El ne era singurul nostru 
sprijin, însă apropierea noastră nu era cum ar fi 
trebuit. Aveam foarte multe lipsuri, nu prea ştiam 
ce înseamnă scumpa noastră Ortodoxie. Dar cum 
Dumnezeu nu-1 părăseşte pe om, fetiţa mea Sabina 
a început să-L descopere. Auzise câte ceva despre 
Părintele Cleopa şi încerca să-l descopere mai mult. 

Intr-o zi, în anul 1998, m-a chemat urgent să 
văd la televizor înmormântarea marelui Părinte 
Cleopa, la care eu i-am răspuns: „Acum am de lu- 
cru în bucătărie, n-am timp de preoţii tăi". 

După trei ani, în 2001, în viaţa mea se în- 
tâmplaseră multe lucruri. Soţul meu, care a zăcut 
zece ani târâş pe burtă şi în cărucior, a murit, iar 
eu luptam s-o cresc pe scumpa mea fetiţă care şi ea 
este bolnavă. M-am recăsătorit cu un bărbat care 
n-a mai fost căsătorit. 

Intr-o zi fetiţa mea m-a trimis să-i cumpăr 
cărţi ortodoxe din centrul oraşului, unde avem o 
catedrală mare care la subsol are magazin biseri- 
cesc. I-am cumpărat ceea ce avea nevoie, dar în- 
tr-un colţ am văzut o carte cu coperta verde şi un 
părinte bătrân pe copertă. Am privit-o timp de 
câteva minute şi am simţit o adâncă dragoste 
duhovnicească, mângâiere, bucurie, linişte şi în 
special sentimentul că nu mă mai pot despărţi de 
carte, dar uitându-mă în portofel am descoperit cu 

supărare că nu pot să mi-o cumpăr, deoarece nu 
mai aveam bani la mine; atunci am plecat. 

In drum spre casă aveam o mare nelinişte în 
suflet. Pentru ce n-am cumpărat-o? Cum am putut 
s-o las acolo? Trebuie neapărat s-o am! După o oră 
m-am reîntors la biserică, rugând-o din inimă pe 
vânzătoare să mi-o dea pe datorie. Dânsa mi-a dat-o 
cu plăcere. Eu, ţinând-o în mâini, simţeam o mare 
emoţie, ca şi cum aş fi ţinut cea mai mare comoară 
de pe pământ. Am deschis-o şi am început s-o 
citesc (eram în autobuz). Când am ajuns acasă, 
jumătate era citită, până seara o terminasem. 

Fetitei mele nu-i venea să creadă că am citit o 
carte într-o singură zi, căci după multe rugăminţi, 
dacă acceptam să-i citesc o carte, dura o lună sau 
două. Terminând cartea Părintelui plângeam în 
hohote şi am venit la Sabina cerându-i cu disperare 
toate cărţile ce le avea cu Părintele, ca şi cum aş fi 
fost cel mai înfometat om care a găsit cea mai dulce 
hrană. Ea mi-a dat tot ce avea, eu le-am terminat 
pe toate în câteva zile, dar nu mă săturasem, voiam 
tot mai mult!!! 

Atunci am primit de la Sfânta Mănăstire Si- 
hăstria toate cărţile existente cu Părintele Cleopa 
Ilie. Eu, care înainte nu citeam nimic, acum sor- 
beam cărţile şi nu mă mai săturam. Era ca şi cum 
cineva mi-a deschis creierul, ochii, mintea, ca şi 
cum abia acum începeam să trăiesc. Acum a în- 
ceput viaţa pentru mine, până acum trăiam ca un 

mort, numai cu trupul, dar sufletul meu era mort. 
îmi dădeam seama că viaţa fSră Dumnezeu este 
nimic, credinţa ortodoxă este cea adevărată de pe 
acest pământ. 

Şi am început să fac ceea ce zicea Părintele 
Clcopa: să postesc, să mă rog, să am o viaţă curată. 
Eu, care mai înainte, când mă trezeam dimineaţa, 
în primul rând îmi beam cafeaua, acum prioritatea 
erau închinăciunile, slăvirea lui Dumnezeu, Psalti- 
rea şi câte un acatist al Maicii Domnului, al Mân- 
tuitorului şi citirea cărţilor sfinţilor. Seara, în locul 
filmelor la televizor, erau şi sunt rugăciunile de 
seară şi paraclisele; nici o masă fără rugăciune, 
nici o clipă fără „Doamne Iisusc Hristoase" etc. 

Această schimbare a facut-o cu mine Părinte- 
le Cleopa. Acum, că eram o altă persoană, voiam 
ca toţi oamenii să se schimbe în bine şi să-1 cunoas- 
că pe Dumnezeu şi pe Părintele Cleopa. Numai el 
era în gândul meu şi în sufletul meu. Am început 
să le vorbesc tuturor despre Părintele. Cu oricine 
discutam, subiectul principal era Părintele Cleopa. 

Când vorbeam despre Cuvioşia sa simţeam şi 
simt că-mi trece un fior de dragoste sufletească, 
îmi curg lacrimi şi mi se furnică tot trupul şi sufle- 
tul, numai la gândul spre Părintele. I-am convins 
pe toţi cei şapte fraţi ai mei să-şi cumpere cărţile, 
şi toate cunoştinţele şi prietenii mei şi le-au cum- 
părat. Acum la întâlnirile din familie subiectul prin- 
cipal este Părintele Cleopa. 

De asemenea şi actualul meu soţ are o viaţă 
duhovnicească împreună cu mine, după puterea 
noastră. L-am rugat pe Părintele Cleopa să ne tri- 
mită un duhovnic şi ne-a trimis cel mai minunat 
duhovnic, care ne este un tată adevărat. 

într-un timp i-am cerut Părintelui Cleopa să 
ne arate cumva dacă acceptă dragostea şi preţuirea 
noastră şi într-o noapte fetiţa mea Sabina 1-a visat 
pe Părintele Cleopa radiind de lumină, îmbrăcat în 
haine preoţeşti ca acelea de înviere şi i-a spus (ceea 
ce am aşteptat cu atâta dor): „Slujiţi-mi mie!". Spu- 
nându-i aceasta duhovnicului, el ne-a sfătuit să-i 
facem parastas, şi de atunci nu există rugăciune, 
parastas şi clipă în care să nu-1 pomenim pe scum- 
pul nostru Părinte Cleopa. într-un cuvânt, nu există 
necaz, supărare, nevoie, bucurie, mulţumire şi 
discuţie în care să nu-1 pomenesc cu multe, multe 
lacrimi pe Părintele sufletului meu şi mă rog în 
fiecare zi să rămână lângă mine în toată viaţa mea 
pământească şi în împărăţia cerului. Amin. 



Trebuia o operaţie... 

Anul trecut, 2002, în ziua de 6 august, am 
fost cu copiii mei şi cu mama mea, aici, în această 
sfântă chilie. Un copil a observat că este ulei de 
miruit. Atunci ne-am miruit toţi, iar mie, ca prin 
minune, mi-a dat prin cap să-mi dau şi la mâini. La 

mâna stângă aveam un os ieşit afară, cât un ou 
mic. Fusesem la medic, şi acesta mi-a recomandat 
să-mi cumpăr o alifie cu care să mă ung cât mai 
des, pentru a nu se face mai mare, că altă scăpare 
nu am. Eu căzusem pe mâna stângă şi mi-a sărit 
osul din Ioc. Trebuia o operaţie la mână, dar nu 
mai aveam posibilităţi. Aşa că s-a întâmplat minu- 
nea aici, la chilia sfanţului Părinte Cleopa. 

După ce m-am închinat şi m-am miruit, am 
plecat spre casă. După o zi sau două, m-am uitat la 
mână şi nu mai aveam nimic. Nu-mi venea să cred! 
Am apăsat cu degetele osul, am verificat cu atenţie 
şi după alte zile. Până în ziua de astăzi nu mai am 
nimic. Aşa am cunoscut eu puterea rugăciunii sfan- 
ţului Părinte Cleopa. 

L. L., Suceava 



Pământul de pe mormântul 
Părintelui aduce vindecare 

Nu sunt pricepută în ale scrisului, dar nu pot 
ţine în ascuns o minune care mi s-a întâmplat în 
anul 2002, luna august, 20. 

De Adormirea Maicii Domnului mă aflam la 
Sihăstria, de unde am îndrăznit să iau pământ de 
pe mormântul Părintelui Cleopa. 

Având pe tata la Bucureşti foarte, foarte bol- 
nav, am primit un telefon urgent să mă întorc 






acasă. Părintele stareţ şi părintele meu duhovnic 
m-au îmbărbătat şi mi-au dat binecuvântare să plec 
la Bucureşti. Am ajuns acasă şi m-am speriat de 
starea în care se afla tatăl meu; era aproape incon- 
ştient. Dar Bunul Dumnezeu, Maica Domnului şi 
Părintele Cleopa la care mă rugasem, nu m-au lăsat 
nemângâiată. Am pus pământul luat de la mormân- 
tul Părintelui pe picioarele şi pe corpul tatălui meu. 
în două-trei zile şi-a revenit, ba chiar a început să 
meargă 24 . De faţă a fost şi sora mea. Constanţa, cu 
care am fost la mănăstire. Şi ea a văzut cum s-a 
petrecut totul. 

Părintele Cleopa mi-a auzit rugăciunea şi m-a 
miluit, la fel ca atunci când era în viaţă, când se 
ruga pentru toată familia mea. 

Slavă lui Dumnezeu pentru toate! 

Floarea, Bucureşti, 19 mai 2004 



Părintele Cleopa se roagă lui 
Dumnezeu pentru noi 

Scriu aceste rânduri şi mulţumesc Bunului 
Dumnezeu, Maicii Domnului şi Părintelui Cleopa 
Ilie pentru că, pe data de 13 octombrie 2003, am 
ajuns la mormântul Părintelui Cleopa. L-am rugat 
să mă ajute să ajung la Sfinţia sa la mormânt, şi 

Fatăl ci avea atunci 84 de ani şi a mai trăit încă 8 luni. 

am crezut că mă voi vindeca de boala ce o aveam. 
Sufeream de osteoporoză, şi vă spun că durerile de 
oase sunt cumplite, dar Părintele Cleopa m-a vin- 
decat şi am ajuns acasă rară dureri. 

R. M., Băile Olâneşti 



Uleiul de la candela Părintelui 

vindecă 



Dumnezeu ne-a binecuvântat, şi în ultimii opt 
ani am fost de mai multe ori la Sihăstria. L-am cu- 
noscut pe Părintele Cleopa şi am primit de multe 
ori binecuvântarea lui. în 2003, la începutul Postu- 
lui Mare am fost iarăşi şi l-am rugat pe părintele 
nostru duhovnic să ne dea ulei din candela Părin- 
telui Cleopa ca să ne fie spre tămăduire, întrucât 
mai citisem despre minuni ce s-au petrecut prin 
ungerea cu ulei de Ia mormântul Părintelui Cleopa. 

în urma analizelor medicale, s-a dovedit că 
sufeream de spondiloză cervicală, afecţiuni reuma- 
tice, renale, cardiace, dar am avut şi o afecţiune in- 
ternă, bănuită a fi la ficat. Aveam dureri persistente 
în partea dreaptă, care după prima ungere cu ulei 
de la candela Părintelui Cleopa au încetat imediat, 
iar de atunci nu am mai simţit nici o durere în zona 
respectivă. De câte ori am dureri din cauza spondi- 
lozei, sau de orice altă natură, mă rog la Părintele 

Cleopa şi mă ung cu ulei, iar durerea încetează 
aproape instantaneu. 

Dumnezeu să-1 aibă pe Părintele Cleopa între 

sfinţii Săi! 

Z M, Gherla 



Doamne, ce-am trăit să văd! 

I Cât timp a trăit, Părintele Cleopa a ţinut 

foarte mult la respectarea rânduielilor monahale. 
El continuă să vegheze asupra noastră, a călugări- 
lor, şi după moarte. Iată ce ne istorisesc în acest 
sens ucenicele unei maici de la Mănăstirea Văratic: 

Maica Cristiana Trabuc s-a născut la 22 iunie 
1917 în oraşul Iaşi, din părinţi binecredincioşi, 
Parascheva şi Gheorghe. La o vârstă fragedă rămâ- 
ne orfană de ambii părinţi şi este crescută de o 
rudă mai apropiată a familiei. 

Deşi născută în oraş, iubeşte mult viaţa de 
linişte şi de rugăciune, astfel că în 1938 intră în 
monahism la Schitul Almaş, care era al Mănăstirii 
Văratic. A avut ascultarea de secretară, iar în 1940 
este călugărită. După desfiinţarea Schitului Almaş, 
intră în Mănăstirea Văratic, unde îşi petrece viaţa 
la slujbele de la biserică, ascultările de la mănăsti- 
re, atelierul de croitorie, unde a lucrat exemplar, 
formându-şi ucenice care i-au urmat atât meseria, 
cât şi felul de a fi. 



181 



La 75 de ani, primeşte cu bucurie ascultarea 
încredinţată de înalt Prea Sfinţitul Daniel de a 
merge la Mitropolia din Iaşi, pentru a organiza ate- 
lierul de croitorie, unde a activat câţiva ani. 

Peste tot a avut o comportare blândă, smerită 
şi tăcută, fiind în permanenţă pildă de trăire du- 
hovnicească şi de ascultare pentru întreaga obşte a 
mănăstirii. 

Spre sfârşit, timp de şase luni de zile, maica 
Cristiana a stat la pat, fiind bolnavă de cancer la 
stomac. O rudă a venit la noi şi a adus pentru mai- 
ca un cocoş. Noi ne-am gândit că maicii i-ar prinde 
bine o supă şi i-am făcut. Maica citea mult din 
cărţile Părintelui Cleopa, şi, într-o dimineaţă, când 
m-am dus lângă patul ei ca să iau binecuvântare, 
am întrebat-o cum se mai simte. Atunci maica ne-a 
chemat pe toate trei lângă patul ei, ca să ne poves- 
tească visul înfricoşător ce 1-a avut. Era tare tristă 
şi a început să povestească: 

„Aseară a venit Părintele Cleopa la noi şi a 
cerut găzduire pentru o noapte. Eu am zis să-i pre- 
gătiţi camera care era dată proaspăt cu var şi să-i 
puneţi aşternut curat. Părintele era tânăr, frumos, 
îmbrăcat în reverendă. Deodată s-a făcut că Părin- 
tele era în ograda din spatele casei, acolo unde 
frăţiile voastre aţi tăiat cocoşul şi alte găini altă- 
dată. Părintele Cleopa făcea cruce, bătea din palme 
şi zicea: «Doamne, ce-arri trăit să văd! Doamne, 
ce-am trăit să văd!». Numai aşa spunea. Eu, de 

ruşine, am început să strâng în şorţ penele de prin 
ogradă, dar cum le strângeam, mai multe se făceau. 

Apoi am luat mor- 
tăciunile şi m-am 
apropiat de un 
gard să le arunc 
peste el. Părintele 
a ridicat mâna şi a 
zis: «Nu, că acolo 
este întunericul!». 
Şi apoi: «Aveţi 
grijă de mântuirea 
voastră». De azi 
înainte să nu-mi 
mai daţi carne, a- 
runcaţi tot ce mai 
aveţi sau daţi de 
pomană şi să nu 
credeţi că mă fac 
sănătoasă sau mă 
întăresc cu asta. 

Doar vedeţi ce a 

zis Părintele Cleopa: «Aveţi grijă de mântuirea 
voastră». Deci nu mi-a zis numai mie". 

După multă suferinţă la pat, maica Cristiana 
şi-a mai venit în fire pentru puţin timp. Când o altă 
maică a întrebat-o dacă a avut vreo descoperire, ea 
a început să povestească tot ce a văzut şi pe unde a 
fost. Maica A. a întrebat-o dacă 1-a văzut pe 

Părintele Cleopa, pe părintele Ambrozie sau pe 
părintele Onufrie. Atunci s-a luminat la faţă şi a 
spus că sunt în multă, multă strălucire. Apoi a 
întrebat-o dacă Părintele Cleopa i-a zis ceva. A 
răspuns că da: „Să avem smerenia sufletului, să 
luăm aminte la sufletele noastre şi să urmăm calea 
spre mântuire". 

Maica Cristiana a murit în 28 iulie 2002, ora 
19.30. 



Mormântul aducător de sănătate 

Un tânăr din judeţul Botoşani ne-a trimis 
următoarea scrisoare: 

„Nu aş fi îndrăznit să vă scriu această scri- 
soare, dar s-a întâmplat un lucru pe care l-am trăit 
eu însumi şi nu aş vrea să-I ţin sub tăcere. Deşi nu 
am vrut să vorbesc nimănui despre aceasta, ceva 
mă împinge să rup tăcerea. 

Am 26 de ani şi câteva luni, iar în urmă cu 
puţin timp am aflat cu durere că sufăr de o boală 
de inimă cu rădăcină mai veche. M-a durut când 
am aflat, cu atât mai mult cu cât aş vrea să urmez 
viaţa monahală şi mi-am dat seama că toate s-au 
terminat. Au fost zile grele: durere, oboseală, dez- 
nădejde; ştiam că nimeni nu mă va înţelege. 

Nu demult am dorit să cer un sfat de la un 
părinte din zona Neamţului. Am ajuns foarte greu, 

mă simţeam repede obosit, la drum cu greu făceam 
faţă, mă simţeam tare rău. 

La întoarcere m-am oprit la mormântul Părin- 
telui Cleopa. Citisem câteva întâmplări care s-au 
petrecut acolo şi cum unora le-a schimbat viaţa. 







Aşa că am mers la mormânt şi m-am rugat să fie 
voia Domnului cu mine, şi cu credinţă în suflet 
m-am întors spre casă. Pe drum spre casă, pentru 
prima dată m-am simţit schimbat, plin de putere, 



185 



întărit duhovniceşte. Ştiu că Dumnezeu, pentru ru- 
găciunile Maicii Domnului şi ale Părintelui Cleopa, 
m-a ajutat şi cred că a făcut o minune cu mine. 
deşi nu ştiu cât de refăcut sau vindecat sunt, voi 
vedea în timp, însă sunt plin de putere şi întărit 
duhovniceşte. 

Am vrut să păstrez, pentru smerenie, tăcerea, 
însă pentru slava lui Dumnezeu şi a sfinţilor Săi 
(Părintele Cleopa) am scris. Eu cred că Părintele 
Cleopa a fost primit, pentru credinţa sa, în ceata 
sfinţilor, pentru a ne întări pe noi în vremurile gre- 
le de astăzi şi a ne arăta precum rostim la Sfânta 
Liturghie «Sus să avem inimile». Părintele Cleopa 
este fără îndoială un sfanţ, «un sfanţ de la Dumne- 
zeu pentru oameni». Am spus «de la Dumnezeu», 
pentru că iubindu-1 şi lăudându-1 pe el trebuie să 
«urcăm» şi să-L lăudăm pe Dumnezeu, Cel care 1-a 
împodobit pe el. 

Eu cred că şi acum Părintele Cleopa îşi întin- 
de mâinile sale să ne adune sub crucea sa de la 
mormânt, să ne mângâie, să ne tămăduiască sufe- 
rinţele, să ne înghesuie într-un «sac» şi să ne ducă 
în rai. 

Cartea care schimbă viaţa 

După patru ani de la adormirea Părintelui 
("Icopa am trăit o minune pe care doresc să o po- 
vestesc şi altora spre slava lui Dumnezeu. 







Eu eram un fel de intermediar între sora mea 
şi o vecină, care îşi trimiteau multe cărţi religioase, 
dar cu toate acestea eu nu citeam nici una, moti- 
vând că n-am timp pentru acest lucru, dar Dumne- 
zeu şi-a făcut milă şi de mine. 

Astfel, într-o zi de Duminică mi-a dat gând 
bun să deschid şi eu o carte care se numea „Viaţa 
şi nevoinţele duhovniceşti ale Părintelui Cleopa". 
Am deschis-o acolo unde erau sfaturi de la Sfinţii 
Părinţi urmate de sfaturi ale Părintelui Cleopa. 

Ce s-a întâmplat atunci în sufletul meu e 
foarte greu de exprimat în cuvinte. în acel ceas au 
început tânguirile şi mare jale în inima mea că nu 
am cunoscut acea comoară cât timp a fost în viaţă. 
M-am rugat ca măcar să ajung şi eu o dată în viaţa 
mea la mormântul lui. Şi ce lucru minunat! In acea 
săptămână m-a luat un părinte cu maşina la Mă- 
năstirea Sihăstria, la mormântul şi chilia Părintelui 
Cleopa. Nici acum riu pot povesti ce am simţit, dar 
ştiu că am plâns pentru anii cei mulţi pe care i-am 
pierdut în zadar. 

Ţin să menţionez că înainte de a citi acea carte 
mă supăra foarte tare inima. Noaptea bătea rău de 
tot, nu ştiu cât ar mai fi rezistat, dar acum sunt 
aproape doi ani de când nu am mai avut nimic, s-a 
vindecat. 

înainte era deznădejdea care ucide, şi mă uci- 
dea dacă nu deschideam acea carte; acum am toată 



iso 



187 



nădejdea că Dumnezeu e cu noi şi chiar dacă ne dă 
„rele", acestea sunt bune pentru mântuire. 

~m 




împreună cu părintele Gfteorgfie liăbu(, 
autorul cărţii „Pelerinul român" 

Atunci, citind două ore din carte, mi s-au des- 
chis ochii duhovniceşti cu care mi-am văzut toată 
ticăloşia în care am trăit şi ruina sufletului. Am în- 
ceput să mă rog mereu: „Doamne, dă-mi să trăiesc 
şi eu aşa cum scrie aici; dă-mi şi mie duhovnic 
bun; ajută-mă să pot posti, să merg şi eu la biserică 
nu numai cu trupul, ci şi cu sufletul". Şi cu rugă- 
ciunile Părintelui Cleopa multe dorinţe mi le-a îm- 
plinit Dumnezeu. Atunci am lăsat toate podoabele 
femeieşti şi cu toată hotărârea am mers la spove- 
danie şi multe sfaturi de-ale Părintelui le-am pus 

în sufletul meu, ca pe o comoară. Acestea mi-au 
schimbat viaţa, inima, mintea şi toate obiceiurile. 
M-au scăpat de întunericul în care trăiam. Acum 
mă rog Părintelui Cleopa să nu mă lase să cad şi să 
îndrepte multe suflete prin citirea cărţilor sale. 

Dumnezeu să-1 odihnească cu drepţii şi să fie 
precum spunea mereu: „Să ne vedem la rai!". 

E. P., Piatra Neamţ 



Părinte, trimite-mi şi mie 



o maşina! 



t 



Un fiu duhovnicesc al Părintelui Cleopa ne-a 

povestit: 

M-am întâlnit zilele trecute cu o credincioasă 
din Vrancea, doamna Z., pe care o cunoşteam de 
mulţi ani. Venea deseori cu credinţă şi mare evla- 
vie la Părintele Cleopa, pe când era în viaţă, iar 
acum credinţa şi evlavia i-au sporit, pentru că 
simte ajutorul permanent al Părintelui Cleopa. Ea 
mi-a spus: „Să ştiţi că Părintele face mereu minuni 
cu noi. Uite, eu, cu două zile în urmă, eram tot aici 
la Sihăstria, şi aveam mare nevoie să ajung la 
Agapia, dar n-aveam cum. Nici maşină, nici pe 
cineva cu care să merg, nimic. Am mers atunci la 
morrnânt la Părintele Cleopa, să-1 rog pe Sfinţia sa 
să mă ajute să ajung acolo. Şi chiar pe când eram 

acolo în genunchi şi mă rugam, am auzit în spatele 
meu două persoane care vorbeau că trebuie să 
meargă la Agapia. Eu m-am întors către ei şi prin- 
tre lacrimi i-am întrebat: «Nu mă luaţi şi pe mi- 
ne?». «Ba cum nu? Vă luăm!», au răspuns cei doi 
imediat. «Ei, nu-i asta o minune?»", m-a întrebat 
zâmbind bucuroasă doamna Z. 

Eu m-am bucurat auzind că Părintele Cleopa 
a ajutat-o. Dar întâmplarea (sau poate nu numai) 
făcea ca şi eu să trebuiască să plec la Iaşi a doua 
zi, şi nici eu nu aveam cu ce să merg. Se putea lua 
un microbuz din Tg. Neamţ, dar era gălăgie, radio, 
muzică modernă tot drumul, şi mă temeam să nu 
mă vatăm sufleteşte. Nu-1 deranjasem pe Părintele 
Cleopa cu lucruri de acest fel până atunci. îl ru- 
gasem să mijlocească la Bunul Dumnezeu pentru 
iertarea păcatelor mele, să-mi dăruiască răbdare, 
smerenie, înţelepciune şi ce este de folos sufletului 
meu. Dar fiind în nevoie şi văzând că nu s-a su- 
părat pe doamna Z. pentru cererea ei smerită, ci o 
ascultase aşa de grabnic, m-am hotărât să încerc şi 
eu. Şi mergând la mormântul Părintelui, pe lângă 
celelalte rugăciuni, am adăugat, zicând: „Părinte, 
trimite-mi şi mie o maşină, te rog! Dar fără case- 
tofon, radio sau altceva, ci una liniştită". 

Iar a doua zi, deşi parcă nu-mi venea a crede, 
am trăit incredibila minune. M-am întâlnit „întâm- 
plător" cu o familie de credincioşi români care lu- 
crau în Italia, care îmi erau apropiaţi şi care 

veniseră în acea zi pentru o oră la Mănăstirea 
Sihăstria, pentru a se închina la mormântul Părin- 
telui Cleopa. După ce ne-am salutat şi am stat 
puţin de vorbă, i-am întrebat unde merg. Mi-au 
spus că la Bacău - un drum opus faţă de cel spre 
Iaşi -, dar auzind că plec la Iaşi, soţul s-a oferit să 
mă ducă în Tg. Neamţ, de unde drumurile noastre 
se despărţeau. Dar soţia lui a zis: „Hai să mergem 
şi noi până la Cuvioasa Parascheva să ne închi- 
năm! Şi-1 ducem şi pe părintele. Hai să mergem, că 
de mult vreau să merg Ia Iaşi la Cuvioasa!". „Bine, 
mergem Ia Iaşi", a răspuns după o clipă de gândire 
soţul. „Părinte, pregătiţi-vă, şi când sunteţi gata, 
mergem!". Şi iată-mă perplex, nevenindu-mi să 
cred că ceea ce se întâmplă este adevărat. O biată 
rugăciune a unui om păcătos, auzită şi împlinită 
atât de grabnic de către un mare cuvios. Am mers 
direct la mormântul Părintelui Cleopa, pentru a-i 
mulţumi din suflet pentru grabnicul ajutor pe care 
mi-1 dăduse cu atâta dărnicie. 

Pe drumul spre Iaşi am aflat o întâmplare mi- 
nunată din viaţa celor doi, în care simţiseră aju- 
torul Părintelui Cleopa. 

în toamna anului 2000, Laura C, o credin- 
cioasă din România, aflată în Italia cu soţul ei 
pentru a lucra acolo, a trecut printr-un mare zbu- 
cium sufletesc. Peste câteva luni urma să nască al 
doilea copil, iar primul copil era în România, la 
nişte rude. Se frământa zi şi noapte: „Oare ce să 

fac? Să aduc băiatul aici în Italia? Sau să-1 las 
acasă în România? Cum e mai bine oare? Nu ştiu 
ce să fac!". 

Şi aflându-se ea în această cumpănă, într-o 
noapte 1-a văzut limpede în vis pe Părintele Cleopa, 
care i-a spus: „Familia trebuie să rămână unită!". 
Cu aceasta, tot zbuciumul ei sufletesc a luat sfârşit. 
S-a liniştit şi a zis: „Mulţumesc, Părinte Cleopa, că 
m-ai ajutat şi mi-ai arătat ce trebuie să fac". 

Mai trebuie adăugat că femeia nu se rugase în 
acea perioadă în mod special la Părintele Cleopa, 
pe care nici măcar nu-1 întâlnise când Sfinţia sa era 
în viaţă. Avea însă evlavie la Prea Cuvioşia sa; 
fusese la chilia şi la mormântul Părintelui, îl văzu- 
se în fotografii şi avea şi o casetă (video) pe care 
era înregistrat Părintele Cleopa. 

Aşa că Părintele Cleopa, cu ochii cei pătrun- 
zători cu care sfinţii ne privesc, pătrunzând în su- 
fletele noastre, văzând de acolo din cer zbuciumul 
femeii, s-a milostivit de dânsa şi i-a arătat ce cale 
trebuie să urmeze. 



Fotografia care nu a ars 

în seara zilei de sâmbătă 17 aprilie 2004 (Săp- 
tămâna Luminată), pe la ora 21.00, după slujbă, un 
incendiu devastator a cuprins Mănăstirea Suzana 
din judeţul Prahova. Au ars atunci până în temelii 






două case şi câteva magazii. Atunci a ars din te- 
melii şi chilia sorei G., care ne povesteşte: „Eu nu 
eram acasă şi, pentru că pompierii au început să 
intervină la chiliile mai apropiate de biserică, ni- 
meni nu a spart uşa să încerce să stingă focul şi la 
mine. Totul a ars: patul, masa, dulapul, duşumeaua 
şi acoperişul de şindrilă. Căpriorii, făcuţi din brazi 
întregi, i-am găsit căzuţi înăuntru dimpreună cu 
tavanul pe care abia îl reparasem", adaugă sora G. 
fără vreun semn de tristeţe pentru paguba suferită. 
„Era jarul până la genunchi!". [.,.], 

Iată ce ne mai povesteşte sora G.: 
„Pe Părintele Cleopa nu l-am cunoscut perso- 
nal niciodată, dar am avut mare evlavie la Sfinţia 
sa, ascultând casete şi citindu-i cărţile. Spunea Pă- 
rintele Cleopa că, precum lăcusta, aşa sare spre 
mântuire călugărul. Oamenii merg normal, dar că- 
lugărul sare ca lăcusta. Cred că şi aceste cuvinte 
ale Părintelui m-au încurajat să îmbrăţişez viaţa 
monahală. 

înainte de Sfintele Paşti, când am făcut curat, 
am aşezat fotografia Părintelui Cleopa pe peretele 
de lângă pat, zicând că după canonizare am să-1 
aşez pe peretele de la răsărit. Este vorba de o foto- 
grafie color, pe carton celofanat, format A3. 

După incendiu, când am venit acasă, m-am în- 
tâlnit cu maica I., căreia îi arsese şi ei casa şi i-am 
zis: «Lasă, maică, dacă aşa a vrut Dumnezeu!». Şi 
apoi am întrebat: «Mie mi-a mai rămas ceva?». La 

care maica V. a zis: «Nimic; ai rămas numai cu 
Părintele Cleopa!». Pe moment n-am înţeles ce a 
vrut să-mi spună. Abia după aceea am aflat că 

fotografia Părin- 
w£ telui Cleopa rămă- 
sese pe perete ne- 
atinsă de foc. Au re- 
marcat şi pompierii 
acest lucru. Nu pot 
|| să-mi explic cum 
n-a ars. Era pur şi 
simplu un carton pe 
perete, deasupra pa- 
tului. Nici măcar nu 
era în ramă. Pe pat 
era o saltea de lână 
şi plapuma, tot din 
lână, care au ars cu 
tot cu pat. Vă daţi 
seama ce vâlvătaie a fost acolo? La fel nu a ars 
nici icoana Adormirii Maicii Domnului. Era tot 
tipărită pe hârtie, însă înrămată. Am găsit-o printre 
tăciuni, neatinsă de foc, deşi geamul era spart şi 
topit la muchii de văpaia în care a stat". 

S. A. K, Bucureşti 

Alte cărţi ale Părintelui tipărite în 

străinătate 

Am ajuns sănătoasă acasă 142 

Cuvântul „iartă-mă" mă arde! 142 

Intreabă-1 pe duhovnic! 146 

Căutaţi-L pe Dumnezeu! 148 

Prima şi ultima binecuvântare 150 

De-acum n-o să ne mai vedem! 151 

Vestirea morţii 153 

Mormântul aducător de sănătate 184 

Cartea care schimbă viaţa 186 

Părinte, trimite-mi şi mie o maşină! 189 

Fotografia care nu a ars 192 

Viaţa Părintelui Cleopa tipărită 

în alte limbi 195 

Alte cărţi ale Părintelui tipărite 

în străinătate 196 




199 




„Eu n-am fost boier la viaţa mea, eu am fost cioban, am 
trăit la oi atâţia ani. Şi eu, dacă nu sunt un om cărturar, am spus 
cât mi-a ajutat Dumnezeu şi am citit mergând cu oile pe munte, 
că eu am fost cioban aici la oile mănăstirii, până ce m-au pus 

stareţ. 

Să nu aşteptaţi lucruri mari de la mine. Am păzit oile 

mănăstirii până mai deunăzi pe un munte acolo şi n-o să vă lovesc 
în gândire cu nimic din cele ce aşteptaţi de la mine. Pentru că eu 
am învăţat să pasc oile, eu sunt calificat să fac brânză, toate ale 
ciobanului" (Părintele Cleopa). 

1 

„Când vor lipsi păstorii, se vor aduna lupii" (Sf. Ioan Gură de Aur). 

